<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#1b1144"}}} -->
<p class="has-text-align-center has-vce-bg-color has-text-color has-background" style="background-color:#1b1144;font-size:20px"><strong>เทนนิส"แอลทีเอที-ไอทีเอฟ จูเนียร์"ได้แชมป์<br>"ศิวณัฏฐ์"ครองชายเดี่ยว"ลัลนา"ซิวฝ่ายหญิง</strong></p>
<!-- /wp:paragraph -->

<!-- wp:paragraph -->
<p>เทนนิส"แอลทีเอที-ไอทีเอฟ จูเนียร์"ได้แชมป์<br>"ศิวณัฏฐ์"ครองชายเดี่ยว"ลัลนา"ซิวฝ่ายหญิง </p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ ระดับเกรด 4 รายการ "แอลทีเอที-ไอทีเอฟ จูเนียร์ แชมเปี้ยนชิพ เจ 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 6 มี.ค.2564 เป็นวันสุดท้าย พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบชิงชนะเลิศ เป็นการพบกันของสองนักหวดดาวรุ่งไทย "แม็กซิ" แม็กซิมัส ภราพล โจนส์ ลูกครึ่งไทย-ออสเตรเลีย วัย 16 ปี มือวางอันดับ 4 ของรายการ และมือ 203 เยาวชนโลก พบกับ "ปันปัน" ศิวณัฏฐ์ อุ้ยตยะกุล นักหวดวัย 16 ปี มือ 641 เยาวชนโลก โดยคู่นี้เคยเจอกันในศึกไอทีเอฟมาแล้ว 2 ครั้ง ผลัดกันชนะคนละครั้ง มาถึงแมทช์นี้ ทั้งคู่แสดงฝีมือออกมาสู้กันได้อย่างสนุก ชนิดที่ต้องออกแรงเล่นถึง 3 เซต และใช้เวลาในการแข่งขันไปถึง 3.01 ชั่วโมง ก่อนจะได้ผู้ชนะและเป็น ศิวณัฏฐ์ ซึ่งแพ้เซตแรกไปก่อน พลิกกลับมาเป็นฝ่ายเฉือนเอาชนะไป 2-1 เซต 5-7, 7-6(3) และ 7-5</p>
<!-- /wp:paragraph -->

<!-- wp:paragraph -->
<p> "ปันปัน" ศิวณัฏฐ์ ได้ครองแชมป์ประเภทชายเดี่ยว รายการ "แอลทีเอที-ไอทีเอฟ จูเนียร์ แชมเปี้ยนชิพ เจ 4" ปี 2564 พร้อมได้คะแนนสะสมอันดับเยาวชนโลก จำนวน 45 คะแนน และนับเป็นการได้แชมป์ชายเดี่ยวรายการไอทีเอฟ เวิลด์ เทนนิส ทัวร์ จูเนียร์ ครั้งแรกของ ศิวณัฏฐ์ หลังจากก่อนหน้านี้เคยได้แชมป์ประเภทชายคู่รายการระดับไอทีเอฟมาแล้ว 2 ครั้ง ขณะที่ แม็กซิมัส ภราพล โจนส์ ในฐานะรองแชมป์ชายเดี่ยว ได้รับคะแนนสะสมอันดับเยาวชนโลก จำนวน 27 คะแนน </p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบชิงชนะเลิศ "รวงข้าว" ลัลนา ธาราฤดี นักเทนนิสไทยวัย 16 ปี สาวนครศรีธรรมราช มือวางอันดับ 1 ของรายการ และมืออันดับ 126 เยาวชนโลก พบกับสาวฉะเชิงเทรา "แนต" พัณณิน โควาพิทักษ์เทศ วัย 18 ปี มือวางอันดับ 2 ของรายการ และมืออันดับ 151 เยาวชนโลก โดยคู่นี้เคยเจอกันในศึกไอทีเอฟมาแล้ว 2 ครั้ง ผลัดกันชนะคนละครั้ง ส่วนแมทช์นี้ ปรากฏว่า ลัลนา ที่พยายามเล่นในเกมของตัวเอง เน้นเกมหนักและรอจังหวะยิงวินเนอร์อย่างใจเย็น เป็นฝ่ายเอาชนะไป 2-0 เซต ด้วยสกอร์ 6-1 และ 6-2 หลังใช้เวลาในการแข่งขันไปเพียง 58 นาที</p>
<!-- /wp:paragraph -->

<!-- wp:paragraph -->
<p>"รวงข้าว" ลัลนา ได้ครองแชมป์ประเภทหญิงเดี่ยว "แอลทีเอที-ไอทีเอฟ จูเนียร์ แชมเปี้ยนชิพ เจ 4" ปี 2564 พร้อมรับคะแนนสะสมอันดับเยาวชนโลก จำนวน 45 คะแนน โดยการคว้าแชมป์ครั้งนี้ นับเป็นการได้แชมป์หญิงเดี่ยวรายการเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ รายการที่ 8 ของลัลนา ขณะที่ "แนต" พัณณิน ในฐานะรองแชมป์หญิงเดี่ยว ได้รับคะแนนสะสมอันดับเยาวชนโลก จำนวน 27 คะแนนสำหรับภาพ </p>
<!-- /wp:paragraph -->

<!-- wp:paragraph -->
<p>สามารถดูเพิ่มเติมได้ที่ <a rel="noreferrer noopener" href="https://www.ltat.org/photos/?fbclid=IwAR09k27po5lbUm2HuhM-kKvr-jgsvpW1H-TiR8im-SBQ7Tec2WfoYynmrNA" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":26863,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/03/155519707_3972905156065756_410913166708574556_o-1024x683.jpg" alt="" class="wp-image-26863"/></figure>
<!-- /wp:image -->