<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ไม่พลาด พัชรินทร์ ทะยานชิงตามคาด <br>ได้คนเก่งครองแชมป์คู่หวดไทยแลนด์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ "ไทยแลนด์ แชมป์เปี้ยนชิพ" ประจำปี 2569 สนาม 2 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 21 มี.ค. 2569 เข้าโค้งสุดท้ายของการแข่งขัน</p>
<!-- /wp:paragraph -->

<!-- wp:paragraph -->
<p>"อีฟ" พัชรินทร์ ชีพชาญเดช สาวขอนแก่น มือวาง 1 ของรายการ และมือ 4 ของไทย ทะยานสู่รอบชิงชนะเลิศ ประเภทหญิงเดี่ยว ได้ตามคาด หลังจากใช้ชั้นเชิงการหวดที่เฉียบขาดปราบ "ออม" วรรษชล สวัสดี จากพิษณุโลก มือ 26 ของไทย ในรอบรองชนะเลิศ ได้ 2 เซตวด 6-4 และ 6-2</p>
<!-- /wp:paragraph -->

<!-- wp:paragraph -->
<p>ในรอบชิงชนะเลิศ พัชรินทร์ จะพบกับ "แอ๊ตต้า" พิมพ์มาดา ทองคำ มือ 17 ของไทย จากสุราษฎร์ธานี รองแชมป์สนามแรก ที่เข้ารอบหลังจากตัดเชือกชนะ ธนัชพร ยังโหมด มือวาง 2 จากชลบุรี ด้วยสกอร์ 4-0 Ret.(รีไทร์) ซึ่งธนัชพรได้ขอยอมแพ้ เนื่องจากมีไข้และปวดศีรษะ</p>
<!-- /wp:paragraph -->

<!-- wp:paragraph -->
<p>ด้านชายเดี่ยว รอบรองชนะเลิศ เครดิต ไชยรินทร์ มือ 22 ของไทย จาก กทม. ระเบิดฟอร์มเก่ง เอาชนะ คมธัช กิตตโชค มือ 20 ของไทย จาก กทม. 2-0 เซต 7-6 ไทเบรก 7-2 และ 6-0 ส่งผลให้ เครดิต ได้เข้าไปชิงชนะเลิศกับ จิรัฏฐ์ นวสิริสมบูรณ์ มือ 11 ของไทย จาก กทม. ที่ชนะ กฤติน โกยกุล จากพังงา ด้วยสกอร์ 3-0 Ret. (รีไทร์) โดย กฤติน ได้ขอยอมแพ้ เนื่องจากเวียนศีรษะ</p>
<!-- /wp:paragraph -->

<!-- wp:paragraph -->
<p>จากนั้นเป็นการแข่งขันรอบชิงชนะเลิศ ประเภทชายคู่ และหญิงคู่ โดยนายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัล เพื่อเป็นเกียรติแก่นักกีฬา</p>
<!-- /wp:paragraph -->

<!-- wp:paragraph -->
<p>ผลชายคู่ รอบชิงชนะเลิศ กฤติน โกยกุล จากพังงา กับ จิรัฏฐ์ นวสิริสมบูรณ์ จาก กทม. ผนึกกำลังเอาชนะ ธีรภัทร ขันติวีรวัฒน์ จากขอนแก่น กับ นพดล น้อยกอ จากพิจิตร 2-0 เซต 7-6 ไทเบรก 7-5 และ 6-1 โดย กฤติน กับ จิรัฏฐ์ ได้ครองแชมป์ชายคู่ ซึ่งนับเป็นสนามที่ 2 ติดต่อกัน นอกจากนี้ ทั้งคู่ยังได้รับรางวัลร่วมกัน 20,000 บาท ส่วน ธีรภัทร กับ นพดล คู่รองแชมป์ รับร่วมกัน 10,000 บาท</p>
<!-- /wp:paragraph -->

<!-- wp:paragraph -->
<p>ส่วนหญิงคู่ รอบชิงชนะเลิศ ลัลดา กำหอม จาก กทม. กับ พิมพ์มาดา ทองคำ จากสุราษฎร์ธานี ช่วยกันหวดเอาชนะ กมลวรรณ ยอดเพ็ชร จากพระนครศรีอยุธยา กับ มาลัยลักษณ์ เดลิล่าห์ ปทุมมา คุโรเนน จากลาว 2-0 เซต 6-3, 7-6 ไทเบรก 7-4 โดย ลัลดา กับ พิมพ์มาดา ขึ้นแท่นแชมป์หญิงคู่ ได้รางวัลร่วมกัน 14,000 บาท ส่วน กมลวรรณ กับ มาลัยลักษณ์ คู่รองแชมป์ รับร่วมกัน 8,000 บาท</p>
<!-- /wp:paragraph -->

<!-- wp:paragraph -->
<p>ขณะที่คู่ผสม รอบรองชนะเลิศ ลีเดียร์ พอดโกริชานี่ (สุราษฎร์ธานี)-ณัฐนนท์ กัจฉปานันท์ (ยะลา) ชนะผ่าน ธนัชพร ยังโหมด (ชลบุรี)-โจนาธาน รอธ (เยอรมนี), พัชรินทร์ ชีพชาญเดช (ขอนแก่น)-แดนไทย ตาก้อง (ปทุมธานี) ชนะ ภาวินี ร่วมรักษ์ (กทม.)-พีระภัทร เด็ดทองหลาง (สมุทรปราการ) 6-4, 7-5</p>
<!-- /wp:paragraph -->

<!-- wp:image {"id":55282,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/03/654433759_1373137004849278_4765508593608537829_n-1024x732.jpg" alt="" class="wp-image-55282"/></figure>
<!-- /wp:image -->