<!-- wp:paragraph {"align":"center","textColor":"vce-bg","style":{"color":{"background":"#00a34d"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a34d;font-size:22px"><strong>"ออมสิน"แซงชนะฮ่องกงลิ่วตัด"อีฟ"<br>แม็กซิมัสปราบรุ่นพี่ศึกหวดไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ เมนส์ เซอร์กิต 1" และรายการ "ไอทีเอฟ วีเมนส์ เซอร์กิต 1" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 546,000 บาท รวม 2 รายการอยู่ที่ 1,092,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 9 มิ.ย.2566 ในประเภทเดี่ยว เป็นรอบก่อนรองชนะเลิศ หรือ 8 คนสุดท้าย
       ประเภทหญิงเดี่ยว "ออมสิน" อัญชิสา ฉันทะ นักเทนนิสไทย วัย 20 ปี มือ 546 ของโลก และเป็นเต็ง 2 ของรายการ เกือบพลาดท่าให้แก่ วู โฮ ชิง นักเทนนิสจากฮ่องกง อายุ 31 ปี มือ 676 ของโลก และเป็นเต็ง 5 ของรายการ หลังปราชัยในเซตแรก ก่อนจะรวบรวมสมาธิและพยายามเล่นให้ได้ตามมาตรฐานของตัวเอง จนพลิกแซงเอาชนะได้สำเร็จ 2-1 เซต สกอร์ 2-6, 6-2 และ 6-1 ในเวลาแข่งขัน 1 ชั่วโมง 37 นาที อัญชิสา ควงแร็กเกตคู่ใจผ่านเข้ารอบรองชนะเลิศ หรือ 4 คนสุดท้าย ไปพบกับ "อีฟ" พัชรินทร์ ชีพชาญเดช นักหวดไทย วัย 28 ปี เต็ง 4 และมือ 645 ของโลก ที่เข้ารอบด้วยการปราบสาวจีน ยานนี่ หลิว 2-0 เซต 6-2, 6-2
       ประเภทชายเดี่ยว "แม็กซิ" แม็กซิมัส ภราพล โจนส์ นักหวดไทย ลูกครึ่งไทย-ออสเตรเลีย วัย 18 ปี มือ 1060 ของโลก พกความมั่นใจลงสนามสู้กับรุ่นพี่ "บูม" กษิดิศ สำเร็จ มือ 1 ของไทย วัย 22 ปี มือ 631 ของโลก และเป็นเต็ง 4 ของรายการ ได้อย่างสนุก โดยเฉพาะในสองเซตสุดท้ายที่ยื้อกันถึงไทเบรก ใช้เวลาเกือบ 3 ชั่วโมงในการแย่งชัยชนะ ซึ่งเป็น แม็กซิมัส ที่ชนะไปในที่สุด 2-1 เซต โดยเซตแรก ชนะ 6-1 เซตสอง แพ้ 6-7 ไทเบรก 6-8 และเซตสุดท้าย ชนะ 7-6 ไทเบรก 7-2 ส่งผลให้ แม็กซิมัส ผ่านเข้ารอบรองชนะเลิศ ไปพบกับ "เต็ง 7" เอส ดี ปราชญ์วาล เดฟ จากอินเดีย ที่ชนะ "เต็ง 2" ฟิลิป เซคูลิค จากออสเตรเลีย และรองแชมป์สัปดาห์ก่อน 3-6, 6-3 และ 6-4
       ขณะที่ผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ สลักทิพย์ อุ่นเมือง แพ้ อารูซาน เซแกนดิโคว่า (คาซัคสถาน) 6-1, 2-6 และ 5-7 ดาชา อิวาโนว่า (วาง 8-สหรัฐฯ) ชนะ ฮารุนะ อะราคาวะ (วาง 1-ญี่ปุ่น) 6-2, 6-1
       หญิงคู่ รอบแรก ธมจันทร์ มอมขุนทด-วรรษชล สวัสดี ชนะ ศรีวัลลี รัศมีกา ภามิทิปาตี-อนาสตาเซีย ซูโคติน่า (วาง 2 อินเดีย) 7-5, 3-6 และซูเปอร์ไทเบรก 10-7
       รอบก่อนรองชนะเลิศ อัญชิสา ฉันทะ-พัชรินทร์ ชีพชาญเดช ชนะ จิสะ โฮโซนุมะ-คานาโกะ โอซาฟุเนะ (ญี่ปุ่น) 6-2, 6-4 ญาตาวี ฉิมฉ่ำ-ธนัชพร ยังโหมด แพ้ โมนิค แบร์รี่-วิเวียน หยาง (วาง 1 นิวซีแลนด์) 6-7(2-7), 4-6 เวียร่า ดีเพิ่ม-กมลวรรณ ยอดเพ็ชร แพ้ นิโคล คีริน-ซาร่า นายาร์ (วาง 4 อิสราเอล-ออสเตรเลีย) 3-6, 6-4 และซูเปอร์ไทเบรก 6-10 ธมจันทร์ มอมขุนทด-วรรษชล สวัสดี ชนะ ซาเนล รัสเตโมว่า-อารูซาน เซแกนดิโคว่า (คาซัคสถาน) 6-3, 6-4
       ชายคู่ รอบก่อนรองชนะเลิศ พลภูมิ โควาพิทักษ์เทศ-ภวิชญ์ สอนหลักทรัพย์ ชนะ ริชาร์บ อาการ์วาล-มานิช สุเรชกุมาร (วาง 3 อินเดีย) 7-6(4), 6-2 กฤติน โกยกุล-ฐานทัพ สุขสำราญ แพ้ ชินจิ ฮาซาวะ-เรียวทาโร่ ทากูจิ (ญี่ปุ่น) 6-4, 3-6 และซูเปอร์ไทเบรก 8-10
       รอบรองชนะเลิศ คงทรัพย์ คงคา-ปัง ซัว หยิน (ไต้หวัน) แพ้ เบลก เบย์ลดอน-เบลก เอลลิส (วาง 1 ออสเตรเลีย) 3-6, 3-6</code></pre>
<!-- /wp:code -->

<!-- wp:image {"id":37608,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/1720234D-3A82-449E-B9F8-6B737AD51115-1024x683.jpeg" alt="" class="wp-image-37608"/></figure>
<!-- /wp:image -->