<!-- wp:paragraph {"align":"center","style":{"typography":{"fontSize":20},"color":{"background":"#c0caec"}}} -->
<p class="has-text-align-center has-background" style="background-color:#c0caec;font-size:20px"><strong>กลับมาอย่างสมศักดิ์ศรี "ทีมเทนนิสหญิงไทย"ผงาดคว้าเหรียญทองซีเกมส์หน 31 ที่เวียดนาม</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส กีฬาซีเกมส์ ครั้งที่ 31 ที่สนามฮานากา บั๊ก นิงห์ ณ เมืองบั๊ก นิงห์ สาธารณรัฐสังคมนิยมเวียดนาม เมื่อวันที่ 15 พ.ค. 2565 เป็นรอบชิงชนะเลิศ ในประเภททีม ซึ่งทีมนักหวดลูกสักหลาดทั้งชายและหญิงของไทยผ่านเข้ามาถึงรอบนี้ และยังได้รับกำลังใจที่ดีจาก พลเอกประวิตร วงษ์สุวรรณ รองนายกรัฐมนตรี และประธานคณะกรรมการโอลิมปิคแห่งประเทศไทย ที่เดินทางมาเป็นกำลังใจและเยี่ยมชมการแข่งขัน รวมทั้ง ดร.ก้องศักด ยอดมณี ผู้ว่าการการกีฬาแห่งประเทศไทย (กกท.) นายธนา ไชยประสิทธิ์ หัวหน้าคณะนักกีฬาทีมชาติไทย พร้อมคณะ รวมถึง นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ และคณะกรรมการอำนวยการสมาคมฯ ที่เดินทางไปให้กำลังใจทีมเทนนิสไทยด้วย</p>
<!-- /wp:paragraph -->

<!-- wp:paragraph -->
<p>ศึกชิงเหรียญทองเริ่มที่ประเภททีมหญิง ทีมชาติไทย พบ ทีมชาติเวียดนาม เจ้าภาพ ท่ามกลางกองเชียร์เจ้าถิ่นและแฟนกีฬาเทนนิสที่เดินทางเข้ามาร่วมชมการแข่งขันจำนวนมาก โดยคู่แรกเป็นการแข่งขันเดี่ยวมือ 2 "ออมสิน" อัญชิสา ฉันทะ นักเทนนิสสาวไทย วัย 19 ปี ชาวประจวบคีรีขันธ์ เจ้าของเหรียญทองแดง ประเภทหญิงเดี่ยว กีฬาซีเกมส์ ปี 2019 คว้าชัยชนะเหนือ สวันน่า ลี่ เหวียน 2-0 เซต 6-0, 6-4 เปิดแต้มแรกให้ทีมไทยได้สำเร็จ</p>
<!-- /wp:paragraph -->

<!-- wp:paragraph -->
<p>จากนั้นเดี่ยวมือ 1 "ลักส์" ลักษิกา คำขำ นักหวดชาวจันทบุรี มือ 449 ของโลก ซึ่งเคยร่วมทีมไทยคว้าเหรียญทองทีมหญิงในกีฬาซีเกมส์ ครั้งที่ 28 ที่สิงคโปร์ ปี 2015 มาแล้ว ลงสนามพบกับ ชาเนลล์ ฟาน เหวียน นักหวดลูกครึ่งเวียดนาม-อเมริกัน มือ 387 ของโลก ปรากฏว่า สู้กันถึง 3 เซต และเป็น ลักษิกา ที่เฉือนชนะ 2-1 เซต 6-1, 0-6 และ 6-1 ส่งผลให้ ทีมเทนนิสหญิงไทย ชนะ ทีมเวียดนาม 2-0 คู่ คว้าเหรียญทองมาครองได้สำเร็จ</p>
<!-- /wp:paragraph -->

<!-- wp:paragraph -->
<p>นับเป็นการกลับมาครองเหรียญทองประเภททีมหญิงอีกครั้งของทีมไทย หลังจากที่ทีมหญิงไทยเคยได้มาแล้ว 5 สมัยในซีเกมส์ (ปี 2003 ที่เวียดนาม, ปี 2007 ที่ไทย, ปี 2009 ที่ลาว, ปี 2011 ที่อินโดนีเซีย และปี 2015 ที่สิงคโปร์ โดยในปี 2013, 2017 และ 2019 ไม่มีการแข่งขันเทนนิสประเภททีม)</p>
<!-- /wp:paragraph -->

<!-- wp:paragraph -->
<p>คณะเทนนิสทีมชาติไทยชุดซีเกมส์ ครั้งที่ 31 ประกอบด้วย นายไทยทนุ วรรณสุข ผู้จัดการทีม, ดร.ธนากร ศรีชาพันธุ์ ผู้ฝึกสอนทีมชาย, นายพชรพล คำสมาน ผู้ฝึกสอนทีมหญิง, พันตรี วิทยา สำเร็จ ผู้ช่วยผู้ฝึกสอน, นักกีฬาทีมชาย กษิดิศ สำเร็จ, วิชยา ตรงเจริญชัยกุล, ยุทธนา เจริญผล, ฐานทัพ สุขสำราญ และ ปรัชญา อิสโร ด้านทีมหญิง ลักษิกา คำขำ, อัญชิสา ฉันทะ, พิมพ์รดา จัตวาพรวนิช, พัชรินทร์ ชีพชาญเดช และ ลัลนา ธาราฤดี ร่วมด้วย สิบตำรวจตรี วีรภัทร สิริจริยาพร นักวิทยาศาสตร์การกีฬา, น.ส.นวลพรรณ จั่นทิม นักกายภาพบำบัด และ นายบุญมี โพธิ์ไพจิตร เจ้าหน้าที่นวด</p>
<!-- /wp:paragraph -->

<!-- wp:image {"id":32020,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/281473821_5318914341464824_1522584817294365900_n-1024x683.jpg" alt="" class="wp-image-32020"/></figure>
<!-- /wp:image -->