<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>บิ๊กสุชัย ตบรางวัลทีมนักหวดสาวทีมชาติไทย<br>ชมเปาะ! สร้างชื่อ - ปลุกขวัญลุยต่อ "อชก."</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัยที่ 2 เป็นประธานมอบเงินบำรุงขวัญและกำลังใจให้แก่ ทีมนักกีฬาเทนนิสหญิงทีมชาติไทยชุดใหญ่ และคณะเจ้าหน้าที่ ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 22 เม.ย. ที่ผ่านมา</p>
<!-- /wp:paragraph -->

<!-- wp:paragraph -->
<p>นายกเทนนิสไทยได้นำเงินส่วนตัวมอบให้นักกีฬา และเจ้าหน้าที่ จำนวน 10 คน ๆ ละ 30,000 บาท รวมเป็นเงินทั้งสิ้น 300,000 บาท เนื่องในโอกาสที่ ทีมเทนนิสหญิงทีมชาติไทยสร้างผลงานยอดเยี่ยม สามารถคว้าแชมป์ ในศึกชิงแชมป์โลก ประเภททีมหญิง รายการ “2026 บิลลี จีน คิง คัพ บาย เกนบริดจ์” เอเชีย/โอเชียเนีย กลุ่ม 1 ณ กรุงนิวเดลี ประเทศอินเดีย ซึ่งแข่งขันระหว่างวันที่ 7-11 เม.ย. 2569 พร้อมคว้าสิทธิ์ไป เพลย์ออฟ เวิลด์กรุ๊ป ในรอบ 12 ปี ที่จะเริ่มแข่งขันในช่วงเดือน พ.ย. ที่จะถึง</p>
<!-- /wp:paragraph -->

<!-- wp:paragraph -->
<p>และในโอกาสนี้ คณะเทนนิสทีมชาติไทย นำโดย นายภุชงค์ เลาหศิริวงศ์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีม ได้นำคณะนักกีฬาและเจ้าหน้าที่ เข้ารดน้ำขอพรย้อนหลังจากนายสุชัย เนื่องในเทศกาลสงกรานต์ หรือปีใหม่ไทย 2569 ที่ผ่านมาด้วย ท่ามกลางบรรยากาศชื่นมื่น</p>
<!-- /wp:paragraph -->

<!-- wp:paragraph -->
<p>นายสุชัย กล่าวว่า ขอบคุณที่สร้างชื่อเสียงให้ประเทศไทย สำหรับรางวัลที่มอบให้ เพื่อเป็นขวัญและกำลังใจในการแข่งขันรายการต่อไป โดยเฉพาะการแข่งขันกีฬาเอเชี่ยนเกมส์ ครั้งที่ 20 ที่ประเทศญี่ปุ่น ที่จะเริ่มในเดือน ก.ย.นี้</p>
<!-- /wp:paragraph -->

<!-- wp:paragraph -->
<p>คณะเทนนิสทีมชาติไทยชุดนี้ ประกอบด้วย นายภุชงค์ เลาหศิริวงศ์ ผู้จัดการทีม, "โค้ชเอ็กซ์" นายพชรพล คำสมาน กัปตันทีม, นายนนทพัทธ์ เฟื่องเดช นักวิทยาศาสตร์การกีฬา, น.ส.นวลพรรณ จั่นทิม นักกายภาพ และนักกีฬาเทนนิสหญิง พัชรินทร์ ชีพชาญเดช, อัญชิสา ฉันทะ, ทรรศพร นาคหล่อ, เพียงธาร ผลิพืช และ กมลวรรณ ยอดเพ็ชร</p>
<!-- /wp:paragraph -->

<!-- wp:image {"id":55933,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/04/674201790_1399195318910113_417751161789546056_n-1024x683.jpg" alt="" class="wp-image-55933"/></figure>
<!-- /wp:image -->