<!-- wp:paragraph {"align":"center","style":{"typography":{"fontSize":20},"color":{"background":"#d1ecf8"}}} -->
<p class="has-text-align-center has-background" style="background-color:#d1ecf8;font-size:20px"><strong>"ลักษิกา-แม็กซิมัส" ทะลุก่อนรองฯ คู่ผสม อชก.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส กีฬาเอเชี่ยนเกมส์ ครั้งที่ 19 ณ สนามโอลิมปิกเทนนิส เซ็นเตอร์ เมืองหางโจว สาธารณรัฐประชาชนจีน เมื่อวันที่ 27 กันยายน 2566 ในประเภทคู่ผสม เป็นการแข่งขันรอบสาม (16 คู่) มีนักเทนนิสไทยลงแข่งขัน 2 คู่ "ลักส์" ลักษิกา คำขำ นักเทนนิสหญิงไทย เจ้าของเหรียญเงิน ประเภทคู่ผสม (คู่กับ สนฉัตร รติวัฒน์) กีฬาเอเชี่ยนเกมส์ ครั้งที่ 18 จับคู่กับรุ่นน้องดาวรุ่ง "แม็กซ์" แม็กซิมัส ภราพล โจนส์ ลูกครึ่งไทย-ออสเตรเลีย เป็นคู่มือวางอันดับ 11 ของรายการ พบกับ โมโมโกะ โกโบริ และ ไคโตะ อุเอะสึกิ สองนักหวดญี่ปุ่น คู่มือวางอันดับ 6 ของรายการ ผลการแข่งขัน ปรากฏว่า หลังจากผลัดกันเก็บชัยคู่ละ 1 เซต เสมอ 1-1 ทำให้ต้องดวลซูเปอร์ไทเบรกตัดสิน และเป็นคู่ไทยที่เอาชนะได้สำเร็จ สรุป ลักษิกา กับ แม็กซิมัส เฉือนชนะคู่ญี่ปุ่น 2-1 เซต 6-2, 2-6 และซูเปอร์ไทเบรก 10-7 ผ่านเข้ารอบก่อนรองชนะเลิศ หรือ 8 คู่สุดท้ายต่อไป</p>
<!-- /wp:paragraph -->

<!-- wp:paragraph -->
<p>สำหรับ แม็กซิมัส นั้น ถือเป็นการคว้าชัยวันเดียว 2 แมทช์ หลังจากก่อนหน้านี้ จับคู่กับ ปรัชญา อิสโร ลงแข่งขันประเภทชายคู่ และเอาชนะเกาหลีใต้ 2-1 เซต ได้ผ่านเข้ารอบรองชนะเลิศ และยังเป็นการการันตีได้เหรียญทองแดงอีกด้วย ด้าน "เอิร์ธ" เพียงธาร ผลิพืช กับ "ณัฐ" ปรัชญา อิสโร สองนักเทนนิสไทย คู่มือวางอันดับ 10 ของรายการ พบกับ อัลดิล่า ซูตเจียดี้ และ คริสโตเฟอร์ รุงกัท คู่นักหวดอินโดนีเซีย คู่มือวางอันดับ 5 ของรายการ เจ้าของเหรียญทองคู่ผสม กีฬาเอเชี่ยนเกมส์ 2018 โดยคู่นี้ เคยพบกันมาแล้วในศึกซีเกมส์ ครั้งที่ 32 ที่ประเทศกัมพูชา ในรอบชิงชนะเลิศ ซึ่งคู่ไทยแพ้ 1-2 เซต มาถึงการแข่งขันในแมทช์นี้ เพียงธาร กับ ปรัชญา ยังไม่สามารถผ่านไปได้ พ่ายให้แก่ อัลดิล่า ซูตเจียดี้ และ คริสโตเฟอร์ รุงกัท 1-2 เซต 2-6, 7-5 และซูเปอร์ไทเบรก 5-10</p>
<!-- /wp:paragraph -->

<!-- wp:image {"id":39551,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/383743905_712917550871230_4866756768432134421_n-1.jpg" alt="" class="wp-image-39551"/></figure>
<!-- /wp:image -->