<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>ยู 16 หญิงไทยจบอันดับ 14 ของเอเชีย<br>หวดคอร์ตดิน "บิลลี จีน คิง คัพ จูเนียร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสชิงแชมป์โลก ประเภทเยาวชนทีมหญิง รุ่นอายุไม่เกิน 16 ปี รายการ "2024 บิลลี จีน คิง คัพ จูเนียร์" รอบคัดโซนเอเชีย/โอเชียเนีย แข่งขันคอร์ตดิน ณ เมืองเชิมเคนท์ ประเทศคาซัคสถาน เดินทางมาถึงการแข่งขันวันสุดท้าย เมื่อวันที่ 18 พ.ค. 2567
  ทีมนักหวดเยาวชนหญิงทีมชาติไทย รุ่นอายุไม่เกิน 16 ปี ประกอบด้วย "น้องมินนี่" ปารมี ทัดแก้ว, "น้องอิ๊ก" ธฤตา หงษ์หยก และ "น้องออมสิน" พิชญาภัค ศรีมุกข์ ภายใต้การดูแลของ "โค้ชโน๊ต" นายศรายุธ ทีปกากร ผู้ฝึกสอนทีมชาติไทย และ "โค้ชเกล้า" นายภาณุพงศ์ จุลพันธ์ นักวิทยาศาสตร์การกีฬาประจำทีม ได้พยายามทำหน้าที่ของตัวเองในแต่ละแมทช์อย่างเต็มที่ กระทั่งมาถึงการแข่งขันวันสุดท้าย ซึ่งเป็นรอบจัดอันดับ และทีมไทย ชิงอันดับ 13 กับ ทีมอินโดนีเซีย
  ผลการแข่งขัน คู่แรก เดี่ยวมือสอง ธฤตา หงษ์หยก พบกับ นูร์ อฟิฟาห์ เรสจาลินา ปรากฏว่า เซตแรก เกมสูสีถึงไทเบรกและเป็นเด็กไทยที่คว้าชัยได้อย่างหวุดหวิด เรียกความมั่นใจให้ ธฤตา เล่นดีต่อเนื่องในเซตที่สอง และสามารถเอาชนะไปในที่สุด สรุป ธฤตา ชนะ นูร์ อฟิฟาห์ เรสจาลินา 2-0 เซต 7-6 ไทเบรก 13-11 และ 6-2 เก็บแต้มแรกให้ทีมไทยออกนำทีมอินโดนีเซีย 1-0 คู่
  คู่สอง เดี่ยวมือหนึ่ง ปารมี ทัดแก้ว พยายามสู้อย่างเต็มที่ แต่ไม่สามารถผ่านความแข็งแกร่งของ ซินแคลร์ โกเอนาดี มิชกา ไปได้ จึงเป็นฝ่ายพ่าย 0-2 เซต 2-6 และ 0-6 ส่งผลให้ ทีมอินโดนีเซีย ได้แต้มไล่มาตีเสมอไทยเป็น 1-1 คู่
  ประเภทหญิงคู่ ซึ่งเป็นแมทช์ชี้ชะตาหาผู้ชนะ ธฤตา หงษ์หยก และ พิชญาภัค ศรีมุกข์ พบกับ นูร์ อฟิฟาห์ เรสจาลินา และ ซินแคลร์ โกเอนาดี มิชกา ผลปรากฏว่า เซตแรก คู่ไทยพ่ายไปก่อน แต่มาทำสำเร็จในเซตสอง ส่งผลให้เสมอกัน 1-1 เซต ต้องดวลซูเปอร์ไทเบรกตัดสิน และเป็นคู่ไทยที่แพ้ไปอย่างน่าเสียดาย สรุป คู่ไทยแพ้ 1-2 เซต 3-6, 6-1 และซูเปอร์ไทเบรก 10-12
  จากผลการแข่งขันดังกล่าว ทำให้ ทีมไทย แพ้ ทีมอินโดนีเซีย 1-2 คู่ ได้อันดับ 14 ของเอเชีย ในขณะที่ ทีมอินโดนีเซีย ได้อันดับ 13 ของเอเชีย
  สรุปผลการแข่งขันรอบจัดอันดับ มีดังนี้ จัดอันดับ 1-2 ออสเตรเลีย ชนะ เกาหลีใต้ 2-1 คู่, อันดับ 3-4 จีน ชนะ ญี่ปุ่น 2-0 คู่, อันดับ 5-6 ไต้หวัน ชนะ นิวซีแลนด์ 2-1 คู่, อันดับ 7-8 คาซัคสถาน ชนะ อินเดีย 2-0 คู่
  อันดับ 9-10 ฮ่องกง ชนะ อิหร่าน 2-0 คู่, อันดับ 11-12 อุซเบกิสถาน ชนะ คีร์กิซสถาน 2-0 คู่, อันดับ 13-14 อินโดนีเซีย ชนะ ไทย 2-1 คู่ และอันดับ 15-16 ศรีลังกา ชนะ เวียดนาม 2-0 คู่</code></pre>
<!-- /wp:code -->

<!-- wp:image {"id":43102,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4468-1024x576.jpeg" alt="" class="wp-image-43102"/></figure>
<!-- /wp:image -->