3 นักเทนนิสชายทีมชาติไทย "จูเนียร์" วิชยา ตรงเจริญชัยกุล นักหวดมือ 1 ของไทย, "เมฆ" จิรัฏฐ์ นวสิริสมบูรณ์ และ "เน็ต" พลภูมิ โควาพิทักษ์เทศ พร้อมด้วย "พ้ง" กิตติพงษ์ วชิรมโนวงศ์ ผู้ช่วยกัปตันทีมเดวิสคัพไทย เดินทางจากท่าอากาศยานสุวรรณภูมิ ด้วยสายการบินไทยเที่ยวบิน TG307 มุ่งหน้าไปยังประเทศศรีลังกา ตามไปสมทบกับทีมเดวิสคัพไทย เมื่อวันที่ 31 ม.ค. ที่ผ่านมา
<div class="text_exposed_show">

"จูเนียร์" วิชยา ตรงเจริญชัยกุล นักหวดมือ 1 ของไทย มือ 458 ของโลก เดี่ยวมือ 1 ของทีมเดวิสคัพไทย กล่าวถึงการแข่งขันกับ ศรีลังกา ว่า เป็นครั้งแรกที่จะได้เจอกับนักหวดศรีลังกาชุดนี้ และต้องไปแข่งบนสนามดินที่ศรีลังกา แม้หลายคนจะมองว่าเป็นทีมรอง แต่สำหรับตนนั้นก็ยังไม่ถือว่าจะชนะง่ายๆ เพราะการได้เป็นเจ้าบ้านที่มีความคุ้นชินกับสนาม อากาศ และ บรรยากาศการแข่งขันมากกว่า ประสบการณ์มากกว่าอย่างมือ 1 ของศรีลังกา คือ ฮาร์ชานา โกดามันนา ที่ผ่านการเล่นระดับเดวิสคัพมาเยอะกว่า เก๋ากว่า ซึ่งก็ประมาทไม่ได้ รวมถึงพื้นสนามดินที่ใช้แข่งขันก็ยังไม่เคยได้ลงเล่นมาก่อน มีเวลาในการเตรียมตัวเพียง 2 วันก่อนลงสนามแข่งขันในวันเสาร์ที่ 3 ก.พ.นี้ ก็ต้องพยายามปรับตัวให้เข้ากับสนามให้ได้

สำหรับเป้าหมายในการลงเดวิสคัพปีนี้ วิชยา กล่าวว่า ทุกครั้งที่ลงแข่งขันทีมชาติก็ตั้งใจและพยายามทำหน้าที่ให้ดีที่สุด ครั้งนี้ก็เช่นกันเป้าหมายคือพยายามทำเต็มที่ในแมตช์ที่ตัวเองลงแข่ง ส่วนเรื่องสภาพร่างกาย แม้เพิ่งผ่านการแข่งขันเทนนิสกีฬามหาวิทยาลัยแห่งประเทศไทยมาและต้องเดินทางไปศรีลังกาในช่วงค่ำวันที่ 31 ม.ค.ต่อเลย ก็ยอมรับอาจจะทำให้ล้าบ้างแต่ก็ไม่กังวลมาก เพราะยังมีเวลาในการฟื้นตัวก่อนแข่ง 2 วัน

<img class="aligncenter size-full wp-image-5039" src="https://www.bucket.cloudaccess9.com/ltatorg/2018/01/27336792_1692194984136796_1618483437903911007_n.jpg" alt="" width="960" height="720" />

<img class="aligncenter size-full wp-image-5040" src="https://www.bucket.cloudaccess9.com/ltatorg/2018/01/27459096_1692194990803462_4904249248828592671_n.jpg" alt="" width="960" height="720" />

<img class="aligncenter size-full wp-image-5041" src="https://www.bucket.cloudaccess9.com/ltatorg/2018/01/27544999_1692194997470128_915536016501036726_n.jpg" alt="" width="960" height="720" />

</div>