<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ประกบคู่เดวิสคัพ "ไทยชนคาซัคสถาน"<br>ชิงตั๋วลุยเวิลด์กรุ๊ป 1 เพลย์ออฟส์ 2027</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สหพันธ์เทนนิสนานาชาติ (ไอทีเอฟ) ได้จับสลากประกบคู่แข่งขันเทนนิสชิงแชมป์โลก ประเภททีมชาย รายการ 2026 เดวิสคัพ เป็นที่เรียบร้อยแล้ว</p>
<!-- /wp:paragraph -->

<!-- wp:paragraph -->
<p>ในส่วนทีมชาติไทยนั้น อยู่เวิลด์กรุ๊ป 2 หลังจากเอาชนะ ทีมชาติเปอร์โตริโก 4-0 คู่ ในรอบเพลย์ออฟส์ เมื่อสัปดาห์ที่แล้ว สำหรับเวิลด์กรุ๊ป 2 ประกอบด้วย 13 ชาติที่แพ้จากเวิลด์กรุ๊ป 1 เพลย์ออฟส์ 2026 กับ 13 ชาติที่ชนะจากเวิลด์กรุ๊ป 2 เพลย์ออฟส์ 2026 และผลการจับสลากประกบคู่ ปรากฏว่า ทีมชาติไทย จะแข่งขันกับ ทีมชาติคาซัคสถาน ระหว่างวันที่ 18-20 ก.ย. 2569</p>
<!-- /wp:paragraph -->

<!-- wp:paragraph -->
<p>"การแข่งขันระหว่างไทยกับคาซัคสถานนั้น ทีมที่ชนะจะได้ไปแข่ง เวิลด์กรุ๊ป 1 เพลย์ออฟส์ ปี 2027 ทีมที่แพ้จะไปแข่ง เวิลด์กรุ๊ป 2 เพลย์ออฟส์ ปี 2027 ส่วนสนามที่จะใช้แข่งขันนั้น ต้องรอ ไอทีเอฟ ประกาศต่อไป"</p>
<!-- /wp:paragraph -->

<!-- wp:paragraph -->
<p>บิ๊กสุชัย กล่าวต่อว่า สำหรับนักเทนนิสชายที่จะเป็นตัวแทนทีมชาติไทย แน่นอนว่าจะมาจากการพิจารณาเรื่องอันดับโลก ซึ่งนักเทนนิสที่ทำผลงานในแต่ละรายการของศึกอาชีพได้ดี ก็จะมีคะแนนเพื่อขยับอันดับโลก ก็ต้องมาลุ้นกันว่า ในช่วงที่กำหนดตัดตัวนักกีฬา หลังจากจัดอันดับเฉพาะนักเทนนิสไทยแล้ว ใครจะติด 4 อันดับแรกของประเภทเดี่ยว และใครจะเป็นอันดับ 1 ของประเภทคู่ ซึ่งรวมแล้วจะมีทั้งหมด 5 คน ที่จะได้สิทธิ์ไปแข่งขันเดวิสคัพครั้งนี้</p>
<!-- /wp:paragraph -->

<!-- wp:paragraph -->
<p>ทั้งนี้ จากสถิติที่ผ่านมา ไทยกับคาซัคสถานเคยแข่งขันกันในศึกเดวิสคัพ 3 ครั้ง ไทยชนะ 2 ครั้งแรกในปี ค.ศ. 1999 กับ 2008 ส่วนครั้งสุดท้ายไทยแพ้ ปี 2009</p>
<!-- /wp:paragraph -->

<!-- wp:image {"id":54553,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/02/634733241_1343604961135816_8456611564143949907_n-1024x420.jpg" alt="" class="wp-image-54553"/></figure>
<!-- /wp:image -->