<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a3a1"}}} -->
<p class="has-text-align-center has-vce-bg-color has-text-color has-background" style="background-color:#00a3a1;font-size:22px"><strong>"ไทรา" แร็กเกตร้อนทะลุก่อนรองฯ<br>อนพัชฉลุยด้วย-เทนนิสไทยแลนด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 3 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 25 เม.ย. 2567 เป็นไปอย่างสนุก และได้นักหวดฝีมือดีผ่านเข้ารอบต่อไป  
  ประเภทหญิงเดี่ยว รอบ 16 คน ไทรา ลิธิบี นักหวดดาวรุ่ง สาวสวยลูกครึ่งไทย-อังกฤษ มืออันดับ 18 ของไทย และเต็ง 5 ของรายการ ที่เคยติดทีมชาติไทยในระดับเยาวชนมาแล้ว ใช้ชั้นเชิงและประสบการณ์เอาชนะ ปพิชญา อิสโร จากสงขลา มืออันดับ 50 ของไทย 2-0 เซต 6-1 และ 6-3 ไทรา ทะยานสู่รอบก่อนรองชนะเลิศ หรือ 8 คนสุดท้าย ไปพบกับ พิมพ์มาดา ทองคำ จากสุราษฎร์ธานี ที่หวดชนะ เมลิสสา เซ สาวลูกครึ่งไทย-เยอรมัน จากกรุงเทพฯ 2-0 เซต 6-1 และ 6-3
  ประเภทชายเดี่ยว รอบ 16 คน อนพัช ทิมางกูร นักหวดหนุ่มเมืองหลวง กรุงเทพฯ อดีตเยาวชนทีมชาติไทย มืออันดับ 25 ของไทย และเต็ง 9 ของรายการ ดวลแร็กเกตสู้กับ ธนกร ศรีรัตน์ หนุ่มกรุงเทพฯ มืออันดับ 21 ของไทย และเต็ง 6 ของรายการ ก่อนที่ อนพัช จะใช้การหวดที่เฉียบขาดและการวางบอลที่แม่นยำ กำชัยชนะ 2 เซตรวด 6-2 และ 6-3 อนพัช ฉลุยสู่รอบก่อนรองชนะเลิศ ไปพบกับ ธิรวัต อยู่คง จากกรุงเทพฯ ที่ชนะ ณัฏฐญุตม์ นิธิธนนนต์ จากอุดรธานี ด้วยสกอร์ 6-2 Ret. (รีไทร์) ซึ่งณัฏฐญุตม์ ขอยอมแพ้ เนื่องจากมีอาการเวียนศีรษะ
  ในส่วนผลการแข่งขันคู่อื่น ๆ มีดังนี้ หญิงเดี่ยว รอบ 16 คน พัชรินทร์ ชีพชาญเดช (ขอนแก่น) ชนะ พิมพ์ลภัส ลิม (กทม.) 6-0, 6-2 วรรษชล สวัสดี (พิษณุโลก) ชนะ วรันธร ลิ้มเจริญ (ขอนแก่น) 6-0, 6-0 วันใส กสิกรรมไพบูลย์ (ยะลา) ชนะ ปิยธิดา รังแก้ว (นครสวรรค์) 1-0 Ret. (ป่วย) นาตาชา แสงพระจันทร์ (ชัยภูมิ) ชนะ บุณยวีร์ ธรรมไชยวัฒน์ (นครราชสีมา) 6-4 Ret. (หายใจไม่ทัน) อมิตตาลัย ประสูตรนาวิน (ราชบุรี) ชนะ ธนัชพร ยังโหมด (ชลบุรี) 6-1 Ret. (เจ็บต้นขาซ้าย) 
  ชายเดี่ยว รอบ 16 คน จิรัฏฐ์ นวสิริสมบูรณ์ (กทม.) ชนะ ธนเพชร ฉันทะ (ประจวบคีรีขันธ์) 6-3, 6-1 ชญานนท์ แก้วสุทอ (สระบุรี) ชนะ เลิศชัย รณรงค์ (ภูเก็ต) 7-5, 6-4 อกนิษฐ์ พุ่มจิตร (เพชรบุรี) ชนะ นพดล น้อยกอ (พิจิตร) 6-2, Ret. (หายใจไม่ทัน) กฤติน โกยกุล (พังงา) ชนะ ฟิลาตอฟ นิกิต้า 6-2 Ret. (เวียนศีรษะ) ฐานทัพ สุขสำราญ (ลพบุรี) ชนะ คมธัช กิตตโชค (กทม.) 6-0, 6-2
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ4Ng==.html</code></pre>
<!-- /wp:code -->

<!-- wp:image {"id":42574,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4316-1024x683.jpeg" alt="" class="wp-image-42574"/></figure>
<!-- /wp:image -->