<!-- wp:paragraph {"align":"center","textColor":"vce-bg","style":{"color":{"background":"#00a32e"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a32e;font-size:22px"><strong>ดาวรุ่งลูกครึ่ง "น้องไทร่า" ฟอร์มสวย<br>ฉลุยเมนดรอว์ศึกไอทีเอฟที่นครศรีฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสนานาชาติ เก็บคะแนนโลก ไอทีเอฟ เวิลด์ เทนนิส ทัวร์ 2024 สัปดาห์ที่ 2 เทนนิสชาย รายการ "ไอทีเอฟ เวิลด์ ทัวร์ (เอ็ม 2) และเทนนิสหญิง รายการ "ไอทีเอฟ เวิลด์ ทัวร์ (ดับเบิลยู1) ชิงเงินรางวัลรวมรายการละ 15,000 ดอลลาร์สหรัฐ หรือประมาณ 540,000 บาท รวม 2 รายการอยู่ที่ 1,080,000 บาท ชิงชัยที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 19 ก.พ. 2567 เป็นการแข่งขันรอบคัดเลือกรอบสุดท้าย
  ไฮไลท์ประเภทหญิงเดี่ยว รอบคัดเลือกรอบสุดท้าย "ทีที" ไทร่า ลิธิบี นักเทนนิสสาวลูกครึ่งไทย-อังกฤษ วัย 17 ปี ที่ยังไม่มีอันดับโลก แต่มีอันดับในไอทีเอฟ แร้งกิ้ง อยู่ที่ 1,853 พบกับ พูจา อินกาเล นักเทนนิสสาวอินเดีย วัย 22 ปี มืออันดับ 1,212 ของโลก และเป็นเต็ง 8 ของรอบนี้ ผลปรากฎว่า ไทร่า โชว์ฟอร์มการหวดได้ยอดเยี่ยม ปราบสาวอินเดียลงได้สำเร็จ ภายใน 2 เซต ด้วยสกอร์ 6-0 และ 7-6 ไทเบรก 7-2 ส่งผลให้ ไทร่า ฉลุยสู่รอบเมนดรอว์ทันที
  ด้านชายเดี่ยว รอบคัดเลือกรอบสุดท้าย "วิน" ณัฐสิทธิ์ กุลสุวรรณ์ นักเทนนิสหนุ่มกาญจนบุรี วัย 23 ปี มืออันดับ 1,645 ของโลก พยายามหวดสู้อย่างเต็มที่ ก่อนปราชัยให้แก่ "เต็ง 10" ไมก์ สไตเนอร์ นักเทนนิสจากเยอรมนี มืออันดับ 995 ของโลก 0-2 เซต 5-7 และ 3-6 ในเวลา 1 ชั่วโมง 33 นาที ณัฐสิทธิ์ ไม่ได้ไปต่อ ในขณะที่ ไมก์ สไตเนอร์ ผ่านเข้ารอบเมนดรอว์ต่อไป
  ขณะที่ผลการแข่งขันคู่อื่น ๆ หญิงเดี่ยว รอบคัดเลือกรอบสุดท้าย จ้าว ซีเฉิน (จีน) ชนะ โฮว ย่าหนาน (จีน) 7-5, 4-6 และซูเปอร์ไทเบรก 11-9 ลอร่า ชิเลโควา (สโลวาเกีย) ชนะ หมาน หยิง แม็กกี้ อึ้ง (ฮ่องกง) 7-6(3), 6-2 จู้ เฉินติง (จีน) ชนะ เฉา ย่าจิง (จีน) 6-0, 6-3 เจิง ซีซวน (จีน) ชนะ ยู่ เวินเฟย (จีน) 6-4, 3-6 และซูเปอร์ไทเบรก 11-9 อินกริด วอจซินาโควา (สโลวาเกีย) ชนะ หลิน ฟางอัน (ไต้หวัน) 6-1, 6-2
   ชายเดี่ยว รอบคัดเลือกรอบสุดท้าย มิตสึกิ เหว่ย คัง ลีออง (มาเลเซีย) ชนะ อัลเบร์โต ลิม (ฟิลิปปินส์) 7-6(3), 6-0 ซามูเอล บรอสเซ็ต (ฝรั่งเศส) ชนะ จาง ยุนซอก (เกาหลีใต้) 7-6(1), 7-5 ลีโอ วิฑูรย์เธียร (ญี่ปุ่น) ชนะ จาง หลิงเฮา (จีน) 6-3, 6-4 นิติน กุมาร์ สินฮา (อินเดีย) ชนะ จอง ยองซอก (เกาหลีใต้) 7-6(6), 7-6(5) จ้าว จ้าว (จีน) ชนะ เอมิท เวลส์ (อิสราเอล) 0-6, 6-3 และซูเปอร์ไทเบรก 12-10 พอล เวอร์เนอร์ (เยอรมนี) ชนะ บอริส โปโคติลอฟ 4-6, 6-4 และซูเปอร์ไทเบรก 10-3 จุมเปอิ ยามาซากิ (ญี่ปุ่น) ชนะ คอร์บาน โครว์เธอร์ (นิวซีแลนด์) 7-5, 7-6(2)</code></pre>
<!-- /wp:code -->

<!-- wp:image {"id":41621,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_4033-1024x683.jpeg" alt="" class="wp-image-41621"/></figure>
<!-- /wp:image -->