<!-- wp:paragraph {"align":"center","textColor":"vce-bg","style":{"color":{"background":"#0029a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0029a3;font-size:22px"><strong>"ยู 12 หญิงไทย" ได้แชมป์อาเซียน<br>ทีมชายได้รองฯ แต่ซิวตั๋วลุยเอเชีย<br>"สุชัย" ปลื้มนักกีฬาชี้ผลงานตามเป้า</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนชิงชนะเลิศแห่งเอเชียตะวันออกเฉียงใต้ หรือ อาเซียน ประเภททีมชายและทีมหญิง รุ่นอายุไม่เกิน 12 ปี รายการ "เอทีเอฟ ทเวลฟ์ แอนด์ อันเดอร์ ทีม คอมเพทติชั่น - ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์" ที่ประเทศสิงคโปร์ เพื่อคัดทีมเข้าสู่การแข่งขันรอบชิงชนะเลิศแห่งเอเชีย เมื่อวันที่ 21 มิ.ย. 2567 เป็นรอบชิงชนะเลิศ
  ประเภททีมหญิง ทีมนักหวดลูกสักหลาดไทย ประกอบด้วย "น้องพลอย" พลอยเพชร ด้วงเขียว "น้องจ๊ะจ๋า" อัญวีณ์ ไพศาลภาณุวงศ์ และ "น้องโซเฟีย" อาภรนันท์ โซเฟีย แสงสุชาติ (ลูกครึ่งไทย-อเมริกัน) ชิงแชมป์กับ ทีมอินโดนีเซีย โดยคู่แรก เดี่ยวมือสอง น้องโซเฟียพ่ายเซตแรกให้แก่ ซาห์รา วิโบโว กีรานา ก่อนพลิกกลับมาเป็นฝ่ายเฉือนชนะ 2-1 เซต 4-6, 7-5 และ 6-0 เก็บแต้มให้ทีมไทยขึ้นนำ 1-0 คู่
  จากนั้นเดี่ยวมือหนึ่ง "น้องพลอย" ลงสนามดวลแร็กเกตกับ ปริ๊นซี คัวร์รา ผลปรากฏว่า นักหวดไทยทำผลงานได้อย่างยอดเยี่ยม เอาชนะได้แบบขาดลอย 2-0 เซต 6-1, 6-0 ส่งผลให้ทีมไทยได้แต้มและชนะทีมอินโดนีเซีย 2-0 คู่ทันที (ไม่มีการแข่งขันประเภทคู่) ทีมนักหวดเยาวชนหญิงทีมชาติไทย รุ่นอายุไม่เกิน 12 ปี ได้ครองตำแหน่งแชมป์อาเซียน ประจำปี ค.ศ.2024 ส่วนผลคู่ชิงอันดับ 3 ฟิลิปปินส์ ชนะ เวียดนาม 2-0 คู่
  ด้านทีมชาย ทีมนักหวดลูกสักหลาดไทย ประกอบด้วย "น้องอันปัน" ปัณณพรรธน์ นิ่มนวลกุล "น้องฌาน" ฌาน เลาอมรพาณิชย์ และ "น้องฟาโร" ธรรมลักษณ์ โกวิทวัฒนชัย ลงหวดรอบชิงชนะเลิศพบกับทีมอินโดนีเซีย ผลปรากฏว่า ทีมไทยปราชัยไป 0-2 คู่ โดยเดี่ยวมือสอง ฌาน แพ้ บากัส วาห์ยุ ปุรุตามะ โกมัง 0-2 เซต 0-6, 0-6 ด้านเดี่ยวมือหนึ่ง ปัณณพรรธน์ แพ้ เจค ฟรานส์ อีธาน 0-2 เซต 1-6, 0-6 ทีมไทยได้ตำแหน่งรองชนะเลิศอาเซียน ประจำปี 2024 ในขณะที่ทีมอินโดนีเซียคว้าแชมป์ไปครอง ส่วนผลการแข่งขันคู่ชิงอันดับ 3 เวียดนาม ชนะ สิงคโปร์ 2-1 คู่
  สรุปผลการแข่งขัน ทีมหญิง อันดับ 1 อาเซียน ได้แก่ ไทย อันดับ 2 อินโดนีเซีย และอันดับ 3 ฟิลิปปินส์ โดยทั้ง 3 ทีม ได้สิทธิ์เป็นตัวแทนอาเซียนไปแข่งขันรอบชิงชนะเลิศแห่งเอเชีย ประจำปี 2024 ที่ประเทศคาซัคสถาน ช่วงเดือน ก.ย.นี้ ส่วนทีมชาย อันดับ 1 อาเซียน ได้แก่ อินโดนีเซีย อันดับ 2 ไทย และอันดับ 3 เวียดนาม โดยทั้ง 3 ทีม ได้สิทธิ์เป็นตัวแทนไปแข่งขันรอบชิงชนะเลิศแห่งเอเชียเช่นกัน
  นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ความสำเร็จที่เกิดขึ้นของทีมนักเทนนิสเยาวชนทีมชาติไทย รุ่นอายุไม่เกิน 12 ปี ทั้งชายและหญิง เพราะมีขวัญกำลังใจที่ดี ที่ได้รับจากท่านอุรีรัชต์ เจริญโต เอกอัครราชทูต ณ สิงคโปร์, นางสุวรรณี อรุณสวัสดิ์วงศ์ อัครราชทูตที่ปรึกษา สถานเอกอัครราชทูต ณ สิงคโปร์ และคณะเจ้าหน้าที่สถานเอกอัครราชทูตฯ ซึ่งให้การดูแลทีมไทยเป็นอย่างดีจนถึงการแข่งขันวันสุดท้าย ตนในฐานะนายกสมาคมฯ พร้อมด้วยคณะกรรมการอำนวยการสมาคมฯ ขอกราบขอบพระคุณท่านมาในโอกาสนี้ด้วย
  "ผมขอแสดงความยินดีกับนักกีฬาไทย ซึ่งทีมหญิงได้แชมป์อาเซียน และทีมชายได้รองแชมป์อาเซียน เป็นผลงานที่ดีมาก เป็นไปตามเป้าหมาย สร้างชื่อเสียงให้ประเทศไทยและสมาคมฯ ผมขอชื่นชม และในวันเดินทางกลับก็ขอให้ปลอดภัยทุกคนครับ" นายสุชัย กล่าว
  ด้าน "โค้ชโอ" นายสุขุม กิจวิจารณ์ และ "โค้ชจิม" จ่าสิบเอก สหทัศน์ ศุภกิจ ผู้ฝึกสอนเทนนิสเยาวชนหญิงและชายทีมชาติไทยตามลำดับ กล่าวร่วมกันว่า ในฐานะผู้ฝึกสอนขอชื่นชมนักกีฬาทุกคนที่ช่วยกันสู้ จนทำผลงานได้ตามเป้าหมาย โดยเฉพาะการได้สิทธิ์ไปแข่งขันรอบชิงชนะเลิศแห่งเอเชีย ทั้งนี้ ขอกราบขอบพระคุณท่านอุรีรัชต์ เจริญโต เอกอัครราชทูต ณ สิงคโปร์, นางสุวรรณี อรุณสวัสดิ์วงศ์ อัครราชทูตที่ปรึกษา สถานเอกอัครราชทูต ณ สิงคโปร์ และคณะเจ้าหน้าที่สถานเอกอัครราชทูตฯ  ที่ให้การดูแลทีมชาติไทยเป็นอย่างดี และขอขอบคุณนายกสมาคมกีฬาลอนเทนนิสฯ และคณะกรรมการอำนวยการสมาคมฯ ที่ส่งกำลังใจให้ตลอด รวมทั้งกองเชียร์ไทยทุกคนด้วย</code></pre>
<!-- /wp:code -->

<!-- wp:image {"id":43819,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/IMG_4564-1024x768.jpeg" alt="" class="wp-image-43819"/></figure>
<!-- /wp:image -->