<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0063a3"}}} -->
<p class="has-text-align-center has-vce-bg-color has-text-color has-background" style="background-color:#0063a3;font-size:20px"><strong>"พาขวัญ"พลิกล้มเต็ง2ลิ่วตัดเชือกรุ่น8ปี<br>ศึกเทนนิสเยาวชนพัฒนาฝีมือฯภาคเหนือ</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชน รายการ "PTT - NSDF ลอนเทนนิสพัฒนาฝีมือ" ครั้งที่ 8 ภาคเหนือ ที่สนามเทนนิสองค์การบริหารส่วนจังหวัดแพร่ เมื่อวันที่ 26 พ.ย.65 ซึ่งในวันดังกล่าวสภาพอากาศไม่ดีนักมีฝนตกลงมารบกวนการแข่งขันทำให้โปรแกรมแข่งต้องชะงักไปกว่า 2 ชั่วโมง
   สำหรับในการแข่งขันครั้งนี้ได้รับเกียรติจากนายเสรี ทรงศักดิ์ รองนายกองค์การบริหารส่วนจังหวัดแพร่เป็นประธานเปิดการแข่งขัน
   ด้านผลการแข่งขันรอบก่อนรองชนะเลิศ หญิงเดี่ยว รุ่นอายุไม่เกิน 8 ปี มีพลิกล็อคเกิดขึ้นเมื่อ พาขวัญ ศรีหิรัญ นักหวดดาวรุ่งรุ่นจิ๋วจากเมืองรถม้า จ.ลำปาง สามารถฮึดสู้กับ วรรณรสา ลีปรีชานนท์ นักเทนนิสเมืองกรุง กทม.ดีกรีมือวาง 2 ของรายการอย่างเยี่ยมยอดก่อนเอาชนะได้สำเร็จ 2 เซตรวด ด้วยสกอร์ 5-4(1) และ 4-2
   พาขวัญ ทะลุเข้ารอบรองชนะเลิศไปพบกับ รัตสรินทร์ ปารีศรี จากพิษณุโลก ที่เฉือนชนะ ณัฐธยาน์ ศิริสุวรรณ์ จากเชียงรายไปอย่างสนุก 2-4, 4-0 และซูเปอร์ไทเบรก 10-7
   ขณะที่ผลการแข่งขันรอบก่อนรองชนะเลิศคู่อื่นๆ มีดังนี้ รุ่นอายุไม่เกิน 8 ปี ชายเดี่ยว บวรฌาณญ์ วาลฌอง ทิณญ์ (มือวาง 1-อุดรธานี) ชนะ อเล็กซ์ กัว (สหรัฐฯ) 4-2(ret.), ธนกร เจริญเมือง (มือวาง4-เชียงใหม่) ชนะ ณัฐภัค จันทสิงห์ (เชียงใหม่) 4-1, 2-4, 10-4, พัชรณัฏฐ์ วราธัชนนท์ (มือวาง 3-อยุธยา) ชนะ ณัฐพัฒน์ ศรีสุข (เชียงราย) 4-0, 4-0, กิตติธัช วงศ์ดาว (มือวาง 2-ภูเก็ต) ชนะ อับราฮัม ชาน (เชียงใหม่) 4-0, 4-0
    หญิงเดี่ยว พินมุกดา สมศรี (มือวาง 1-เชียงใหม่) ชนะ ใบบุญ ไกรโชค (พิษณุโลก) 4-0, 4-0, ธัญณิชา บุญฤทธิ์ (พิษณุโลก) ชนะ กัญชลี เดชมี (ลำปาง) 4-0, 4-1
   รุ่นอายุไม่เกิน 10 ปี ชายเดี่ยว ธนดล เอี่ยมประเสริฐ (มือวาง 1-ชลบุรี) ชนะ พีรวิชญ์ ศรีพิณเพราะ (มือวาง 6-ลำปาง) 4-0, 4-2, ธีร์ธัช รักคิด (มือวาง 4-กทม.) ชนะ ตถตา สนธิชัย (มือวาง 8-เชียงราย) 4-0, 4-1, ธนกร ไชยลังการ (มือวาง 3-อยุธยา) ชนะ นาวิด ดำลี (มือวาง 5-เชียงราย) 4-0, 4-0, พัชรวุฒิ อานันทนะสุวงศ์ (มือวาง 2-กทม.) ชนะ สุทธิวิชญ์ อุไรวงค์(พิษณุโลก) 4-2, 4-0
   หญิงเดี่ยว ศิริกร พูลผล (มือวาง 1-พิษณุโลก) ชนะ ยาอะซานทัว เพ็งเลีย (พิษณุโลก) 4-1, 4-0
    ส่วนผลการแข่งขันคู่อื่นๆสามารถติดตามได้ที่ https://www.tour.ltat.org/tournaments</code></pre>
<!-- /wp:code -->

<!-- wp:image {"id":35185,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/F9B1F330-4B8A-46A3-A29C-878B9C4B7716.jpeg" alt="" class="wp-image-35185"/></figure>
<!-- /wp:image -->