<!-- wp:paragraph {"align":"center","style":{"typography":{"fontSize":20},"color":{"background":"#cae3ee"}}} -->
<p class="has-text-align-center has-background" style="background-color:#cae3ee;font-size:20px"><strong>"ภวินท์" คว้าแชมป์คู่ - "ศักดิ์ชัย" พระรองศึกเดี่ยวปิดฉาก "ไอทีเอฟเวิลด์เทนนิสมาสเตอร์ส" ที่เกรต้า</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ รุ่นอายุไม่ต่ำกว่า 35 - 75 ปี ไอทีเอฟ เวิลด์ เทนนิส มาสเตอร์ส ทัวร์ MT400 Pattaya รายการ Greta Sport Club Master #3 ที่สนามเทนนิส เกรต้า สปอร์ต คลับ อำเภอสัตหีบ จังหวัดชลบุรี เมื่อวันที่ 14 พ.ย. 2567 เป็นการแข่งขันวันสุดท้าย โดย น.ส.อรวรรณ ชูใจ ผู้จัดการเกรต้า สปอร์ต คลับ ให้เกียรติเป็นประธานมอบรางวัลแก่นักกีฬา ไฮไลท์ของกองเชียร์ชาวไทยอยู่ที่การแข่งขัน ประเภทชายคู่ รุ่นอายุไม่ต่ำกว่า 60 ปี รอบชิงชนะเลิศ ภวินท์ จิตติมาพร นักเทนนิสชาวไทย จับคู่กับ แอ็กเซล แฮมเป้ นักเทนนิสจากเยอรมนี ลงสนามพบกับ โธมัส โควนาตสกี้ จากเยอรมนี และ สตีเฟน ลูวิส-ไดร์เวอร์ จากออสเตรเลีย ซึ่งเป็นคู่มือวางอันดับ 2 ของรายการ และผลการแข่งขัน ปรากฏว่า คู่ของ ภวินท์ ที่แพ้เซตแรกไปก่อน ผนึกกำลังช่วยกันหวด จนพลิกกลับมาเป็นฝ่ายเฉือนชนะ 2-1 เซต ด้วยสกอร์ 3-6, 6-3 และซูเปอร์ไทเบรก 10-4</p>
<!-- /wp:paragraph -->

<!-- wp:paragraph -->
<p>ทางด้านการแข่งขัน รุ่นอายุไม่ต่ำกว่า 65 ปี ประเภทชายเดี่ยว รอบชิงชนะเลิศ "พี่นิ่ม" ศักดิ์ชัย โควาพิทักษ์เทศ นักเทนนิสไทย มือวางอันดับ 1 ของรายการ ปราชัยให้แก่ เดวิด เอคลีย์ นักเทนนิสจากสหรัฐอเมริกา ไปอย่างน่าเสียดาย 1-2 เซต 1-6, 6-4 และ 4-6 ทำให้นักเทนนิสไทยได้ตำแหน่งรองแชมป์ ในขณะที่นักเทนนิสชาวอเมริกันได้แชมป์ไปครอง ในส่วนผลการแข่งขัน รุ่นอายุไม่ต่ำกว่า 30 ปี รอบชิงชนะเลิศ ชิคาร์ กัดห์ (วาง 2-อินเดีย) ชนะ โกวินด์ ปราสาด โมรยา (วาง 1-อินเดีย) 5-4 Ret. รุ่นอายุไม่ต่ำกว่า 55 ปี ชายเดี่ยว รอบชิงชนะเลิศ ลีโอ พิจนาเกอร์ (วาง 3-เนเธอร์แลนด์) ชนะ อันเดรีย เซซาโรนี (วาง 4-อิตาลี) 7-6(3), 6-1 รุ่นอายุไม่ต่ำกว่า 60 ปี ชายเดี่ยว รอบชิงชนะเลิศ โรดริโก อูร์รูเทีย ฟูเอนเตส (วาง 1-เยอรมนี) ชนะ ซีฟ ลิฟเน่ (วาง 2-อิสราเอล) 6-2, 3-6 และ 6-2</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.itftennis.com/en/tournament/mt400-pattaya/tha/2024/s-mt400-tha-2024-003/draws-and-results/?fbclid=IwZXh0bgNhZW0CMTAAAR0mzfT2Kma8gqtMs3X0nW9JbUcKFj5IRv2hRx32wTOZm_sQ26a8C97kUvE_aem_ynCl55xEdqydPzQM3h_k4Q" target="_blank">https://www.itftennis.com/.../s-mt400.../draws-and-results/</a></p>
<!-- /wp:paragraph -->

<!-- wp:image {"id":46654,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/466785327_986126240217025_971010312515964735_n.jpg" alt="" class="wp-image-46654"/></figure>
<!-- /wp:image -->