<!-- wp:paragraph {"align":"center","style":{"typography":{"fontSize":20},"color":{"background":"#f3e2d8"}}} -->
<p class="has-text-align-center has-background" style="background-color:#f3e2d8;font-size:20px"><strong>ทีมยู14ชายไทยชนศรีลังกานัดแรก25มี.ค.ศึกไอทีเอฟ เวิลด์ จูเนียร์ฯคัดโซนเอเชีย</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของทีมนักเทนนิสเยาวชนชายทีมชาติไทย รุ่นอายุไม่เกิน 14 ปี ประกอบด้วย "น้องไพน์" ธรรม์ พันธราธร, "น้องตรัย" ตรัย ศรีเสน และ "น้องนโม" ธรรมะ โคศิริ โดยมี "โค้ชจิม" จ่าสิบเอก สหทัศน์ ศุภกิจ ผู้ฝึกสอน และ นายบุญมี โพธิ์ไพจิตร เทรนเนอร์ประจำทีม หลังเดินทางไปเข้าร่วม การแข่งขันเทนนิสชิงแชมป์โลก ประเภททีมชาย รุ่นอายุไม่เกิน 14 ปี รายการ "2024 ไอทีเอฟ เวิลด์ จูเนียร์ เทนนิส" คัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย ล่าสุด เมื่อวันที่ 24 มีนาคม ช่วงเช้าได้ลงฝึกซ้อมร่วม 2 ชั่วโมง เพื่อปรับตัวเข้ากับสนามและสภาพอากาศ โดย "โค้ชจิม" จ่าสิบเอก สหทัศน์ ศุภกิจ กล่าวว่า การซ้อมในครั้งนี้ก็เป็นการเตรียมพร้อมของทุกคนก่อนการแข่งขันจะเริ่มในวันที่ 25 มีนาคม และให้ได้ปรับตัวเข้ากับสนาม ลูกบอล และ สภาพอากาศ ซึ่งที่นี่ค่อนข้างร้อนชื้นกว่าประเทศไทย ต้องปรับตัวกันเล็กน้อย แต่ก็เชื่อว่าไม่มีผลต่อนักเทนนิสไทยนัก "วันนี้ทีมไทยได้ลงซ้อมเล่นแต้มกับ อินโดนีเซีย และ สิงคโปร์ ซึ่งผมไม่ได้เน้นอะไรเป็นพิเศษ เป็นการลงซ้อมเพื่อเช็คแผนการเล่น และให้น้องๆได้ปรับตัวเข้ากับบรรยากาศกาาแข่ง สนาม และ อากาศ ตอนนี้ห่วงเรื่องฝนที่อาจจะตกลงมาระหว่างการแข่งขัน ซึ่งอาจทำให้น้องๆป่วยได้ ก็ได้ให้น้องๆกินวิตามินซี และ ดื่มน้ำเยอะหน่อย พักผ่อนให้เต็มที่ ถ้าพูดเรื่องความพร้อมในการลงแข่งถือว่าทุกคนพร้อมมาก และความหวังของเราคือทำให้เต็มที่ในทุกแมทช์ที่แข่ง ฝากให้แฟนเทนนิสไทยส่งแรงใจมาเชียร์ทีมเยาวชน 14 ปีชายด้วยครับ น้องๆพร้อมทำผลงานเต็มที่และจะทำให้ดีที่สุดแน่นอน" โค้ชจิม กล่าว ช่วงบ่ายได้มีการประชุมทีมผู้ฝึกสอน และมีการจับสลากแบ่งกลุ่ม ซึ่ง ทีมไทย ถูกจัดเป็นทีมวาง 4 อยู่กลุ่ม ซี ร่วมกับ ศรีลังกา, อิหร่าน และ ไต้หวัน ขณะที่ กลุ่ม เอ เกาหลีใต้ ทีมวาง 1 อยู่ร่วมกับ นิวซีแลนด์, อินโดนีเซีย และ ฮ่องกง, กลุ่ม บี ทีมวาง 3 ออสเตรเลีย, อุซเบกิสถาน, ปากีสถาน, คาซัคสถาน, กลุ่ม ดี ทีมวาง 2 อินเดีย, สิงคโปร์, จีน, ญี่ปุ่น ทั้งนี้การแข่งขันรอบแบ่งกลุ่ม จะแข่งพบกันหมด และ 2 ทีมที่ผลงานดีสุดในกลุ่มจะได้ผ่านเข้ารอบ 8 ทีมสุดท้าย เพื่อไปลุ้นคว้าโควต้าเป็นตัวแทนโซนเอเชีย/โอเชียเนีย เข้าแข่งรอบไฟนั่ล 16 ทีมสุดท้ายของโลกต่อไป โดยปีนี้ทีมชายจะคัดเลือกเป็นตัวแทนโซนเพียง 3 ทีม สำหรับการแข่งขันวันแรก 25 มีนาคมนี้ ทีมไทย จะลงสนามพบกับ ศรีลังกา เริ่ม 09.00 น.เป็นต้นไป</p>
<!-- /wp:paragraph -->

<!-- wp:image {"id":42112,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/434181394_823781856451465_8813432635757514474_n-1024x768.jpg" alt="" class="wp-image-42112"/></figure>
<!-- /wp:image -->