<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#006ca3"}}} -->
<p class="has-text-align-center has-vce-bg-color has-text-color has-background" style="background-color:#006ca3;font-size:22px"><strong>"เพียงธาร" โค่นเต็ง 7 ฉลุยคัดหวด<br>ศึกไทยแลนด์ โอเพ่น 2023 บาย อีเอ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสหญิง ดับเบิลยูทีเอ อินเตอร์เนชั่นแนล ซีรีส์ ทัวร์นาเมนท์ ดับเบิลยูทีเอ 250 รายการ Thailand Open 2023 presented by E@ (ไทยแลนด์ โอเพ่น 2023 พรีเซนเต็ด บาย อีเอ) ชิงเงินรางวัลรวมกว่า 250,000 ดอลลาร์สหรัฐ หรือประมาณ 9,375,000 บาท ณ ทรู อารีน่า หัวหิน สปอร์ต คลับ อ.หัวหิน จ.ประจวบคีรีขันธ์ เมื่อวันที่ 28 ม.ค. 2566 เป็นการแข่งขันคัดเลือกรอบแรก
       "เอิร์ธ" เพียงธาร ผลิพืช นักเทนนิสไทย วัย 30 ปี มือ 324 ของโลก ลงสนามในฐานะนักหวดไวลด์การ์ด (สิทธิพิเศษ) พบกับ อนาสตาเซีย ทิโคโนว่า นักหวดรัสเซีย มือ 227 ของโลก และมือวางอันดับ 7 ของรอบคัดเลือก ผลการแข่งขัน ปรากฏว่า เพียงธาร เก็บชัยเซตแรกได้ก่อน ทว่ามาพลาดท่าแพ้ในเซตสอง ทำให้เสมอกัน 1-1 เซต และในการเล่นเซตที่สาม ดวลกันได้อย่างสูสี ต้องชี้ชะตาด้วยไทเบรกและเป็น เพียงธาร ที่คว้าชัยได้อย่างหวุดหวิด เป็นผลให้ เพียงธาร เฉือนชนะไป 2-1 เซต ด้วยสกอร์ 6-3, 4-6 และ 7-6 ไทเบรก 9-7
       เพียงธาร ฉลุยสู่การคัดเลือกรอบสุดท้าย ไปพบกับ "เต็ง 3" โจแอนน์ ซูเกอร์ จากสวิตเซอร์แลนด์ มือ 195 ของโลก ที่เก็บชัยชนะจาก อิวานน่า ยาสเตรมสก้า จากยูเครน มือ 1229 ของโลก (ไวลด์การ์ด) 2-0 เซต ด้วยสกอร์ 6-1 และ 6-0
       ด้าน "ลักส์" ลักษิกา คำขำ นักเทนนิส มือ 1 ของไทย และมืออันดับ 323 ของโลก ไม่สามารถผ่านด่านแรกไปได้ พ่ายให้แก่ นักเทนนิสจากญี่ปุ่น มิยู คาโตะ มือ 392 ของโลก 0-2 เซต 4-6, 1-6 ตกรอบคัดเลือก
       ขณะที่ผลงานของนักเทนนิสไทยรายอื่น มีดังนี้ คัดเลือกรอบแรก ชมภู่ทิพย์ จันดาเขต (ไวลด์การ์ด) แพ้ "เต็ง 6" แอสทรา ชาร์มา (ออสเตรเลีย) 2-6, 2-6 "ออมสิน" อัญชิสา ฉันทะ (ไวลด์การ์ด) แพ้ เอคาเทริน่า มาคาโรว่า (มือวาง8) 4-6, 6-3 และ 5-7</code></pre>
<!-- /wp:code -->

<!-- wp:image {"id":35783,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/D9BEBC3F-BC76-4798-A34E-6665ACF3C615-1024x682.jpeg" alt="" class="wp-image-35783"/></figure>
<!-- /wp:image -->