<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a379"}}} -->
<p class="has-text-align-center has-vce-bg-color has-text-color has-background" style="background-color:#00a379;font-size:20px"><strong>เต็มที่แล้ว"กษิดิศ"หวดพ่าย"เต็ง 5"<br>ศึกเอทีพี บางกอก โอเพ่นฯ สนาม 2</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "บางกอก โอเพ่น ชาเลนเจอร์" สนามที่ 2 (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,350,700 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 1 ก.ย. 2565 ในประเภทเดี่ยว รอบสอง (16 คน) "บูม" กษิดิศ สำเร็จ หนุ่มไทยวัย 21 ปี มือ 616 ของโลก ที่ได้ไวลด์การ์ดหรือสิทธิพิเศษเข้าร่วมการแข่งขัน พบงานหนักอย่าง กาเบรียล เดคัมป์ส หนุ่มบราซิลวัย 23 ปี เต็ง 5 ของรายการ และมือ 286 ของโลก
       หลังจากใช้เวลาในการแข่งขันไป 1 ชั่วโมง 57 นาที ปรากฏว่า กษิดิศ ที่พยายามสู้อย่างเต็มที่ เป็นฝ่ายปราชัยไป 0-2 เซต ด้วยสกอร์ 4-6 และ 4-6 ต้องหยุดผลงานไว้เพียงเท่านี้ ในขณะที่ กาเบรียล เดคัมป์ส ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ เฟเดริโก้ ไกโอ หนุ่มอิตาลี มือ 330 ของโลก ที่เอาชนะ ลี ฮวง นัม นักหวดเวียดนาม มือ 290 ของโลก รองแชมป์บางกอก โอเพ่น ชาเลนเจอร์สนามแรก 2-0 เซต 7-5, 7-5
       ด้าน 2 นักหวดหนุ่มไทย ปรัชญา อิสโร และ ฐานทัพ สุขสำราญ ได้ไวลด์การ์ด ลงแข่งขันในประเภทคู่ รอบแรก (สาย 16 คู่) พบกับคู่เต็ง 3 ของรายการ เบนจามิน ล็อก จากซิมบับเว และ ชิมิสุ ยูตะ จากญี่ปุ่น ปรากฏว่า ปรัชญา และ ฐานทัพ พ่ายไป 0-2 เซต 6-7 ไทเบรก 1-7 และ 2-6 ส่งผลให้ คู่ของ เบนจามิน ล็อก และ ชิมิสุ ยูตะ ผ่านเข้ารอบก่อนรองชนะเลิศ ไปพบกับ มัตสึอิ โทชิฮิเดะ และ อุเอะสึกิ ไคโตะ จากญี่ปุ่น ต่อไป
       ขณะที่ ณัฐสิทธิ์ กุลสุวรรณ์ และ พล วัฒนกูล คู่นักหวดหนุ่มไทย ปราชัยให้แก่ ชุง ยุนซอง จากเกาหลีใต้ และ ไบบิท ซูคาเยฟ จากคาซัคสถาน 2-6, 5-7 ในประเภทคู่ รอบแรก
       ในส่วนผลการแข่งขันคู่อื่น ๆ ประเภทเดี่ยว รอบสอง เดน สวีนีย์ (ออสเตรเลีย) ชนะ เยฟเกนี่ ดอนสคอย 6-4, 6-4 วาเลนติน วาเชรอต (โมนาโก) ชนะ วาตานุกิ โยสึเกะ (มือวาง 1-ญี่ปุ่น) 7-6(2), 6-3 อาร์เธอร์ คาโซซ์ (ฝรั่งเศส) ชนะ บิลลี่ แฮร์ริส (มือวาง 6-สหราชอาณาจักร) 6-1, 6-1
       ไบบิท ซูคาเยฟ (คาซัคสถาน) ชนะ ชิมะบุกุโระ โช (ญี่ปุ่น) 2-6, 6-3 และ 6-4 ชาร์ลส์ บรูม (สหราชอาณาจักร) ชนะ เบน พาเทล (อิสราเอล) 3-6, 6-3 และ 7-6(7) โอมาร์ เจสิก้า (ออสเตรเลีย) ชนะ อิลย่า มาร์เชนโก้ (มือวาง 7-ยูเครน) 2-6, 6-3 และ 6-4
       ประเภทคู่ รอบแรก ชิมะบุกุโระ โช-วาตานาเบะ เซอิตะ (ญี่ปุ่น) ชนะ ตริสตัน สคูลเกท-เดน สวีนีย์ (คู่มือวาง 1-ออสเตรเลีย) 6-3, 3-6 และซูเปอร์ไทเบรก 10-8
       เซอร์เกย์ โฟมิน-เดนิส อิสโตมิน (อุซเบกิสถาน) ชนะ อาคิระ ซานติลลัน-ปู๋ ยุนเชาเกเต (ออสเตรเลีย-จีน) 6-4, 1-6 และซูเปอร์ไทเบรก 10-6</code></pre>
<!-- /wp:code -->

<!-- wp:image {"id":33593,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/E4EEEA96-906C-467C-9F75-976B4CDC1509-1024x683.jpeg" alt="" class="wp-image-33593"/></figure>
<!-- /wp:image -->