<!-- wp:paragraph {"align":"center","style":{"typography":{"fontSize":20},"color":{"background":"#dee3f6"}}} -->
<p class="has-text-align-center has-background" style="background-color:#dee3f6;font-size:20px"><strong>"กมลวรรณ" ปราชัยไต้หวันหวิวหญิงคู่จอดรอบรองฯ หวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส "เจ60 นนทบุรี" รายการ "แอลทีเอที - ไอทีเอฟ จูเนียร์ส เจ60" ครั้งที่ 1 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 22 มิ.ย. 2566 ในประเภทหญิงเดี่ยว รอบก่อนรองชนะเลิศ "บัว" กมลวรรณ ยอดเพ็ชร นักเทนนิสไทย วัย 15 ปี มือวาง 3 และมือ 261 เยาวชนโลก พบกับ ไซ ยู่ หนิง นักเทนนิสไต้หวัน วัย 15 ปี มือวาง 9 และมือ 543 เยาวชนโลก ผลปรากฏว่า กมลวรรณ มีโอกาสเก็บชัยได้เพียงเซตแรก ก่อนปราชัยในสองเซตถัดมา ทำให้พ่ายไป 1-2 เซต 6-3, 5-7 และ 3-6 หยุดผลงานไว้ที่รอบก่อนรองชนะเลิศ รับคะแนนเยาวชนโลก 7 แต้ม ส่วน ไซ ยู่ หนิง เข้ารอบรองชนะเลิศ ไปพบกับ โช นา ยอง เต็ง 2 จากเกาหลีใต้ ที่เข้ารอบด้วยหวดชนะ โปลิน่า สเล็ปต์โซว่า มือวาง 6 จากคาซัคสถาน 2-0 เซต 6-4 และ 6-4</p>
<!-- /wp:paragraph -->

<!-- wp:paragraph -->
<p>จากนั้น กมลวรรณ ได้ลงแข่งขันในประเภทหญิงคู่ รอบรองชนะเลิศ โดยคู่กับ โช นายอง นักหวดเกาหลีใต้ เป็นคู่มือวาง 1 ของรายการ พบกับ ไล ชิง แลม จากฮ่องกง และ ชิโฮมิ หลี่ ซวน เหลียง จากมาเลเซีย คู่มือวาง 3 ผลปรากฏว่า คู่ของกมลวรรณไม่สามารถเอาชนะได้ หลังพ่ายซูเปอร์ไทเบรกในเซตสุดท้าย เป็นผลให้แพ้ไป 1-2 เซต 6-4, 4-6 และซูเปอร์ไทเบรก 6-10 หยุดผลงานไว้ที่รอบรองชนะเลิศ ในขณะที่คู่มือวาง 3 ผ่านเข้ารอบชิงชนะเลิศต่อไป</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ ซู ยาน ถัน (วาง 4-สิงคโปร์) ชนะ จู ฮี วอน (วาง 12-เกาหลีใต้) 6-1, 6-3 มาลัยลักษณ์ เดลิล่าห์ ปทุมมา คุโรเนน (ลาว) ชนะ ไล ชิง แลม (วาง 11-ฮ่องกง) 6-2, 7-5</p>
<!-- /wp:paragraph -->

<!-- wp:paragraph -->
<p>ชายเดี่ยว รอบก่อนรองชนะเลิศ รินทาโร่ ชุคูดะ (วาง 2-ญี่ปุ่น) ชนะ เร็น มัตสึมุระ (ญี่ปุ่น) 5-7, 7-5 และ 6-2 ฝ่าม ลา หว่าง อันห์ (วาง 3-เวียดนาม) ชนะ จาเดน เดวานดากา แทน (วาง 6-อินโดนีเซีย) 7-5, 6-1 เหวียน มินห์ ผัต (วาง 13-เวียดนาม) ชนะ เฉิน ควน-โซ่ว (ไต้หวัน) 4-6, 6-4 และ 6-3 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.itftennis.com/en/tournament/j60-nonthaburi/tha/2023/j-j60-tha-01a-2023/draws-and-results/?fbclid=IwAR2s5IfzBf6jxxZwxguDV8FLLx2oQ2NPIGfExXm9cPvQRLnqHYG6ZxMSK74" target="_blank">https://www.itftennis.com/.../j-j60.../draws-and-results/</a></p>
<!-- /wp:paragraph -->

<!-- wp:image {"id":37745,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/355635565_653676150128704_1984288507969503688_n-1024x683.jpg" alt="" class="wp-image-37745"/></figure>
<!-- /wp:image -->