<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"ลีเดียร์" หวดไม่พลาดลิ่วก่อนรองฯ<br>คุณานันท์ฉลุยชายเดี่ยวศึกไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ รายการ "ไอทีเอฟ จูเนียร์ส เวิลด์ เทนนิส ทัวร์ เจ60 (1)" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 19 มิ.ย. 2567 เป็นการแข่งขันรอบเมนดรอว์วันที่สาม
  ประเภทหญิงเดี่ยว รอบสาม (16 คน) ลีเดียร์ พอดโกริชานี่ นักหวดลูกสักหลาดดาวรุ่งวัย 17 ปีจากสุราษฎร์ธานี ลูกครึ่งไทย-รัสเซีย มือ 92 เยาวชนโลก ยังคงแข็งแกร่งในฐานะมือวางอันดับ 1 ของรายการ หวดเอาชนะ เอลิซาเบธ อิวานอฟ นักเทนนิสวัย 16 ปี จากออสเตรเลีย มือ 762 เยาวชนโลก และมือวางอันดับ 13 ของรายการ 2-0 เซต ด้วยสกอร์ 7-6 ไทเบรก 7-1 และ 6-2
  ลีเดียร์ ทะยานสู่รอบก่อนรองชนะเลิศ หรือ 8 คนสุดท้าย ไปพบกับ โฮ เป่ย ฉี มือ 1,225 เยาวชนโลก จากไต้หวัน ที่ระเบิดฟอร์มเก่งปราบ ดินารา เด ซิลวา มือ 698 เยาวชนโลก และมือวางอันดับ 11 จากศรีลังกา 2-0 เซต 6-3, 6-3
  ด้านชายเดี่ยว รอบสาม คุณานันท์ พันธราธร นักเทนนิสเยาวชนไทย วัย 15 ปี มือวางอันดับ 7 และมือ 615 เยาวชนโลก ก็โชว์ฟอร์มได้ดี เอาชนะ ริคุ ฮิกาชิ นักเทนนิสชาวญี่ปุ่น วัย 17 ปี มือวางอันดับ 12 และมือ 804 เยาวชนโลก 2-0 เซต 6-4, 6-0 คุณานันท์ ตีตั๋วสู่รอบก่อนรองชนะเลิศ หรือ 8 คนสุดท้าย ไปพบกับ อาวเนอร์ หว่อง จากสหรัฐฯ ที่เข้ามาจากรอบคัดเลือก ที่หวดชนะ ดักช์ กุเครติ จากอินเดีย มือวางอันดับ 16 และมือ 1,342 เยาวชนโลก 2-0 เซต 7-5, 7-5
  ในส่วนผลการแข่งขันของนักเทนนิสเยาวชนไทยรายอื่น มีดังนี้ ประเภทหญิงเดี่ยว รอบสาม ศรร์วิศา กุลพิศาลรัศม์ แพ้ เติ้ง เปียน (วาง 2-จีน) 1-6, 4-6 มาหยา บุญญาอรุณเนตร (วาง 4) แพ้ ลิม ซา รัง (วาง 14-เกาหลีใต้) 3-6, 4-6 พิมพ์ลภัส ลิม แพ้ ชู เยซอง (วาง 7-เกาหลีใต้) 1-6, 0-6
  ประเภทชายเดี่ยว รอบสาม ภพธรรม ศรีวงษ์ (วาง 9) แพ้ ยูกิ โอคาฮาชิ (วาง 5-ญี่ปุ่น) 3-6, 6-2 และ 3-6 ปวรปรัชญ์ งั่นบุญศรี (วาง 14) แพ้ โคชิโระ นาคาเมะ (วาง 1-ญี่ปุ่น) 4-6, 3-6
  สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j60-nonthaburi/tha/2024/j-j60-tha-2024-001/order-of-play/</code></pre>
<!-- /wp:code -->

<!-- wp:image {"id":43767,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/IMG_4551-731x1024.jpeg" alt="" class="wp-image-43767"/></figure>
<!-- /wp:image -->