<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#008fa3"}}} -->
<p class="has-text-align-center has-vce-bg-color has-text-color has-background" style="background-color:#008fa3;font-size:22px"><strong>นักเทนนิสไทยจอดก่อนรองฯ หวดไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสนานาชาติ เก็บคะแนนโลก ไทยแลนด์-ไอทีเอฟ เวิลด์ เทนนิส ทัวร์ 2024 สัปดาห์ที่ 3 เทนนิสชาย รายการ "ไอทีเอฟ เวิลด์ ทัวร์ (เอ็ม3)" และเทนนิสหญิง รายการ "ไอทีเอฟ เวิลด์ ทัวร์ (ดับเบิลยู2)" ชิงเงินรางวัลรวมรายการละ 15,000 ดอลลาร์สหรัฐ หรือประมาณ 540,000 บาท รวม 2 รายการอยู่ที่ 1,080,000 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 1 มี.ค. 2567 เป็นการแข่งขันรอบเมนดรอว์วันที่สี่
  ประเภทหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช นักเทนนิสสาวไทย มืออันดับ 588 ของโลก และเต็ง 4 ของรายการ ดวลแร็กเกตสู้กับ ซุน ฟาง หยิง นักเทนนิสสาวจีน มืออันดับ 874 ของโลก และเต็ง 8 ของรายการ ถึง 3 เซต นานเกือบ 3 ชั่วโมง ก่อนจะเป็นฝ่ายปราชัยไปอย่างน่าเสียดาย 1-2 เซต ด้วยสกอร์ 6-3, 5-7 และ 5-7 พัชรินทร์ตกรอบก่อนรองชนะเลิศ รับเงินรางวัล 367 ดอลลาร์สหรัฐ หรือประมาณ 12,687 บาท และคะแนนสะสมอันดับโลก 3 แต้ม ในขณะที่ ซุน ฟาง หยิง ผ่านเข้ารอบรองชนะเลิศ ไปพบกับ ซากิ อิมามุระ เต็ง 2 ของรายการ จากญี่ปุ่น
  ด้านประเภทชายเดี่ยว แม็กซิมัส ภราพล โจนส์ นักเทนนิสลูกครึ่งไทย-ออสเตรเลีย มืออันดับ 579 ของโลก และเป็นมือวางอันดับ 6 ของรายการ ต้องหยุดผลงานไว้เพียงรอบก่อนรองชนะเลิศ หลังจากปราชัยให้แก่ สเตฟาโนส ซาเคลลาริดิส จากกรีซ มืออันดับ 486 ของโลก และมือวางอันดับ 3 ของรายการ ไปอย่างน่าเสียดาย 1-2 เซต 3-6, 6-2 และ 4-6 แต่ยังได้รับเงินรางวัลปลอบใจ 438 ดอลลาร์สหรัฐ หรือประมาณ 15,141 บาท และคะแนนอีก 2 แต้ม ในขณะที่ สเตฟาโนส ซาเคลลาริดิส ผ่านเข้ารอบรองชนะเลิศต่อไป ซึ่งจะพบกับ ไมก์ สไตเนอร์ จากเยอรมนี ต่อไป 
  ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ กษิดิศ สำเร็จ แพ้ โอเรล คิมฮิ (วาง 2-อิสราเอล) 4-6, 5-7 เครดิต ไชยรินทร์ แพ้ ไมก์ สไตเนอร์ (เยอรมนี) 6-3, 3-6 และ 4-6 เจีย ชุย (วาง 4-จีน) ชนะ อเล็กซานเดอร์ มาร์เทน จอง (วาง 7-เนเธอร์แลนด์) 6-4, 7-6(4) 
  หญิงเดี่ยว รอบก่อนรองชนะเลิศ วรรษชล สวัสดี แพ้ เจิ้ง อู๋ซวง (วาง 5-จีน) 2-6, 0-6 หยวน เฉิงอี้ยี่ (วาง 7-จีน) ชนะ หลิน ฟาง อัน (ไต้หวัน) 6-3, 6-2 ซากิ อิมามุระ (วาง 2-ญี่ปุ่น) ชนะ นางิ ฮานาทานิ (วาง 6-ญี่ปุ่น) 6-1, 6-1</code></pre>
<!-- /wp:code -->

<!-- wp:image {"id":41775,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4079-1024x683.jpeg" alt="" class="wp-image-41775"/></figure>
<!-- /wp:image -->