<!-- wp:paragraph {"align":"center","style":{"color":{"background":"#ccdfe7"},"typography":{"fontSize":20}}} -->
<p class="has-text-align-center has-background" style="background-color:#ccdfe7;font-size:20px"><strong>“เจได”ปราชัยนักหวดแซมบ้าศึกอาชีพที่ตุรกี</strong></p>
<!-- /wp:paragraph -->

<!-- wp:paragraph -->
<p>“เจได”ปราชัยนักหวดแซมบ้าศึกอาชีพที่ตุรกี</p>
<!-- /wp:paragraph -->

<!-- wp:paragraph -->
<p>"เจได" เครดิต ไชยรินทร์ นักเทนนิสเยาวชนไทยวัย 17 ปี มือ 1597 ไอทีเอฟแร้งกิ้ง ดวลแร็กเกตพ่าย มัตธิอุส พูซิเนลลี่ เดอ อัลไมด้า นักหวดจากบราซิล มือ 684 เอทีพีแร้งกิ้งวัย 19 ปี 0-2 เซตด้วยสกอร์ 1-6 และ 2-6 ในการลงแข่งขัน รอบคัดเลือก รอบศึกเทนนิสอาชีพบนสนามดิน ไอทีเอฟ เทนนิส เวิลด์ ทัวร์ รายการ "M15 อันตัลยา" สัปดาห์ที่ 8 ชิงเงินรางวัลรวม 15,000 ดอลลาร์สหรัฐ หรือราว 450,000 บาท ที่เมืองอันตัลยา ประเทศตุรกี</p>
<!-- /wp:paragraph -->

<!-- wp:paragraph -->
<p>นักหวดเยาวชนไทย กล่าวว่า แม้ในแมทช์นี้ตนจะเป็นฝ่ายแพ้แต่ก็ไม่เสียใจเพราะถือว่าได้ดวลแร็กเกตกับคู่แข่งที่มีฝีมือดีอีกคนหนึ่ง ในสภาพอากาศที่ค่อนข้างหนาวเย็นและมีกระแสลมค่อนข้างแรง ทำให้มีปัญหาในการควบคุมบอลในหลายจังหวะที่ตนพยายามเปลี่ยนเกมการเล่นแต่คู่แข่งก็ดักทางได้ดีและคุมเกมได้หมด</p>
<!-- /wp:paragraph -->

<!-- wp:paragraph -->
<p>“แมทช์นี้แม้ว่าจะแพ้แต่ก็คุ้มค่าที่ได้ลงแข่งขัน ได้ทดสอบฝีมือกับนักเทนนิสระดับชาลเลนเจอร์ครับ หลังจากนี้ก็ยังจะมุ่งมั่นตั้งใจซ้อมเติมเต็มในสิ่งที่ได้รับมาจากการแข่งขันต่อไปครับ ตั้งใจกับแมทช์ต่อไปในสัปดาห์หน้าซึ่งได้เล่นแน่นอนแล้วครับ ผมขอขอบคุณทุกคนที่ยังส่งแรงใจมาให้ ถึงแม้วันนี้ยังทำผลงานไม่ดี แต่ผมยังมั่นใจว่าจะทำได้ในเร็ววันครับ” เจได กล่าวทิ้งท้าย</p>
<!-- /wp:paragraph -->

<!-- wp:image {"id":26742,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/IMG_6713.jpg" alt="" class="wp-image-26742"/></figure>
<!-- /wp:image -->