<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"ปรัชญา" กับคู่หูชาวอินเดียผงาดแชมป์ชายคู่<br>พร้อมคว้าไวลด์การ์ด "ออสเตรเลียน โอเพ่น 2026" </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ "2026 เอโอ เอเชีย-แปซิฟิก ไวลด์การ์ด เพลย์ออฟ" ชิงไวลด์การ์ดเข้าร่วมการแข่งขันแกรนด์สแลมรายการแรกของปี "ออสเตรเลียน โอเพ่น 2026" ที่เมืองเฉิงตู มณฑลเสฉวน ประเทศจีน เมื่อวันที่ 28 พ.ย. 2568 ในประเภทเดี่ยว เป็นรอบรองชนะเลิศ และประเภทคู่ เป็นรอบชิงชนะเลิศ<br>ประเภทชายคู่ รอบชิงชนะเลิศ "ณัฐ" ปรัชญา อิสโร นักหวดหนุ่มไทย และ นิกิ กาลียันดา ปูนาชา นักหวดหนุ่มอินเดีย ซึ่งเป็นคู่มือวางอันดับ 2 ของรายการ ลงสนามพบกับ ยูสุเกะ คุสุฮาระ และ ชุนสุเกะ นาคากาวะ คู่ญี่ปุ่น ซึ่งเป็นคู่มือวางอันดับ 5 ของรายการ<br>ผลการแข่งขัน ปรากฏว่า ปรัชญา กับพาร์ทเนอร์ชาวอินเดีย โชว์ฟอร์มการเล่นที่เข้าขา ช่วยกันหวดเอาชนะ ได้ 2 เซตรวด ด้วยสกอร์ 6-4 และ 6-3 ส่งผลให้คู่ของ ปรัชญา ได้ตำแหน่งชนะเลิศ พร้อมคว้าสิทธิพิเศษหรือไวลด์การ์ดไปแข่งขัน "ออสเตรเลียน โอเพ่น 2026" ในประเภทำชายคู่ ได้ด้วย<br>ด้านหญิงเดี่ยว รอบรองชนะเลิศ "รวงข้าว" ลัลนา ธาราฤดี นักหวดลูกสักหลาดสาวไทย วัย 21 ปี มืออันดับ 138 ของโลก และยังเป็นมือวางอันดับ 1 ของรายการ เจองานหนักอย่าง เหลียง เอิน ซั่ว นักหวดชาวไต้หวัน วัย 25 ปี มือ 354 ของโลกในปัจจุบัน ที่เคยขึ้นไปที่อันดับ 150 ของโลกมาแล้ว<br>ตลอดการแข่งขัน "รวงข้าว" พยายามเล่นให้ได้ตามมาตรฐานของตัวเอง แต่ก็ยังไม่สามารถเอาชนะความแข็งแกร่งและการหวดที่ดุดันของคู่แข่งขันได้ ก่อน "รวงข้าว" จะพ่ายไปอย่างน่าเสียดาย 1-2 เซต โดยเซตแรก ลัลนา ชนะ 7-6 ไทเบรก 7-5 ส่วนเซตสองและเซตสาม แพ้ 1-6 และ 3-6 ตามลำดับ ในเวลา 2 ชั่วโมง 23 นาที<br>ขณะที่ เหลียง เอิน ซั่ว เข้าไปชิงชนะเลิศกับ ซาริน่า ดิยาส นักหวดชาวคาซัคสถาน อายุ 32 ปี มือ 283 ของโลก ที่ตัดเชือกชนะ หาน ซี นักเทนนิสเจ้าถิ่น อายุ 20 ปี มืออันดับ 411 ของโลก 2-0 เซต ด้วยสกอร์ 6-1 และ 6-3 ในเวลา 1 ชั่วโมง 19 นาที</p>
<!-- /wp:paragraph -->

<!-- wp:paragraph -->
<p>Thanks for the photos from the competition organizers.<br>2026 Australian Open Asia-Pacific Wildcard Play-Off&nbsp;</p>
<!-- /wp:paragraph -->

<!-- wp:image {"id":53509,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/588700555_1284487940380852_5789906968689640251_n-768x1024.jpg" alt="" class="wp-image-53509"/></figure>
<!-- /wp:image -->