<!-- wp:paragraph {"align":"center","style":{"typography":{"fontSize":20},"color":{"background":"#bcdab5"}}} -->
<p class="has-text-align-center has-background" style="background-color:#bcdab5;font-size:20px"><strong>"ปอร์โต้-ภาสุร" หวดไม่เสียเกมฉลุย 16 คนเทนนิสเอเชีย "แอลทีเอที เอเชี่ยน โฟร์ทีนฯ"</strong></p>
<!-- /wp:paragraph -->

<!-- wp:paragraph -->
<p>นิสเอเชีย "แอลทีเอที เอเชี่ยน โฟร์ทีนฯ" สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 2 ที่สนามเทนนิส เกรต้า สปอร์ต คลับ อ.สัตหีบ จ.ชลบุรี เมื่อวันที่ 12 พ.ค. 2568 เป็นการแข่งขันรอบเมนดรอว์วันแรก "ปอร์โต้" ภาสุร อุดมโชค นักเทนนิสเยาวชนไทย ประเดิมชัยได้สำเร็จ ในการแข่งขันประเภทชายเดี่ยว รอบแรก (32 คน) โดย ภาสุร หวดได้อย่างเฉียบขาด ก่อนเอาชนะ กานิช ซิงห์ ทันวาร์ จากอินเดีย โดยไม่เสียเกม 6-0 และ 6-0 ภาสุร ได้เข้ารอบสอง (16 คน) พบกับ ฌาคส์ รูเป จากนิวซีแลนด์ มือ 24 เยาวชนเอเชีย ในรุ่นอายุไม่เกิน 14 ปี ซึ่งเป็นมือวางอันดับ 1 ของรายการ และได้บายรอบแรก สำหรับ ภาสุร นั้น เป็นลูกชายของ "ปิ๊ก" ดนัย อุดมโชค อดีตนักหวดทีมชาติไทย และมืออันดับ 77 ของโลก</p>
<!-- /wp:paragraph -->

<!-- wp:paragraph -->
<p>ทางด้าน เจนนิเฟอร์ โวลแฟรมม์ นักเทนนิสไทย ลูกครึ่งไทย-เยอรมัน ที่ยังไม่มีอันดับเยาวชนเอเชีย สามารถคว้าชัยในประเภทหญิงเดี่ยว รอบแรก (32 คน) หลังจากเรียกฟอร์มเก่งออกมาเอาชนะ คันซา อิสมาอีล ฮามีด จากมัลดีฟส์ มือ 751 เยาวชนเอเชีย 2-0 เซต ด้วยสกอร์ 6-2 และ 6-0 เจนนิเฟอร์ ผ่านเข้ารอบสอง ไปพบกับ ฮูไมราห์ ไฮเดอร์ จากบังกลาเทศ มือ 105 เยาวชนเอเชีย และมือวางอันดับ 5 ของรายการ ในส่วนผลการแข่งขันคู่อื่น ๆ มีดังนี้ ชายเดี่ยว รอบแรก เดนิส เขียวรักษา ชนะ ชาน โมฮัมเหม็ด (มาเลเซีย) 6-1, 6-1 ฟาโรห์ โกวิทวัฒนชัย ชนะ ลุค ฮาร์นาดี (อินโดนีเซีย) 6-1, 6-2 อภิวิชญ์ ลิ้มวัฒนายิ่งยง ชนะ เจน เมรันช์ (อินเดีย) 6-0, 6-1 ลีโอ โกวิทวัฒนชัย ชนะ อัง แอชตัน (สิงคโปร์) 6-4, 6-1 และ นวรินทร์ ผลากรกุล ชนะ เจิ้ง หลี่เว่ย (จีน) 6-3, 6-0</p>
<!-- /wp:paragraph -->

<!-- wp:paragraph -->
<p>โอลีเวอร์ เบนเซน เบิร์กฮาวท์ แพ้ หว่อง ฮิม (ฮ่องกง) 0-6, 0-6 ภาคิณ ส่งศิริ แพ้ อเลสซานโดร บูเรลโล (อิตาลี) 1-6, 0-6 พิตตินันท์ จตุรนต์โรจน์ แพ้ โต บินห์ นัน (เวียดนาม) 5-7, 4-6 อัคราวิชญ์ รังษี แพ้ เทนเน่ ชิราอิ (ญี่ปุ่น) 2-6, 2-6 หญิงเดี่ยว รอบแรก ลัลณ์ลลิน รติวัฒน์ ชนะผ่าน ดีน่า เฮเจ (นอร์เวย์) พัชรญดา รังษี ชนะ เหวินฉี ซาราห์ ลิน (สิงคโปร์) 6-1, 6-1 วิมุตติญา พงษ์หนู แพ้ วาร์วารา คูไวตเซวา 3-6, 6-7(4-7) เอลลี่ เชา (ฮ่องกง) ชนะ มิคาเอลา ซัวเรซ (ฟิลิปปินส์) 6-3, 6-1 ซู่ เลฮาน (จีน) ชนะ ซอมยา ซอมยา (อินเดีย) 6-1, 6-2</p>
<!-- /wp:paragraph -->

<!-- wp:image {"id":49401,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/496531889_1121788423317472_8232315700884967501_n-1024x683.jpg" alt="" class="wp-image-49401"/></figure>
<!-- /wp:image -->