<p style="text-align: center;"><span style="font-size: 14pt;">ปิดฉากแอลทีโอ จูเนียร์ แชมเปี้ยนชิพ “พีระภัทร-รุ้ง”ครองแชมป์</span></p>

การแข่งขันเทนนิสเยาวชนประเทศไทย รายการ "แอลทีโอ จูเนียร์ แชมเปี้ยนชิพ" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 7 ก.ค. เป็นวันสุดท้าย นายราจาท คาปูร์ ที่ปรึกษาสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ชาวอินเดีย เป็นประธานมอบรางวัลแก่นักกีฬา ซึ่งประเภทชายเดี่ยว รุ่นอายุไม่เกิน 18 ปี รอบชิงชนะเลิศ พีระภัทร เด็ดทองหลาง นักเทนนิสจากสมุทรปราการ มือวางอันดับ 1 ของรายการ พบกับ พศวีร์<span class="text_exposed_show"> เหรียญสุวงษ์ นักเทนนิสจากฉะเชิงเทรา ปรากฏว่า คู่นี้ดวลกันได้อย่างสูสี เล่นกันถึง 3 เซต และเป็น พีระภัทร ที่เป็นฝ่ายเฉือนเอาชนะไป 2-1 เซต 6-4, 5-7 และ 6-1 ได้แชมป์ไปครอง ด้านหญิงเดี่ยว รุ่น 18 ปี รอบชิงชนะเลิศ รุ้ง ศิรินันทวิทยา มือวางอันดับ 2 ของรายการจากขอนแก่น ได้แชมป์ไปครอง หลังหวดเอาชนะ ญาณิศา บุญมาตย์ จากสมุทรปราการ 2-0 เซต ด้วยสกอร์ 7-5 และ 6-2</span>
<div class="text_exposed_show">

ทั้งนี้ นักเทนนิสที่ได้แชมป์ประเภทชายเดี่ยวและหญิงเดี่ยว รุ่นอายุไม่เกิน 18 ปี ได้รับไวลด์การ์ดหรือสิทธิพิเศษ เข้าร่วมการแข่งขันในรอบเมนดรอว์ ศึกเทนนิสอาชีพชายและหญิง สะสมคะแนนโลก ไอทีเอฟ เวิลด์ เทนนิส ทัวร์ รายการชิงเงินรางวัลรวม 15,000 ดอลลาร์สหรัฐ หรือประมาณ 450, 000 บาท แข่งขันระหว่างวันที่ 25 พ.ย.-1 ธ.ค.2562 ที่ศูนย์พัฒนากีฬาเทนนิสแห่งชาติ เมืองทองธานี ส่วนรองแชมป์ชายเดี่ยวและหญิงเดี่ยว รุ่นอายุไม่เกิน 18 ปี จะได้ไวลด์การ์ด รอบควอลิฟายด์ จากรายการเดียวกัน

ผลการแข่งขันรอบชิงชนะเลิศ คู่อื่นๆ มีดังนี้ ชายเดี่ยว รุ่น 12 ปี คุณานันท์ พันธราธร (มือวาง1-ปทุมธานี) ชนะ ธีร์ธวัช ธวัชผ่องศรี (มือวาง4-กทม.) 4-2, 5-3 ส่วนหญิงเดี่ยว รุ่น 12 ปี ณัฐณิชา มูลทา (มือวาง1-ชลบุรี) ชนะ กัญญาณัฐ บุญมาตย์ (มือวาง2-สมุทรปราการ) 4-1, 4-0

ด้านชายคู่ รุ่น 18 ปี นาธัน จัตวาพรวนิช (กทม.)/บารมี ม่วงพลธรรม (ปทุมธานี) ชนะ พัทธ์ คงกิจภากรณ์ (ชลบุรี) /พศวีร์ เหรียญสุวงษ์ (ฉะเชิงเทรา) 7-6(4), 7-5

ส่วนชายคู่ รุ่น 12 ปี คุณานันท์ พันธราธร (ปทุมธานี) /เจตพัฒน์ ศรีระวีวงศา (กทม.) ชนะ ธีรินทร์ ประเสริฐสินธนา (กทม.) /สิริพิชญะ ขุนดี (สระบุรี) 4-0, 4-2 ขณะที่ หญิงคู่ รุ่น 12 ปี แพรมาพร แพงจันทร์ (ปทุมธานี) /ปุณยอร สว่างศิลป์ (กทม.) ชนะ ปทิตตา สิงห์ทอง (นนทบุรี) /ยิ่งลักษณ์ เจริญรักษ์ธนกุล (กทม.) 4-0, 4-2

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>

<img class="alignnone size-full wp-image-22024" src="https://www.bucket.cloudaccess9.com/ltatorg/2019/07/66436642_2448021378554149_79766746801635328_n.jpg" alt="" width="960" height="685" />