<!-- wp:paragraph {"align":"center","style":{"typography":{"fontSize":20},"color":{"background":"#f8c7fd"}}} -->
<p class="has-text-align-center has-background" style="background-color:#f8c7fd;font-size:20px"><strong>"สอง" ยุทธนา เจริญผล<br>ยึดคำสอนจากครอบครัว-บ้าน "ศรีชาพันธุ์"<br>ปลดล็อกตัวเองก้าวสู่ "ทีมชาติไทย"</strong></p>
<!-- /wp:paragraph -->

<!-- wp:paragraph -->
<p>คอลัมน์ : เปิดตัวทีมชาติ 2564</p>
<!-- /wp:paragraph -->

<!-- wp:paragraph -->
<p>"สอง" ยุทธนา เจริญผล <br>ยึดคำสอนจากครอบครัว-บ้าน "ศรีชาพันธุ์"<br>ปลดล็อกตัวเองก้าวสู่ "ทีมชาติไทย" </p>
<!-- /wp:paragraph -->

<!-- wp:paragraph -->
<p>"ในที่สุด ผมก็ได้ติดทีมชาติไทยแล้วครับ!"<br> นี่คือคำพูดของ ยุทธนา เจริญผล นักเทนนิสหนุ่มวัย 20 ปี ที่บอกด้วยใบหน้าเปื้อนยิ้มพร้อมกับน้ำเสียงผ่านอารมณ์ดีใจสุดๆ ชนิดที่คนฟังยังอดดีใจด้วยไม่ได้... อาการดีใจของ ยุทธนา หรือชื่อเล่นที่เพื่อนๆ เรียกว่า "สอง" ไม่ได้มาจากผลงานติดทีมชาติไทยเพียงอย่างเดียว แต่ยังมาจากการที่เขาสามารถปลดล็อกออกจากความรู้สึกแย่ๆ ที่ทำให้เขามีความคิดอยากเลิกเล่นกีฬาเทนนิส </p>
<!-- /wp:paragraph -->

<!-- wp:paragraph -->
<p>ก่อนจะล้วงลึกถึงต้นสายปลายเหตุที่ทำให้ ยุทธนา มีความคิดเช่นนั้น ขอแนะนำให้รู้จักก่อนว่าเขาเป็นใครมาจากไหน</p>
<!-- /wp:paragraph -->

<!-- wp:paragraph -->
<p>ยุทธนา เป็นชาวจังหวัดอ่างทอง เป็นลูกชายคนเดียวของ คุณพ่อประสาน และคุณแม่ดวงใจ เจริญผล จบการศึกษาระดับมัธยมจากโรงเรียนกีฬาสุพรรณบุรี ปัจจุบันเป็นนักศึกษา คณะรัฐศาสตร์ ปี 3 มหาวิทยาลัยกรุงเทพธนบุรี</p>
<!-- /wp:paragraph -->

<!-- wp:paragraph -->
<p> หนุ่มอ่างทองคนนี้ หัดจับแร็กเก็ตตอนอายุ 8 ขวบ หลังจากคุณพ่อพาไปฝากให้ ครูพิสิทธิ์ รักซ้อน, ครูอรรคทัต สร้อยสุวรรณ และ ครูพชรพล คำสมาน หรือ "โค้ชเอ็กซ์" ช่วยกันถ่ายทอดวิชาการตีลูกสักหลาดให้ ด้วยความหวังที่อยากเห็นลูกชายได้เล่นกีฬา</p>
<!-- /wp:paragraph -->

<!-- wp:paragraph -->
<p> เมื่อได้รับพื้นฐานและทักษะที่ดีแล้ว "คุณป้าจอย" นภัส เจริญผล รับอาสาพา ยุทธนา ไปแข่งขันตามสนามต่างๆ แทนคุณพ่อและคุณแม่ที่ติดดูแลธุรกิจของครอบครัว ร้านอาหาร "เล็กบ้านรอ" ในตัวเมืองอ่างทอง </p>
<!-- /wp:paragraph -->

<!-- wp:paragraph -->
<p>ก่อนที่ ยุทธนา จะไปสมัครเป็นลูกศิษย์ของ "ซูเปอร์บอล" ภราดร ศรีชาพันธุ์ ตำนานเทนนิส อดีตมืออันดับ 9 ของโลก ที่เปิดอะคาเดมี่ขึ้นมา ในโครงการ "ทรู อารีน่า-ภราดร อินเตอร์เนชั่นแนล เทนนิส อะคาเดมี" และรับดูแล ยุทธนา ตั้งแต่ปี 2559 จนถึงปัจจุบัน </p>
<!-- /wp:paragraph -->

<!-- wp:paragraph -->
<p>ย้อนไปวัยเยาว์ บนเวทีการแข่งขัน "สอง" เคยได้แชมป์ พบกับความสำเร็จระดับหนึ่ง แต่ก็ยังก้าวไม่ถึงระดับเยาวชนทีมชาติ หลังมีโอกาสได้ร่วมการแข่งขันคัดเลือกตัว รุ่นอายุไม่เกิน 16 ปี ถึง 2 ครั้ง ต่อมาขยับเข้าสู่สังเวียนการคัดเลือกตัวทีมชาติรุ่นใหญ่เป็นครั้งแรก ในช่วงเดือน ก.พ.ปี 2563 แต่ก็ทำไม่สำเร็จ ซึ่งเป็นจุดเริ่มต้นที่ทำให้เขาเริ่มมีความคิดแง่ลบกับฟอร์มของตัวเอง </p>
<!-- /wp:paragraph -->

<!-- wp:paragraph -->
<p>ความคิดแย่ๆ เริ่มก่อตัวเป็นรูปร่างใหญ่ขึ้น ซึ่งมาจากความพ่ายแพ้ซ้ำแล้วซ้ำเล่า จอดป้ายตั้งแต่รอบแรกรอบสองหลายรายการ ทั้งๆ ที่พร้อมเต็มที่ในทุกครั้งที่ลงสนาม เขาต้องเจอกับสถานการณ์แบบนั้นเกือบครึ่งปี ภาพความผิดหวังวนเวียนซ้ำอยู่ในหัว ทำให้เขาหมดกำลังใจที่จะไปต่อ จึงตัดสินใจคุยกับ "โค้ชภราดร" และขอหยุดเล่นกีฬาเทนนิส </p>
<!-- /wp:paragraph -->

<!-- wp:paragraph -->
<p>"ช่วงที่ผมหยุดเล่น รู้สึกเหมือนมีอะไรหายไปและคิดถึงเทนนิสมาก จึงตัดสินใจคุยกับพี่บอล ซึ่งสอนผมเยอะ ผมคุยกับพ่อและแม่ ท่านก็ให้กำลังใจ ให้มุ่งมั่นตั้งใจใหม่ อย่าไปกดดันตัวเอง ก็รู้สึกดีขึ้น </p>
<!-- /wp:paragraph -->

<!-- wp:paragraph -->
<p>นอกจากนี้ ผมโชคดีที่ได้คุยกับพี่เบิ้ม (ดร.ธนากร ศรีชาพันธุ์) ท่านให้กำลังใจและบอกว่าเข้าใจอารมณ์ที่ผมเป็น พร้อมยกตัวอย่างว่าสมัยที่พี่บอลไปเล่นเทนนิสอาชีพ เคยเจอสถานการณ์แย่ๆ แบบนี้ แพ้รอบแรก 7 รายการติด พี่บอลก็ไม่อยากจะตีต่อแล้ว แต่ก็ต้องตีเพื่อลบล้างอารมณ์ตรงนั้นออกไปให้ได้ ทำให้ผมคิดได้ว่าขนาดพี่บอลยังทำได้ แล้วทำไมเราจะทำไม่ได้ ก็เลยเปลี่ยนความคิด แล้วกลับมาเล่นเทนนิสต่อ เผื่ออะไรๆ จะดีขึ้น" ยุทธนา เล่าให้ฟัง </p>
<!-- /wp:paragraph -->

<!-- wp:paragraph -->
<p>เมื่อพยายามลบความคิดแย่ๆ ออกไป "สอง" ดึงความมุ่งมั่นเข้ามาแทนที่แล้วตั้งหน้าตั้งตาฝึกซ้อม เพื่อรอเวลาทดสอบตัวเองบนสังเวียนอีกครั้ง ซึ่งในที่สุดเขาก็เริ่มทำได้ดี จากตกรอบแรกขยับเข้าถึงรอบรองชนะเลิศ และที่เจ๋งที่สุดคือ ยุทธนา สามารถคว้าแชมป์อาชีพรายการแรกของตัวเองได้สำเร็จ จากศึกเทนนิส "หัวหิน โอเพ่น 2020" ช่วงเดือน พ.ย. เรียกว่าเป็นของขวัญที่มาได้ถูกที่ถูกเวลามาก เพราะมันทำให้ ยุทธนา เริ่มมีกำลังใจที่ดีขึ้น แม้ยังไม่ถึงร้อยเปอร์เซนต์ก็ตาม </p>
<!-- /wp:paragraph -->

<!-- wp:paragraph -->
<p>ยุทธนา ตัดสินใจพิสูจน์ตัวเองอีกครั้ง ในศึกคัดเลือกทีมชาติไทยชุดใหญ่ ประจำปี 2564 ของสมาคมกีฬาลอนเทนนิสแห่งประเทศไทย ในพระบรมราชูปถัมภ์ ช่วงเดือน มี.ค.-เม.ย. ต้องฝ่าด่านหินตั้งแต่รอบแรกจนถึงรอบสุดท้าย กระทั่งทำได้สำเร็จ "ยุทธนาได้เป็นนักเทนนิสทีมชาติไทยชุดใหญ่สมัยแรก" ซึ่งมันคือกุญแจดอกสำคัญที่ช่วยให้เขาสามารถปลดล็อกตัวเองออกจากความรู้สึกแย่ๆ ที่ทำให้คิดอยากเลิกเล่นกีฬาเทนนิสได้ทั้งหมดด้วย </p>
<!-- /wp:paragraph -->

<!-- wp:paragraph -->
<p>"ผมดีใจมากครับที่ทำสำเร็จ พยายามมาตั้งแต่เยาวชน ทำให้มีกำลังใจอยากเล่นเทนนิสต่อไป โดยตอนแรกไม่ได้หวังว่าจะเป็นทีมชาติตัวจริง เพราะฟอร์มยังหลุดเยอะ แต่โชคดีที่พี่บอล และพี่แมน (ณัฐนนท์ กัจฉปานันท์) ช่วยดึงกลับมา สอนให้ผมอดทน ถ้าอดทนแล้วทุกอย่างจะมาเอง สอนให้ผมเต็มที่กับทุกรอบ ให้พยายามดึงความสามารถออกมาใช้ให้มากที่สุด ทางครอบครัวก็ดีใจมากครับ ซึ่งเป็นส่วนสำคัญ คอยให้กำลังใจผมตลอด ทำให้ผมกลับมาได้ ดีใจที่ได้ติดทีมชาติชุดเดียวกับเพื่อนๆ อย่าง บูม (กษิดิศ สำเร็จ) และ แซค (ฐานทัพ สุขสำราญ)" ยุทธนา กล่าว </p>
<!-- /wp:paragraph -->

<!-- wp:paragraph -->
<p>ก่อนหน้านี้ ใช่ว่า "สอง" จะไม่มีผลงานด้านกีฬาเทนนิส เพราะนอกจากผ่านเข้ารอบลึกๆ แล้ว ยังเคยได้แชมป์และรองแชมป์มาหลายรายการ อาทิ แชมป์ประเภทชายเดี่ยว รายการ "สิงห์แกรนด์แสลมเอ็กซ์พีเรียนซ์" พร้อมคว้าสิทธิ์ไปร่วมชม ออสเตรเลียน โอเพ่น 2017, แชมป์ประเภทชายเดี่ยว เทนนิสไอทีเอฟ จูเนียร์ เกรด 4 รายการ "เอจีเอส 7 จูเนียร์ เทนนิส แชมเปี้ยนชิพส์ 2017" ที่กรุงจาการ์ตา ประเทศอินโดนีเซีย, รองแชมป์ประเภทชายเดี่ยว "พีทีที-ไอทีเอฟ จูเนียร์ เกรด 4" ปี 2017 ที่ประเทศไทย รองแชมป์ประเภทชายเดี่ยว รายการ "สิงห์ไทยแลนด์มาสเตอร์ส 2019" และรองชนะเลิศ ประเภทชายคู่ เทนนิสอาชีพ รายการ "ไทยแลนด์ แชมเปี้ยนชิพ" ครั้งที่ 2 ปี 2021 เป็นต้น</p>
<!-- /wp:paragraph -->

<!-- wp:paragraph -->
<p> กับคำถามที่ว่า ยุทธนา ได้อะไรบ้าง? จากการที่ได้เรียนกับยอดนักหวดอย่าง ภราดร ศรีชาพันธุ์ ที่ถือเป็นซูเปอร์ฮีโร่ของคนไทย "ตอนแรกที่ทราบข่าวว่าพี่บอลเปิดอะคาเดมี่ ผมสนใจมากครับ เพราะอยากได้ประสบการณ์ดีๆ จากพี่บอล หลังจากที่ได้คุยกันแล้ว ความคิดของผมกับพี่บอลคล้ายๆ กันหลายเรื่อง สไตล์การเล่นก็คล้ายๆ กัน ผมเล่นสไตล์บุกหนัก ดุดัน และทุกครั้งก่อนลงทำการแข่งขัน พี่บอลจะบอกกับผมเสมอว่า ตีให้เต็มที่ เล่นให้สนุก เขาไม่เคยกดดันผมเลย บอกแค่ว่าถ้าเราสนุกกับมันแล้วสิ่งดีๆ จะตามมาเอง </p>
<!-- /wp:paragraph -->

<!-- wp:paragraph -->
<p>หลังจากที่ได้เรียนกับพี่บอล สิ่งที่ผมเปลี่ยนแปลงคือ สไตล์การเล่นและความแข็งแรงของร่างกาย ตอนแรกผมไม่มีความมั่นใจในการตีของตัวเองเลย เปอร์เซนต์ในการยิงลูกก็ไม่ดี ไม่มีความแน่นอน พี่บอลช่วยปรับความคิด เสริมเทคนิคให้ ทำให้ผมมีความมั่นใจในการตีมากขึ้น กล้าได้กล้าเสีย กล้าที่จะตีให้ลงมากขึ้น </p>
<!-- /wp:paragraph -->

<!-- wp:paragraph -->
<p>นอกจากพี่บอล ก็มีพี่แมน (ณัฐนนท์ กัจฉปานันท์) ซึ่งอยู่ในทีมงานเดียวกัน ก็สอนผมเยอะ เมื่อก่อนผมเล่นดับเบิ้ลไม่ได้เลย พี่แมนช่วยมาเติมเต็มการเล่นหน้าเนตให้ผม เพราะปกติผมจะเล่นท้ายคอร์ตได้อย่างเดียว และยังทำให้ผมตีได้เหนียวแน่นมากขึ้น เพิ่มเปอร์เซนต์ในการตีให้เยอะขึ้นด้วย" </p>
<!-- /wp:paragraph -->

<!-- wp:paragraph -->
<p>ส่วนประเด็นคำถามที่ว่า ยุทธนา ตั้งเป้าในการรับใช้ชาติในศึกซีเกมส์ ครั้งที่ 31 ที่ประเทศเวียดนาม ช่วงปลายปีนี้ ไว้อย่างไรบ้าง? รวมถึงอนาคตในการเล่นเทนนิสของตัวเอง </p>
<!-- /wp:paragraph -->

<!-- wp:paragraph -->
<p>"เป็นซีเกมส์ครั้งแรกของผมครับ น่าจะสนุก เป็นอีกรายการให้ผมได้แข่งกับตัวเอง ถ้ามีโอกาส จะพยายามนำเหรียญกลับมาให้ได้ พี่บอลเล่าถึงบรรยากาศในซีเกมส์ให้ฟังว่า กองเชียร์เจ้าถิ่นเยอะมาก ผมชอบเล่นท่ามกลางคนดูเยอะๆ ผมไม่ได้อยากโชว์นะ แต่มันทำให้ผมอยากแสดงความสามารถออกมาให้คนดูได้ประทับใจ ผมเล่นเพราะรักกีฬาเทนนิส ผมจะพยายามขึ้นไปเล่นเทนนิสอาชีพให้ได้ ผมมีโอกาสมีโค้ชที่เคยผ่านการเล่นระดับโลกมาแล้ว มีประสบการณ์ในการแข่งรายการใหญ่ๆ หลายรายการอย่างพี่บอล ฉะนั้น ถ้ามีโอกาส ผมจะขึ้นไปแข่งแกรนด์สแลมให้ได้ครับ ผมอยากได้ประสบการณ์จากพี่บอล เพื่อทำให้ผมมีโอกาสติดท็อป 100 ของโลกให้ได้ครับ" </p>
<!-- /wp:paragraph -->

<!-- wp:paragraph -->
<p>และกับคำถามที่ว่า ยุทธนา สามารถก้าวมาถึงจุดนี้ได้ อยากจะบอกอะไรกับใครบ้าง? <br>"อันดับแรก ผมต้องกราบขอบคุณพ่อกับแม่ และป้าจอยด้วยครับ ทุกคนไม่เคยมีใครกดดันผมเลย มีแต่ให้กำลังใจ อยากบอกขอบคุณโค้ชทุกท่านที่สอนผมมาตั้งแต่เด็ก รวมถึงทีมงานโค้ชชุดปัจจุบัน พี่บอล พี่เบิ้ม และพี่แมน ที่ทำให้ผมมีความมั่นใจว่าผมทำได้ และทุกคนก็ยังแสดงออกว่าเชื่อมั่นในตัวผม รวมทั้งขอบคุณบริษัท สิงห์ คอร์เปอเรชั่น จำกัด และสมาคมกีฬาลอนเทนนิสฯ ขอบคุณอายิ้ม (คุณไทยทนุ วรรณสุข) ที่ให้การสนับสนุนด้วยครับ" </p>
<!-- /wp:paragraph -->

<!-- wp:paragraph -->
<p>นักเทนนิสหนุ่มทีมชาติไทยจากเมืองอ่างทอง "สอง" ยุทธนา เจริญผล ผู้ชื่นชอบ "อังเดร รูเบลฟ" นักเทนนิสจากรัสเซีย มืออันดับ 7 ของโลกในปัจจุบัน ยังได้กล่าวปิดท้ายบทสนทนาด้วยการเปิดเผยถึงคติประจำใจที่นำมาใช้จนเห็นผล</p>
<!-- /wp:paragraph -->

<!-- wp:paragraph -->
<p> "ถ้าเราเชื่อว่าตัวเองทำได้ เราก็จะทำได้ นี่คือคติประจำใจของผมครับ ตั้งแต่ผมเปลี่ยนวิธีการคิดมาเป็นแบบนี้ ทำให้ผมมีโอกาสได้พบกับความสำเร็จ เห็นได้จากการได้แชมป์ หัวหิน โอเพ่น จนมาถึงได้ติดทีมชาติไทย เพราะถ้าเราคิดว่า เราทำไม่ได้ มันก็เหมือนเป็นการบล็อกตัวเราเองไม่ให้ทำได้ แต่ถ้าเราเชื่อว่าเราทำได้ เราก็จะทำได้ เป็นการสร้างแรงบันดาลใจให้กับตัวเอง เพื่อก้าวไปสู่เป้าหมาย ซึ่งเป็นคำสอนของพี่บอล ภราดร ศรีชาพันธุ์ ครับ" ยุทธนา กล่าวทิ้งท้ายก่อนขอตัวไปฝึกซ้อมเทนนิส กีฬาที่เขารักสุดหัวใจ.</p>
<!-- /wp:paragraph -->

<!-- wp:paragraph -->
<p><a href="https://www.facebook.com/hashtag/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA?__eep__=6&amp;__cft__[0]=AZV-HqtT4p_X5qE-dLaBdbVptWaMoDJ50W_o2a9btlCrGK8kZxsfqIO8YZGDnchTQXnXr3ziKz3RwsVy5wXOYFSYeuGYNgeNqAjEBTyUa_1PRHfg9NLDuCcN7tEEUOh9K2iDf59Mz9Mejgc2QAzD-3T0&amp;__tn__=*NK-R">#สมาคมกีฬาลอนเทนนิส</a><a href="https://www.facebook.com/hashtag/%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA?__eep__=6&amp;__cft__[0]=AZV-HqtT4p_X5qE-dLaBdbVptWaMoDJ50W_o2a9btlCrGK8kZxsfqIO8YZGDnchTQXnXr3ziKz3RwsVy5wXOYFSYeuGYNgeNqAjEBTyUa_1PRHfg9NLDuCcN7tEEUOh9K2iDf59Mz9Mejgc2QAzD-3T0&amp;__tn__=*NK-R">#เทนนิส</a><a href="https://www.facebook.com/hashtag/%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA?__eep__=6&amp;__cft__[0]=AZV-HqtT4p_X5qE-dLaBdbVptWaMoDJ50W_o2a9btlCrGK8kZxsfqIO8YZGDnchTQXnXr3ziKz3RwsVy5wXOYFSYeuGYNgeNqAjEBTyUa_1PRHfg9NLDuCcN7tEEUOh9K2iDf59Mz9Mejgc2QAzD-3T0&amp;__tn__=*NK-R">#ลอนเทนนิส</a><a href="https://www.facebook.com/hashtag/tennis?__eep__=6&amp;__cft__[0]=AZV-HqtT4p_X5qE-dLaBdbVptWaMoDJ50W_o2a9btlCrGK8kZxsfqIO8YZGDnchTQXnXr3ziKz3RwsVy5wXOYFSYeuGYNgeNqAjEBTyUa_1PRHfg9NLDuCcN7tEEUOh9K2iDf59Mz9Mejgc2QAzD-3T0&amp;__tn__=*NK-R">#Tennis</a><a href="https://www.facebook.com/hashtag/%E0%B8%97%E0%B8%B5%E0%B8%A1%E0%B8%8A%E0%B8%B2%E0%B8%95%E0%B8%B4?__eep__=6&amp;__cft__[0]=AZV-HqtT4p_X5qE-dLaBdbVptWaMoDJ50W_o2a9btlCrGK8kZxsfqIO8YZGDnchTQXnXr3ziKz3RwsVy5wXOYFSYeuGYNgeNqAjEBTyUa_1PRHfg9NLDuCcN7tEEUOh9K2iDf59Mz9Mejgc2QAzD-3T0&amp;__tn__=*NK-R">#ทีมชาติ</a><a href="https://www.facebook.com/hashtag/%E0%B8%8B%E0%B8%B5%E0%B9%80%E0%B8%81%E0%B8%A1%E0%B8%AA%E0%B9%8C2021?__eep__=6&amp;__cft__[0]=AZV-HqtT4p_X5qE-dLaBdbVptWaMoDJ50W_o2a9btlCrGK8kZxsfqIO8YZGDnchTQXnXr3ziKz3RwsVy5wXOYFSYeuGYNgeNqAjEBTyUa_1PRHfg9NLDuCcN7tEEUOh9K2iDf59Mz9Mejgc2QAzD-3T0&amp;__tn__=*NK-R">#ซีเกมส์2021</a><a href="https://www.facebook.com/hashtag/%E0%B8%8B%E0%B8%B5%E0%B9%80%E0%B8%81%E0%B8%A1%E0%B8%AA%E0%B9%8C%E0%B8%84%E0%B8%A3%E0%B8%B1%E0%B9%89%E0%B8%87%E0%B8%97%E0%B8%B5%E0%B9%8831?__eep__=6&amp;__cft__[0]=AZV-HqtT4p_X5qE-dLaBdbVptWaMoDJ50W_o2a9btlCrGK8kZxsfqIO8YZGDnchTQXnXr3ziKz3RwsVy5wXOYFSYeuGYNgeNqAjEBTyUa_1PRHfg9NLDuCcN7tEEUOh9K2iDf59Mz9Mejgc2QAzD-3T0&amp;__tn__=*NK-R">#ซีเกมส์ครั้งที่31</a><a href="https://www.facebook.com/hashtag/%E0%B8%A2%E0%B8%B8%E0%B8%97%E0%B8%98%E0%B8%99%E0%B8%B2%E0%B9%80%E0%B8%88%E0%B8%A3%E0%B8%B4%E0%B8%8D%E0%B8%9C%E0%B8%A5?__eep__=6&amp;__cft__[0]=AZV-HqtT4p_X5qE-dLaBdbVptWaMoDJ50W_o2a9btlCrGK8kZxsfqIO8YZGDnchTQXnXr3ziKz3RwsVy5wXOYFSYeuGYNgeNqAjEBTyUa_1PRHfg9NLDuCcN7tEEUOh9K2iDf59Mz9Mejgc2QAzD-3T0&amp;__tn__=*NK-R">#ยุทธนาเจริญผล</a><a href="https://www.facebook.com/hashtag/yuttanacharoephon?__eep__=6&amp;__cft__[0]=AZV-HqtT4p_X5qE-dLaBdbVptWaMoDJ50W_o2a9btlCrGK8kZxsfqIO8YZGDnchTQXnXr3ziKz3RwsVy5wXOYFSYeuGYNgeNqAjEBTyUa_1PRHfg9NLDuCcN7tEEUOh9K2iDf59Mz9Mejgc2QAzD-3T0&amp;__tn__=*NK-R">#yuttanacharoephon</a></p>
<!-- /wp:paragraph -->

<!-- wp:image {"id":27454,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/06/197637054_4248886635134272_7366968380079606956_n.jpg" alt="" class="wp-image-27454"/></figure>
<!-- /wp:image -->