<!-- wp:paragraph {"align":"center","style":{"typography":{"fontSize":20},"color":{"background":"#d6d1ea"}}} -->
<p class="has-text-align-center has-background" style="background-color:#d6d1ea;font-size:20px"><strong>"ลีเดียร์-กมลวรรณ"ควงคู่ทะลุชิงดำศึกเจ4ที่มาเลเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เกรด 4 รายการ "เจ4 เซเรมบัน" ที่ประเทศมาเลเซีย วันที่ 20 พ.ค.65 รอบก่อนรองชนะเลิศ (8 คนสุดท้าย) ประเภทหญิงเดี่ยว ลีเดียร์ พอดโกริชานี่ นักหวดลูกครึ่งไทย-รัสเซีย วัย 14 ปี มืออันดับ 1225 เยาวชนโลก พบกับมือวาง 5 ของรายการ โซนาล ปาติล มืออันดับ 420 เยาวชนโลกจากอินเดีย โดยผลปรากฎว่า คู่นี้ต้องหวดกัน 3 เซตก่อนที่ ลีเดียร์ จะเป็นฝ่ายเฉือนชนะ 6-1, 5-7, 6-4 ผ่านเข้ารอบรองชนะเลิศได้สำเร็จ ขณะที่ กมลวรรณ ยอดเพ็ชร มือวาง 7 ของรายการ มืออันดับ 597 เยาวชนโลก ลงแข่งกับ คิมิโกะ คูเปอร์ นักหวดออสเตรเลีย มือวาง 16 ของรายการ มืออันดับ 1309 เยาวชนโลกได้เพียง 4 เกมโดยเยาวชนไทยเป็นฝ่ายนำ 4-0 คู่ต่อสู้ได้ขอถอนยอมแพ้ออกจากการแข่งขันอย่างกระทันหัน ทำให้ กมลวรรณ ผ่านเข้าสู่รอบรองชนะเลิศทันที</p>
<!-- /wp:paragraph -->

<!-- wp:paragraph -->
<p>นอกจากนี้ ลีเดีย กับ กมลวรรณ ลงแข่งขันรอบรองชนะเลิศ หญิงคู่ ในฐานะคู่มือวาง 4 ของรายการ เอาชนะ ฮา ยุน ซอน จากเกาหลีใต้ กับ มิเชล เหยา จากสิงคโปร์ คู่มือวาง 5 ของรายการ 2-1 เซต ด้วยสกอร์ 6-4, 4-6 และซูเปอร์ไทเบรก 10-8 ทำให้ทั้งคู่ทะลุเข้าไปชิงชนะเลิศ โดยจะพบกับคู่มือวาง 6 ของรายการ โฮโนริ โกยามะ กับ เรนะ ทานากะ จากญี่ปุ่น ที่ตัดเชือกชนะ โซนาล ปาตีล จากอินเดีย กับ ฮานนาห์ ไคลี่ เฉิน จากฮ่องกง 3-6, 6-4 และ ซูเปอร์ไทเบรก 10-4</p>
<!-- /wp:paragraph -->

<!-- wp:paragraph -->
<p>ด้านเยาวชนชาย ประเภทชายเดี่ยว รอบก่อนรองชนะเลิศ ศุภวัฒน์ แซ่อุ้ย นักเทนนิสเยาวชนวัย 16 ปี มืออันดับ 363 เยาวชนโลก มือวางอันดับ 3 ของรายการ เอาชนะ ซาโตรุ นากาจิมะ นักหวดญี่ปุ่น มือวาง 6 ของรายการ มืออันดับ 432 เยาวชนโลก 6-4, 7-6(5) , รชตะ ธรรมเจริญสถิต มือวางอันดับ 8 ของรายการ มืออันดับ 623 เยาวชนโลก ชนะ นาธาน แอนโทนี่ บาร์กี มือวาง 4 ของรายการ มืออันดับ 404 เยาวชนโลก จากอินโดนีเซีย 6-2 ret. ด้านประเภทชายคู่ รอบก่อนรองชนะเลิศ ศุภวัฒน์ กับ รชตะ คู่มือวาง 3 ของรายการ พลาดท่าแพ้ให้กับ ได๋ คานห์ เหงียน กับ กวง วินห์ เหงียน จากเวียดนาม 1-2 เซต 2-6, 6-2 และ ซูเปอร์ไทเบรก 6-10 จากนั้นคู่นักหวดดาวรุ่งเวียดนามคู่นี้ยังสามารถเอาชนะคู่มือวาง 1 ของรายการ ปูนทอง โกมลพิสุทธิ์ นักเทนนิสเยาวชนไทย ที่คู่กับ มิตซูกิ เว่ย คัง เลียง จากมาเลเซีย ในรอบรองชนะเลิศ 2 เซตรวดด้วยสกอร์ 7-6(14) และ 6-2</p>
<!-- /wp:paragraph -->

<!-- wp:image {"id":32120,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/283144466_5333817576641167_6866713218597144326_n-768x1024.jpg" alt="" class="wp-image-32120"/></figure>
<!-- /wp:image -->