<!-- wp:paragraph {"align":"center","style":{"typography":{"fontSize":20},"color":{"background":"#dedfbc"}}} -->
<p class="has-text-align-center has-background" style="background-color:#dedfbc;font-size:20px"><strong>นักหวดหนุ่มไต้หวันระเบิดฟอร์มม้ามืดผงาดแชมป์เอทีพี "บางกอก ชาลเลนเจอร์"</strong></p>
<!-- /wp:paragraph -->

<!-- wp:paragraph -->
<p>สมาพันธ์นักเทนนิสชาย (เอทีพี) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสชาย เอทีพี ชาลเลนเจอร์ ทัวร์ รายการ Bangkok Challenger (บางกอก ชาลเลนเจอร์) ระดับ ชาลเลนเจอร์ 100 ชิงเงินรางวัลรวม 133,250 ดอลลาร์สหรัฐ หรือประมาณ 4,930,250 บาท ณ ศูนย์พัฒนากีฬาเทนนิสแห่งชาติ เมืองทองธานี และเมื่อวันที่ 29 ก.ย. 2567 เป็นวันสุดท้าย ประเภทชายเดี่ยว รอบชิงชนะเลิศ วู ตง-หลิน นักเทนนิสหนุ่มไต้หวัน อายุ 26 ปี มืออันดับ 315 ของโลก ซึ่งถือเป็นม้ามืดของรายการนี้ หลังจากฝ่าด่านมาตั้งแต่รอบคัดเลือก จนก้าวเข้ามายืนในสังเวียนรอบชิงชนะเลิศ ซึ่งพบกับ แมคเคนซี่ แมคโดนัลด์ นักเทนนิสหนุ่มชาวอเมริกัน อายุ 29 ปี มืออันดับ 172 ของโลก</p>
<!-- /wp:paragraph -->

<!-- wp:paragraph -->
<p>เซตแรก เป็น วู ตง-หลิน ที่เล่นได้ดี เอาชนะได้ก่อน 6-3 ทว่าเซตสอง ทั้งคู่เล่นได้ครบเครื่อง นอกจากเกมท้ายคอร์ต ยังพยายามสู้กันด้วยลูกเสิร์ฟ ซึ่งแมทช์นี้ หนุ่มไต้หวันเสิร์ฟเอซได้ถึง 12 ครั้ง ในขณะที่หนุ่มอเมริกันเสิร์ฟเอซได้ 8 ครั้ง และในเซตนี้ต้องลงเอยด้วยการดวลไทเบรกก่อนที่ วู ตง-หลิน เป็นฝ่ายกำชัยชนะ สรุป วู ตง-หลิน ชนะ แมคเคนซี่ แมคโดนัลด์ 2-0 เซต 6-3 และ 7-6 ไทเบรก 7-4 ในเวลา 2 ชั่วโมง ได้ครองแชมป์ทันที จากนั้นได้มีพิธีมอบรางวัล และในโอกาสนี้ พลเอกกู้เกียรติ ศรีนาคา อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบโล่รางวัลและป้ายเงินรางวัลให้แก่นักกีฬา ซึ่งแชมป์ชายเดี่ยว Bangkok Challenger คือ "วู ตง-หลิน" ได้รับเงินรางวัล จำนวน 18,230 ดอลลาร์สหรัฐ หรือประมาณ 674,510 บาท พร้อมคะแนนสะสมอันดับโลก จำนวน 100 คะแนน ส่วนรองแชมป์ชายเดี่ยว "แมคเคนซี่ แมคโดนัลด์" ได้รับเงินรางวัล 10,730 ดอลลาร์สหรัฐ หรือประมาณ 397,010 บาท และคะแนนสะสมอันดับโลก จำนวน 50 คะแนน</p>
<!-- /wp:paragraph -->

<!-- wp:image {"id":45867,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/461466802_951393753690274_2769308953088015917_n-1024x683.jpg" alt="" class="wp-image-45867"/></figure>
<!-- /wp:image -->