<!-- wp:paragraph {"align":"center","style":{"typography":{"fontSize":20},"color":{"background":"#ddd3b0"}}} -->
<p class="has-text-align-center has-background" style="background-color:#ddd3b0;font-size:20px"><strong>"ปรัชญา" ควงหนุ่มจีนพลิกโค่นคู่เต็ง 4ทะลุตัดเชือกเอทีพี "บางกอก โอเพ่น"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ สัปดาห์ที่ 3 รายการ Bangkok Open 3 หรือ บางกอก โอเพ่น 3 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ซึ่งจัดโดย สมาพันธ์นักเทนนิสชาย (เอทีพี) และ สมาคมกีฬาลอนเทนนิสแห่งประเทศไทย ในพระบรมราชูปถัมภ์ เมื่อวันที่ 16 ม.ค. 2568 เข้าสู่วันที่สี่ของรอบเมนดรอว์ ประเภทชายคู่ รอบก่อนรองชนะเลิศ "ณัฐ" ปรัชญา อิสโร นักเทนนิสไทย ผนึกกำลังกับ หวัง อ้าวหรัน นักเทนนิสจีน มือคู่ 184 และ 215 ของโลกตามลำดับ ช่วยกันพลิกสถานการณ์จากที่แพ้เซตแรกให้แก่ คู่นักหวดมือวางอันดับ 4 ของรายการ โจชัว ปารีส จากอังกฤษ และ แดเนียล คูเคียร์แมน จากอิสราเอล มือคู่ 151 และ 155 ของโลกตามลำดับ กลับมาเป็นฝ่ายเฉือนชนะได้ในที่สุด</p>
<!-- /wp:paragraph -->

<!-- wp:paragraph -->
<p>สรุป ปรัชญา และ หวัง อ้าวหรัน ชนะ โจชัว ปารีส และ แดเนียล คูเคียร์แมน 2-1 เซต ด้วยสกอร์ 2-6, 7-6 ไทเบรก 7-5 และซูเปอร์ไทเบรก 10-8 ในเวลา 1 ชั่วโมง 46 นาที ผ่านเข้ารอบรองชนะเลิศ ไปพบกับ เจฟฟรี่ย์ บลานนาโนซ์ และ โกร็องแต็ง เดนอลลี คู่นักเทนนิสจากฝรั่งเศส มือคู่ 175 และ 301 ของโลกตามลำดับ ขณะที่ โจชัว ปารีส และ แดเนียล คูเคียร์แมน หยุดผลงานประเภทชายคู่ไว้ที่รอบก่อนรองชนะเลิศ ได้รับเงินรางวัลไปแบ่งกัน จำนวน 1,010 ดอลลาร์สหรัฐ หรือประมาณ 34,784 บาท และคะแนนสะสมอันดับโลก 16 คะแนน ด้านประเภทชายเดี่ยว รอบสอง (16 คน) ฮิวโก้ เกรเนียร์ นักเทนนิสฝรั่งเศส อายุ 28 ปี มือ 153 ของโลก และเป็นมือวางอันดับ 2 ของรายการ ยังคงแข็งแกร่ง เอาชนะ เอเลียต สปิซซีรี นักเทนนิสจากสหรัฐอเมริกา อายุ 23 ปี มือ 232 ของโลก ได้ภายใน 2 เซต ด้วยสกอร์ 6-4 และ 6-4 ในเวลา 1 ชั่วโมง 49 นาที โดยแมทช์นี้ ฮิวโก้ เกรเนียร์ เสิร์ฟเอซได้ถึง 14 ครั้ง</p>
<!-- /wp:paragraph -->

<!-- wp:paragraph -->
<p>ฮิวโก้ เกรเนียร์ ฉลุยเข้ารอบก่อนรองชนะเลิศ หรือ 8 คนสุดท้าย ไปพบกับ เคลเมนท์ ตาบูร์ นักเทนนิสจากฝรั่งเศสเช่นกัน ซึ่งปัจจุบันอายุ 24 ปี เป็นมือ 360 ของโลก และในรอบสอง เอาชนะ ชินทาโร่ โมจิซึกิ จากญี่ปุ่น 2-0 เซต 6-2, 6-4 โดย เคลเมนท์ ตาบูร์ เป็นนักเทนนิสที่เข้ามาจากรอบคัดเลือก ในส่วนผลการแข่งขันคู่อื่น ๆ มีดังนี้ ชายเดี่ยว รอบสอง (16 คน) แบรนดอน โฮลท์ (สหรัฐฯ) ชนะ โคลแมน หว่อง (วาง 6-ฮ่องกง) 6-4, 6-1 แซคารี สไวด้า (วาง 4-สหรัฐฯ) ชนะ ยูตะ ชิมิสึ (ญี่ปุ่น) 4-6, 6-3 และ 6-2 ชายคู่ รอบก่อนรองชนะเลิศ เรย์ โฮ-นีล โอเบอร์ไลต์เนอร์ (ไต้หวัน-ออสเตรีย) ชนะ นัม จีซอง-ไคโตะ อุเอสึกิ (วาง1 เกาหลีใต้-ญี่ปุ่น) 6-4, 6-1 เจฟฟรี่ย์ บลานนาโนซ์-โกร็องแต็ง เดนอลลี (ฝรั่งเศส) ชนะ นิกิ กัลยันดา ปุณชา-สาเกธ ไมเนนี (วาง 2 อินเดีย) 6-4, 7-6(4) ซู หยูซิ่ว-ซุน ฟาจิง (ไต้หวัน-จีน) ชนะ ฟรานซิส เคซีย์ อัลคันทารา-ซเดเน็ก โคลาร์ (ฟิลิปปินส์-เช็ก) 7-5, 6-2</p>
<!-- /wp:paragraph -->

<!-- wp:image {"id":47426,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/473833175_1031928522303463_3683591002141234975_n-1024x683.jpg" alt="" class="wp-image-47426"/></figure>
<!-- /wp:image -->