<p style="text-align: center;"><span style="font-size: 14pt;"><strong>“พัชรินทร์” ตีตั๋วหวดเมนดรอว์ศึกไอทีเอฟบายเอส เอ ที </strong></span></p>
การแข่งขันเทนนิสอาชีพหญิง “ไอทีเอฟ โปร เซอร์กิต 2018 พรีเซนเต็ด บาย เอส เอ ที” ชิงเงินรางวัลรวม 25,000 ดอลลาร์สหรัฐ หรือราว 825,000 บาท สัปดาห์ที่ 3 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 5 ส.ค. เป็นรอบคัดเลือกรอบสุดท้าย ผู้ชนะได้สิทธิเข้าไปหวดรอบเมนดรอว์ ระหว่างวันที่ 6-11 ส.ค.นี้

ประเภทหญิงเดี่ยว รอบคัดเลือกรอบสุดท้าย "อีฟ" พัชรินทร์ ชีพชาญเดช นักหวดสาวไทย วัย 23 ปี มือ 560 ของโลก และมือวางอันดับ 3 ของรอบคัดเลือก อาศัยประสบการณ์ที่เหนือกว่า เอาชนะ "ออม" วรรษชล สวัสดี จากไทยเช่นกัน วัย 18 ปี มือ 877 ของโลก ได้ 2-0 เซต 6-3, 7-6 (1) ใช้เวลาแข่งขัน 1 ชั่วโมง 32 นาที ผ่านเข้ารอบเมนดรอว์ต่อไป

ขณะที่ “จูน” ณัฐนิดา หลวงแนม สาวไทย มือวางอันดับ 10 และมือ 653 ของโลก หวดพ่าย ลี หัว เฉิน มือวางอันดับ 8 จากไต้หวัน 1-2 เซต 2-6, 6-3, 3-6 ตกรอบไปอย่างน่าเสียดาย

ส่วนผลคู่อื่น หญิงเดี่ยว รอบคัดเลือกรอบสุดท้าย ซูซาน่า ซโลโชว่า (มือวาง1-สโลวาเกีย) ชนะ อี อึนฮเย (เกาหลีใต้) 3-6, 6-1, 6-3, คิม ดาบิน (มือวาง2-เกาหลีใต้) ชนะ มิสึมิ คาวาซากิ (ญี่ปุ่น) 7-6(4), 6-3, มิฮิกา ยาดาฟ (อินเดีย) ชนะ ซีล เดไซ (มือวาง5-อินเดีย) 3-6, 7-6(3), 6-1, ลู บรูโล (ฝรั่งเศส) ชนะ ซื่อ ฉิง เวิ่น (มือวาง4-ไต้หวัน) 7-6(2), 6-2, ฮารุนะ อาราคาวะ (ญี่ปุ่น) ชนะ มาฮัก จาอิน (อินเดีย) 7-5, 3-6, 6-1 และ อายูมิ โคชิอิชิ (ญี่ปุ่น) ชนะ มิชิกะ โอเซกิ (ญี่ปุ่น) 6-7(0-7), 7-5, 6-3<img class="alignnone size-full wp-image-13815" src="https://www.bucket.cloudaccess9.com/ltatorg/2018/08/F0248A6D-958E-4324-8DCE-D26385B5FDA4.jpeg" alt="" width="1873" height="1248" /><img class="alignnone size-full wp-image-13816" src="https://www.bucket.cloudaccess9.com/ltatorg/2018/08/5F3709B2-8643-47E1-8C3F-3A571C57A96E.jpeg" alt="" width="1985" height="1323" />