<!-- wp:paragraph {"align":"center","style":{"typography":{"fontSize":22},"color":{"background":"#d2eee1"}}} -->
<p class="has-text-align-center has-background" style="background-color:#d2eee1;font-size:22px"><strong>"สุชัย"ชื่นชมโค้ชเทนนิส"นิติ"<br>สอบผ่านระดับสูงสุด"ไอทีเอฟ"</strong></p>
<!-- /wp:paragraph -->

<!-- wp:paragraph -->
<p> "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สหพันธ์เทนนิสนานาชาติ (ไอทีเอฟ) ได้ส่งอีเมลแจ้งอย่างเป็นทางการว่า นายนิติ วังปรีชา หรือ "โค้ชก้อง" ผู้ฝึกสอนกีฬาเทนนิสของไทย ได้สอบผ่านการเป็นโค้ชระดับสูงสุดของ ไอทีเอฟ เป็นที่เรียบร้อยแล้ว โดยทราบว่าการสอบนั้นไม่ใช่เรื่องง่าย ต้องสอบให้ผ่านทั้งทฤษฎีและปฏิบัติ จึงจะได้ใบประกาศนียบัตรจากไอทีเอฟ </p>
<!-- /wp:paragraph -->

<!-- wp:paragraph -->
<p>นายกเทนนิสไทย กล่าวต่อว่า นายนิติ ได้รับทุนจาก กองทุนสงเคราะห์โอลิมปิกระหว่างประเทศ หรือโอลิมปิก โซลิดาริตี้ (โอเอส) ร่วมกับ ไอทีเอฟ และได้รับการสนับสนุนจาก คณะกรรมการโอลิมปิคแห่งประเทศไทย ในพระบรมราชูปถัมภ์ ให้เข้าร่วมโครงการอบรมผู้ฝึกสอนกีฬาเทนนิส หลักสูตร "ไอทีเอฟ/โอเอส โค้ชชิ่ง ไฮ เพอร์ฟอร์แมนซ์ เพลเยอร์ส คอร์ส" (เลเวล 3) ซึ่งอบรมทางออนไลน์ ระหว่างวันที่ 7 ก.ย.-16 ต.ค. 2563 และเดินทางไปร่วมการอบรม ที่เมืองบาเลนเซีย ประเทศสเปน ระหว่างวันที่ 12-25 ก.ย. 2564 </p>
<!-- /wp:paragraph -->

<!-- wp:paragraph -->
<p>“ถือเป็นเรื่องน่ายินดีที่วงการกีฬาเทนนิสบ้านเรามีบุคลากรที่มีศักยภาพสูง ก่อนหน้านี้ก็มี โค้ชเอ็กซ์ หรือนายพชรพล คำสมาน ได้สอบผ่านในระดับเดียวกัน นับเป็นคนไทยคนที่ 4 ที่สอบผ่านเลเวล 3 และล่าสุดตามมาด้วย โค้ชก้อง เป็นคนไทยคนที่ 5 ที่ทำได้สำเร็จ จึงขอชื่นชมและแสดงความยินดีกับโค้ชก้องด้วยครับ" บิ๊กสุชัย กล่าว </p>
<!-- /wp:paragraph -->

<!-- wp:paragraph -->
<p>ในช่วงท้าย นายสุชัย ได้กล่าวว่า ขอขอบคุณ คณะกรรมการโอลิมปิคแห่งประเทศไทย ในพระบรมราชูปถัมภ์ ที่สนับสนุนให้ผู้ฝึกสอนกีฬาเทนนิสไทย ได้รับทุนจาก กองทุนสงเคราะห์โอลิมปิกระหว่างประเทศ และไอทีเอฟ ทำให้ผู้ฝึกสอนกีฬาเทนนิสได้รับโอกาสในการพัฒนาศักยภาพของตัวเอง และในอนาคต สมาคมกีฬาลอนเทนนิสฯ จะส่งเสริมและสนับสนุนผู้ฝึกสอนชาวไทยให้มีโอกาสเข้าร่วมการอบรมของไอทีเอฟอีก เพื่อนำความรู้ที่ได้กลับมาพัฒนาวงการกีฬาเทนนิสของไทยต่อไป.</p>
<!-- /wp:paragraph -->

<!-- wp:image {"id":30530,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/01/271265668_4925191427503786_513303250441200235_n.jpg" alt="" class="wp-image-30530"/></figure>
<!-- /wp:image -->