<!-- wp:paragraph -->
<p>ตามคาด "ภวิชญ์-ฐานทัพ" เข้ารอบศึกลูกสักหลาดหาแชมป์ประเทศไทย</p>
<!-- /wp:paragraph -->

<!-- wp:paragraph -->
<p>การแข่งขันเทนนิสเพื่อความชนะเลิศแห่งประเทศไทย ครั้งที่ 84 ประจำปี 2567 ชิงเงินรางวัลรวมสูงถึง 1,000,000 บาท ที่สนามเทนนิส ภายในศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี เมื่อวันที่ 12 ก.ย. 2567 นักเทนนิสที่มีโอกาสคว้าแชมป์สูงสุด "เต็ง 1" และ "เต็ง 2" ผ่านเข้ารอบในประเภทชายเดี่ยวได้ตามคาด เริ่มจาก "แมงปอ" ภวิชญ์ สอนหลักทรัพย์ นักเทนนิสหนุ่มจากระยอง มือวางอันดับ 1 ของรายการ ที่เคยติดทีมชาติไทยในระดับเยาวชนมาแล้ว โชว์ความแข็งแกร่ง เก็บชัยชนะจาก พงศธรรม อสัมภินพงศ์ นักเทนนิสจากนนทบุรี ในการแข่งขันรอบที่สาม (32 คน) โดยไม่เสียเกมหวด 6-0 และ 6-0 ภวิชญ์ ผ่านเข้ารอบสี่ หรือ 16 คนสุดท้าย ไปพบกับ พัชรพล กาวิน นักเทนนิสจอมเก๋าจากปทุมธานี ที่เฉือนชนะ สุทธิภัทร ยุนกระโทก มือวางอันดับ 22 จากนนทบุรี 2-1 เซต 4-6, 6-4 และ 6-3</p>
<!-- /wp:paragraph -->

<!-- wp:paragraph -->
<p>ด้าน "แซค" ฐานทัพ สุขสำราญ นักเทนนิสหนุ่มลพบุรี ที่ติดทีมชาติไทยชุดใหญ่มาแล้ว มือวางอันดับ 2 ของรายการ ลงหวดรอบสาม (32 คน) และหวดเอาชนะ สิรวิชญ์ สุดเนตร อดีตเยาวชนทีมชาติไทยจากอำนาจเจริญ มือวางอันดับ 26 ของรายการ ได้แบบสบายมือ 2-0 เซต 6-1 และ 6-0 ผ่านเข้ารอบ 16 คนสุดท้าย ไปพบกับ เลิศชัย รณรงค์ มือวางอันดับ 16 จากภูเก็ต ที่เอาชนะ รัชชานนท์ ไกรกิตติวุฒิ จากปทุมธานี 6-0, 6-3 ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบสาม ธีรภัทร ขันติวีรวัฒน์ (ขอนแก่น) ชนะ อัฐดิษย์ ศิลาอาสน์ (ชลบุรี) 6-0, 6-1 ศุภวัฒน์ แซ่อุ้ย (ภูเก็ต) ชนะ สุขุม กิจวิจารณ์ (กทม.) 6-0, 4-3 Ret. (เจ็บแขนขวา) ชนน พูลสวัสดิ์ (กทม.) ชนะ ปารมี จันทรวิทุร (ลำปาง) 6-0, 6-1 แทนตะวัน ทัดเดโอ มายอลิ แม็คจิโอลิ (กทม.) ชนะ ณัฐพัฒน์ ขุนทอง (เพชรบูรณ์) 6-4, 6-3</p>
<!-- /wp:paragraph -->

<!-- wp:paragraph -->
<p>ชายคู่ รอบ 32 คู่ วรเมธ บุญพึ่ง /วีรวิชญ์ กำพุฒ (สุรินทร์ /กทม.) ชนะ พงศธรรม อสัมภินพงศ์ /ธนาธิป โปติ (นนทบุรี) 6-4, 6-2 อัฐดิษย์ ศิลาอาสน์ /รัชชานนท์ ไกรกิตติวุฒิ (ชลบุรี /ปทุมธานี) ชนะ นันทชัย อ่อนสี /ขจรเดช มั่งสุวรรณ์ (กทม.) 4-6, 6-1 และซูเปอร์ไทเบรก 10-7 วศิน ปานมี/เอกวัฒน์ ปานมี (พระนครศรีอยุธยา) ชนะ ทรงฤทธิ์เดวิด จั่นบุบผา /ชนาธร กางทอง (กทม. /สกลนคร) 6-3, 4-6 และซูเปอร์ไทเบรก 10-7 กฤติธี ไศลแก้ว /กฤติน ไศลแก้ว (กทม.) ชนะผ่าน นาธัน จัตวาพรวนิช /สุวภัทร จินดาไทย (กทม. /ชลบุรี), กรวิชญ์ แสงจันทร์ /กันตพงศ์ เพชรเลิศอนันต์ (เพชรบูรณ์ /กทม.) ชนะ ปรินทร คุณาธาทร /ชัยภัช พูนพล (ราชบุรี /กทม.) 6-2, 6-4</p>
<!-- /wp:paragraph -->

<!-- wp:image {"id":45455,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/459297032_937865298376453_2126992381964601712_n-1024x683.jpg" alt="" class="wp-image-45455"/></figure>
<!-- /wp:image -->