<!-- wp:paragraph {"align":"center","style":{"typography":{"fontSize":20},"color":{"background":"#92d2ee"}}} -->
<p class="has-text-align-center has-background" style="background-color:#92d2ee;font-size:20px"><strong>"ปรัชญา-แม็กซิมัส" พ่ายไต้หวันหวุดหวิดได้เหรียญทองแดงชายคู่ "อชก." ที่หางโจว</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส กีฬาเอเชี่ยนเกมส์ ครั้งที่ 19 ณ สนามโอลิมปิกเทนนิส เซ็นเตอร์ เมืองหางโจว สาธารณรัฐประชาชนจีน เมื่อวันที่ 28 กันยายน 2566 ไฮไลท์ของกองเชียร์ไทยอยู่ที่การแข่งขันประเภทชายคู่ รอบรองชนะเลิศ "ณัฐ" ปรัชญา อิสโร และ "แม็กซ์" แม็กซิมัส ภราพล โจนส์ ลูกครึ่งไทย-ออสเตรเลีย คู่มือ 362 และ 471 ของโลกตามลำดับ ซึ่งจับคู่กันเป็นครั้งแรก ลงสนาม ตัดเชือกกับ ซูว ยู่ ซิ่ว และ เจสัน จุง คู่นักหวดจากไต้หวัน คู่มือ 234 และ 688 ของโลกตามลำดับ</p>
<!-- /wp:paragraph -->

<!-- wp:paragraph -->
<p>เปิดฉากการแข่งขัน ปรัชญา กับ แม็กซิมัส ผนึกกำลังสู้ทันที จนมีโอกาสเบรกได้ในเกมที่ 3 ขึ้นนำ 2-1 คู่ไต้หวันไม่ยอมง่าย ๆ หวดไล่มาเบรกคืนในเกมที่ 8 ทำให้เสมอ 4-4 ทว่าในเกมที่ 9 ปรัชญา กับ แม็กซิมัส มีโอกาสเบรกได้อีกครั้ง ขึ้นแท่น 5-4 แม็กซิมัส ไม่รอช้า ออกมาเสิร์ฟปิดเซต พาคู่ไทยชนะไป 6-4 ในเซตแรก จากนั้นเซตสอง หวดกันสูสี ผลัดกันรักษาเกมเสิร์ฟ จนต้องดวลไทเบรกตัดสิน และเป็นคู่ไต้หวันที่ชนะไป 7-6 ไทเบรก 7-5 ทำให้เสมอกัน 1-1 เซต และในเซตสาม ตัดสินด้วยซูเปอร์ไทเบรก ผลปรากฏว่า คู่ไทยสู้ไม่ไหว ทำให้ปราชัย 1-2 เซต ด้วยสกอร์ 6-4, 6-7 ไทเบรก 5-7 และซูเปอร์ไทเบรก 2-10 ปรัชญา กับ แม็กซิมัส ได้เหรียญทองแดง ในขณะที่คู่ไต้หวันได้ผ่านเข้าชิงชนะเลิศต่อไป</p>
<!-- /wp:paragraph -->

<!-- wp:image {"id":39559,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/383172651_713425744153744_3023569419343623588_n-1024x998.jpg" alt="" class="wp-image-39559"/></figure>
<!-- /wp:image -->