<!-- wp:paragraph {"align":"center","style":{"typography":{"fontSize":20},"color":{"background":"#91c2d7"}}} -->
<p class="has-text-align-center has-background" style="background-color:#91c2d7;font-size:20px"><strong>"ไทร่า"ลิ่วสบาย-"แทนตะวัน"ชนะหวิวเข้ารอบหวดไอทีเอฟ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "ไทยแลนด์ เวิลด์ จูเนียร์ เจโฟร์ 2021" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 8 ธ.ค. 2564 ในประเภทหญิงเดี่ยว รอบสอง "ทีที" ไทร่า ลิธิบี นักหวดเยาวชนทีมชาติไทย อายุ 15 ปี ลูกครึ่งไทย-อังกฤษ มืออันดับ 774 เยาวชนโลก พบ ฮันน่า เทลซินสก้า นักหวดโปแลนด์ วัย 16 ปี มืออันดับ 1173 เยาวชนโลก ปรากฏว่า ไทร่า คว้าชัยได้สำเร็จ หลังใช้การหวดที่เฉียบคม เอาชนะได้ 2 เซตรวด 6-3, 6-2 ผ่านเข้ารอบก่อนรองชนะเลิศ พบ วิจิตราภรณ์ วิมุกตานนท์ มือวางอันดับ 4 ของรายการ ที่ชนะ กาบริเอลเล่ บีเยกาส จากออสเตรเลีย 2-0 เซต 6-4 และ 6-1 </p>
<!-- /wp:paragraph -->

<!-- wp:paragraph -->
<p>ทางด้าน แทนตะวัน ทัดเดโอ มายอลิ แม็คจิโอลิ นักเทนนิสไทย ลูกครึ่งไทย-อิตาลี มืออันดับ 430 เยาวชนโลก และเป็นมือวางอันดับ 3 ของรายการ เกือบพลาดท่าหลังพ่ายเซตแรกให้แก่ จาเดน เดวานดากาตัน จากอินโดนีเซีย มืออันดับ 1288 เยาวชนโลก ก่อนจะใช้ความเก๋า พลิกกลับมาเฉือนเอาชนะไป 2-1 เซต 3-6, 6-1 และ 6-2 แทนตะวันผ่านเข้ารอบก่อนรองชนะเลิศ พบกับ มิตสึกิ เหว่ย คัง เหลียง นักหวดมาเลเซีย แชมป์ไอทีเอฟ จูเนียร์ ที่ไทย 2 รายการ และเป็นมือวางอันดับ 7 ของรายการ ที่เฉือนเอาชนะ เจเรมี่ จาง จากออสเตรเลีย 2-1 เซต 5-7, 6-1 และ 6-4 </p>
<!-- /wp:paragraph -->

<!-- wp:paragraph -->
<p>ผลการแข่งขันคู่อื่น หญิงเดี่ยว รอบสอง ลัลนา ธาราฤดี (มือวาง1) ชนะ เยเลน่า ชวิยาโนวิช (ออสเตรเลีย) 6-1, 6-1 สลักทิพย์ อุ่นเมือง (มือวาง2) ชนะ เอวา มารี เดส์วิเญส์ (ฝรั่งเศส) 6-1, 6-1 เมลิสสา เซ ชนะ ซาราห์ โรคูเช็ก (ออสเตรเลีย) 6-0, 6-3 กมลวรรณ ยอดเพ็ชร (มือวาง8) แพ้ โมนิก้า สแตนคีวิชซ์ (โปแลนด์) 3-6, 3-6 ตปณีย์ บุญวัฒน์ (มือวาง6) แพ้ ชิโฮมี หลี่ ฉวน เหลียง (มาเลเซีย) 6-4, 4-6, 2-6 สเตฟานี่ เว็บบ์ (มือวาง5-ออสเตรเลีย) ชนะ เจน หลิง ชุนหว่อง (ฮ่องกง) 6-0, 6-1 </p>
<!-- /wp:paragraph -->

<!-- wp:paragraph -->
<p>ชายเดี่ยว รอบสอง ปูนทอง โกมลพิสุทธิ์ (มือวาง6) ชนะ ทัดพงษ์ กมลปัญญากร 6-3, 6-1 ศุภวัฒน์ แซ่อุ้ย (มือวาง2) ชนะ ทัจ ฮิบเบิร์ต (ออสเตรเลีย) 6-3, 6-2 รชตะ ธรรมเจริญสถิต ชนะ อภิวิชญ์ โรจน์พิบูลย์พันธ์ 6-2, 6-0 ศุภเศรษฐ์ สินเจริญวัฒนา แพ้ ปีเตอร์ บรุนชลิก (มือวาง5-เช็ก) 2-6, 1-6 มาเร็ก ปาซเดร่า (เช็ก) ชนะ เลฟ กอร์บ (นิวซีแลนด์) 6-1, 6-0 ทาคูมิ วาตานาเบะ (มือวาง4-ญี่ปุ่น) ชนะ บิล ชาน (สิงคโปร์) 6-1, 6-3 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ดูรายละเอียดเพิ่มเติมได้ที่ <a rel="noreferrer noopener" href="https://www.itftennis.com/en/tournament/j4-nonthaburi/tha/2021/j-g4-tha-07a-2021/draws-and-results/?fbclid=IwAR2SafVBUFHi_tTXFvE9ss8puYjJfXrGpQ3Zuhr2uEAjTaEKt00NI5l6jCE" target="_blank">https://www.itftennis.com/.../j-g4-tha.../draws-and-results/</a> และสามารถชมภาพบรรยากาศการแข่งขันอย่างคมชัดได้ที่ลิงก์นี้ <a rel="noreferrer noopener" href="https://www.ltat.org/photos/?fbclid=IwAR33L0ErmuLOGl2Bdx0BmghUDrHSWDFM47YRJ2nQfEaZLoFaY0xXW1z_jDg" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":30275,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/263008259_4816088388414091_7352507753821694720_n-1024x683.jpg" alt="" class="wp-image-30275"/></figure>
<!-- /wp:image -->