<!-- wp:paragraph {"align":"center","textColor":"vce-txt","style":{"color":{"background":"#95dfff"},"typography":{"fontSize":22}}} -->
<p class="has-text-align-center has-vce-txt-color has-text-color has-background" style="background-color:#95dfff;font-size:22px"><strong>"พัชรินทร์" โค่นเต็ง1 ทะลุก่อนรองฯ<br>ชน "พัณณิน" หวด W50 "เอสเอที"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพหญิง เก็บคะแนนโลก ดับเบิลยู 50 นนทบุรี รายการ "ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (1)" ชิงเงินรางวัลรวม 40,000 ดอลลาร์สหรัฐ หรือประมาณ 1,400,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 4 ม.ค. 2567 ประเภทหญิงเดี่ยว เป็นการแข่งขันรอบสอง (16 คน)
  ไฮไลท์อยู่ที่การพบกันระหว่าง "อีฟ" พัชรินทร์ ชีพชาญเดช นักหวดลูกสักหลาดสาวไทย วัย 29 ปี มือ 579 โลก กับ หม่า เย่ซิน นักเทนนิสสาวจีน วัย 24 ปี มือ 218 โลก และเป็นมือวางอันดับ 1 ของรายการ โดย พัชรินทร์ ซึ่งได้ไวลด์การ์ดหรือสิทธิพิเศษเข้าร่วมการแข่งขัน ไม่หวั่นแม้เป็นรอง พยายามสู้อย่างเต็มที่ และหวดด้วยความมั่นใจ ใช้เวลาไปเพียง 54 นาที ก็สามารถโค่น "เต็ง 1" ลงได้สำเร็จ ด้วยชัยชนะ 2-0 เซต 6-4 และ 6-1
  พัชรินทร์ ผ่านเข้ารอบก่อนรองชนะเลิศ ไปพบกับ "แน็ต" พัณณิน โควาพิทักษ์เทศ นักหวดไทย มือ 600 โลก ซึ่งในรอบสองนั้น พัณณินโชว์ฟอร์มได้ยอดเยี่ยมเช่นกัน หวดเอาชนะ "เต็ง 8" ฮารุกะ คาจิ จากญี่ปุ่น มือ 271 โลก 2-0 เซต 6-0, 6-4 ในเวลา 69 นาที
  ในส่วนผลการแข่งขันของนักเทนนิสไทยรายอื่น ประเภทหญิงเดี่ยว รอบสอง เพียงธาร ผลิพืช แพ้ แคทเธอรีน แฮร์ริสัน (สหรัฐฯ) 2-6, 6-2 และ 4-6 ทรรศพร นาคหล่อ แพ้ เอนะ ชิบะฮาระ (ญี่ปุ่น) 6-3, 5-7 และ 5-7 
  ประเภทหญิงคู่ รอบก่อนรองชนะเลิศ ลักษิกา คำขำ-พัก โซฮยอน (วาง 3 ไทย-เกาหลีใต้) พบกับ อาโออิ อิโตะ-เอริกะ เซมะ (ญี่ปุ่น) 6-4, 7-6(1) ลัลนา ธาราฤดี-เฉา เจียอี้ (ไต้หวัน) ชนะผ่าน เบอร์ฟู เซนกิซ-เคธี่ สวอน (ตุรกี-สหราชอาณาจักร)</code></pre>
<!-- /wp:code -->

<!-- wp:image {"id":40969,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3893-1024x683.jpeg" alt="" class="wp-image-40969"/></figure>
<!-- /wp:image -->