<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a320"}}} -->
<p class="has-text-align-center has-vce-bg-color has-text-color has-background" style="background-color:#00a320;font-size:20px"><strong>สุดยอด! เทนนิสสาวไทยพลิกล้มฮ่องกง<br>ผงาดแชมป์-ซิวตั๋วขึ้นกลุ่ม 1 "บิลลี จีน คิง"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสชิงแชมป์โลก ประเภททีมหญิง รายการ "บิลลี จีน คิง คัพ บาย บีเอ็นพี พาริบาส์" หรือ "บีเจเค คัพ" ปี 2022 โซนเอเชีย/โอเชียเนีย กลุ่ม 2 อีเวนท์ เอ ที่เนชั่นแนล เทนนิส เซ็นเตอร์ กรุงกัวลาลัมเปอร์ ประเทศมาเลเซีย เมื่อวันที่ 13 ส.ค. 2565 เป็นการแข่งขันรอบชิงชนะเลิศ 
       รอบชิงชนะเลิศ ทีมชาติไทย (อันดับ 1 สาย บี) พบกับ ทีมฮ่องกง (อันดับ 1 สาย เอ) โดยทั้งสองทีมมีสถิติไร้พ่ายในรอบแบ่งกลุ่ม พบกันหมดของแต่ละสาย และทีมที่เป็นฝ่ายคว้าชัยชนะรอบชิงชนะเลิศในการแข่งขันครั้งนี้ นอกจากได้ครองตำแหน่งแชมป์แล้ว ยังได้รับโควตาไปแข่งขันโซนเอเชีย/โอเชียเนีย กลุ่ม 1 อีกด้วย
       เปิดฉากด้วยประเภทเดี่ยวมือสอง "ออมสิน" อัญชิสา ฉันทะ นักหวดสาวประจวบคีรีขันธ์ วัย 19 ปี มือ 698 ของโลก พบกับ อู๋ โฮ ชิง นักหวดวัย 30 ปีของฮ่องกง มือ 598 ของโลก ผลปรากฎว่า อัญชิสา โชว์ฟอร์มการเล่นได้ตามมาตรฐานของตัวเอง แม้เจอความกดดันจากคู่แข่งขันที่มีอันดับโลกดีกว่า แต่ก็สามารถเอาชนะได้ 2-0 เซต 6-4, 6-1 ประเดิมชัยให้ทีมไทยออกนำ 1-0 คู่
       ต่อด้วยประเภทเดี่ยวมือหนึ่ง "อีฟ" พัชรินทร์ ชีพชาญเดช นักหวดสาวขอนแก่น วัย 27 ปี มือ 712 ของโลก พบกับ ชอง อูดิซ นักหวดฮ่องกง วัย 26 ปี มือ 297 ของโลก ปรากฎว่า พัชรินทร์ ที่แม้เป็นรองด้วยอันดับโลก แต่ก็หวดด้วยความมั่นใจ เอาชนะได้ 2 เซตรวด 6-3, 6-2 พาทีมไทยนำ 2-0 คู่ ซึ่งเป็นสกอร์ที่ชนะแน่นอนแล้ว จึงไม่มีการแข่งขันในประเภทคู่ตามโปรแกรม ส่งผลให้ทีมไทยได้ครองตำแหน่งชนะเลิศ และได้โควตาเลื่อนชั้นสู่ กลุ่ม 1 ของโซนเอเชีย/โอเชียเนีย ตามเป้าหมายที่ทีมไทยตั้งไว้
      ด้านผลการแข่งขันคู่อื่น ๆ ในรอบจัดอันดับ ชิงอันดับ 3 ไต้หวัน ชนะ แปซิฟิก โอเชียเนีย 2-1, ชิงอันดับ 5 มาเลเซีย ชนะ เวียดนาม 2-1 คู่, ชิงอันดับ 7  สิงคโปร์ ชนะ อิหร่าน 2-0 คู่ และชิงอันดับ 9 ลาว ชนะ มัลดีฟส์ 2-1 คู่
       สรุปอันดับทั้งหมด อันดับ 1 ไทย, อันดับ 2 ฮ่องกง, อันดับ 3 ไต้หวัน, อันดับ 4 แปซิฟิก โอเชียเนีย, อันดับ 5 มาเลเซีย, อันดับ 6 เวียดนาม, อันดับ 7 สิงคโปร์, อันดับ 8 อิหร่าน, อันดับ 9 ลาว และอันดับ 10 มัลดีฟส์
       นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ขอชื่นชมและแสดงความยินดีกับคณะเทนนิสทีมชาติไทย ที่ทำผลงานได้ดี นับตั้งแต่ได้อันดับ 1 ของสาย จนผ่านเข้าสู่รอบชิงชนะเลิศและสามารถคว้าแชมป์มาครองได้ ทำให้มีสถิติไม่แพ้ทีมใดเลยในการแข่งขันครั้งนี้ แต่ที่สำคัญกว่านั้นคือ ทีมเทนนิสหญิงไทยได้สิทธิ์เลื่อนชั้นขึ้นไปอยู่กลุ่ม 1 ของโซนเอเชีย/โอเชียเนีย นับเป็นผลงานที่ยอดเยี่ยมมาก
       "นับเป็นข่าวดีมากของวงการเทนนิสไทย ผมได้รับรายงานผลการแข่งขันทุกวัน ทุกคนทำหน้าที่ได้ดีมาก และตามที่ผมได้ประกาศไปก่อนหน้านี้ ผมได้เตรียมรางวัลตอบแทนความสำเร็จมอบให้ทุกคนด้วย ในฐานะที่ช่วยกันสร้างความสุขให้กับแฟนเทนนิสชาวไทยและสร้างชื่อเสียงให้ประเทศไทย" นายสุชัย กล่าว
       ดร.ทวีศักดิ์ ศิลกุล ผู้จัดการทีมไทย กล่าวว่า ถือว่าผลงานดีเกินเป้า เนื่องจากก่อนมาได้ศึกษาทีมคู่แข่งขันพบว่า ฮ่องกง มีนักกีฬามือดีที่สุด สูงสุดอยู่ที่ 200 กว่า ๆ ดังนั้นการเอาชนะได้ถือว่าพลิกความคาดหมาย ต้องชมน้อง ๆ ทุกคนที่สู้ได้อย่างเต็มที่ นักกีฬาชุดนี้เป็นส่วนผสมของนักกีฬารุ่นพี่และเลือดใหม่ที่ลงตัว เชื่อว่าจะมีอนาคตที่สดใส และเป็นกำลังสำคัญให้กับเทนนิสไทยอย่างแน่นอน
       "โค้ชเอ็กซ์" นายพชรพล คำสมาน กัปตันทีมไทย กล่าวว่า ต้องชื่นชมการเล่นของนักกีฬาทุกคนที่เล่นได้อย่างสุดยอด ทั้งเดี่ยวมือหนึ่งและเดี่ยวมือสอง อดทนวิ่งสู้ทุกแต้มทุกลูก กระทั่งเอาชนะฮ่องกงได้สำเร็จ ต้องยอมรับว่าไม่ใช่งานง่าย เนื่องจากฮ่องกงมีวิธีการเล่นที่ดุดันน่ากลัว นอกจากนี้ต้องชื่นชมน้อง ๆ ทุกคน แม้ไม่ได้ลงสนาม แต่ก็พยายามส่งกำลังใจให้เพื่อนที่ลงสนาม สุดท้าย ต้องขอบคุณ ปตท. ที่ให้การสนับสนุน, ขอบคุณนายสุชัย พรชัยศักดิ์อุดม นายกสมาคมกีฬาลอนเทนนิสฯ, นายไทยทนุ วรรณสุข เลขาธิการสมาคมฯ ดร.ทวีศักดิ์ ศิลกุล ผู้จัดการทีม และคณะกรรมการอำนวยการสมาคมฯ ทุกคน รวมทั้งแฟนเทนนิสชาวไทยทุกคนที่ช่วยกันส่งกำลังใจเชียร์น้อง ๆ นักเทนนิสทีมชาติไทย
       อนึ่ง คณะเทนนิสทีมชาติไทยชุดนี้ ประกอบด้วย ดร.ทวีศักดิ์ ศิลกุล ผู้จัดการทีม, นายพชรพล คำสมาน กัปตันทีม, นายวีรภัทร สิริจริยาพร นักวิทยาศาสตร์การกีฬา, น.ส.แพรวพรรณ แซ่ลี้ นักกายภาพ และนักกีฬา "แน็ต" พัณณิน โควาพิทักษ์เทศ, "ออมสิน" อัญชิสา ฉันทะ, "อีฟ" พัชรินทร์ ชีพชาญเดช, "รวงข้าว" ลัลนา ธาราฤดี และ "พราว" ชมภู่ทิพย์ จันดาเขต โดยคณะจะเดินทางกลับจากมาเลเซีย วันที่ 14 ส.ค. 2565 ด้วย การบินไทย เที่ยวบิน TG 416   เวลา 13.20 น. ตามเวลาท้องถิ่น (เร็วกว่าไทย 1 ชั่วโมง) ถึงท่าอากาศยานนานาชาติสุวรรณภูมิ ประเทศไทย เวลา 14.30 น.</code></pre>
<!-- /wp:code -->

<!-- wp:image {"id":33402,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/92C4B3C2-0B39-43DE-BC79-74F766E701E6-1024x699.jpeg" alt="" class="wp-image-33402"/></figure>
<!-- /wp:image -->