<!-- wp:paragraph {"align":"center","style":{"typography":{"fontSize":20},"color":{"background":"#9fdf90"}}} -->
<p class="has-text-align-center has-background" style="background-color:#9fdf90;font-size:20px"><strong>"สุชัย"แจ้งข่าวดี!"ผู้ว่าการ กกท."พร้อมหนุน<br>เทนนิสสู่เป้าหมายอาชีพ-สร้างชื่อระดับโลก</strong></p>
<!-- /wp:paragraph -->

<!-- wp:paragraph -->
<p>"สุชัย"แจ้งข่าวดี!"ผู้ว่าการ กกท."พร้อมหนุน<br>เทนนิสสู่เป้าหมายอาชีพ-สร้างชื่อระดับโลก </p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ และคณะกรรมการอำนวยการสมาคมกีฬาลอนเทนนิสฯ พล.อ.กู้เกียรติ ศรีนาคา อุปนายก, พล.ท.อุชุกร สาครนาวิน อุปนายก, พล.อ.ณรงค์ฤทธิ์ อิศรัตน์ ปฏิคม และนายไทยทนุ วรรณสุข เลขาธิการสมาคม ได้เดินทางไปเข้าพบ ดร.ก้องศักด ยอดมณี ผู้ว่าการการกีฬาแห่งประเทศไทย (กกท.) เพื่อเยี่ยมคารวะในโอกาสเข้ารับตำแหน่งนายกสมาคมกีฬาลอนเทนนิสฯ เมื่อวันที่ 23 ก.พ.2564 ณ สำนักงานผู้ว่าการ อาคารเฉลิมพระเกียรติ 7 รอบ พระชนมพรรษา กกท. หัวหมาก</p>
<!-- /wp:paragraph -->

<!-- wp:paragraph -->
<p>นายสุชัย เปิดเผยว่า ตนและคณะกรรมการอำนวยการสมาคมกีฬาลอนเทนนิสฯ ได้เดินทางเข้าพบผู้ว่าการ กกท. เพื่อเยี่ยมคารวะหลังจากที่เข้ารับตำแหน่ง และในโอกาสนี้ได้มีการหารือถึงแนวทางการพัฒนากีฬาเทนนิสของประเทศไทยร่วมกันด้วย โดยประเด็นหลักในการพูดคุยกันนั้น ทางผู้ว่าการ กกท. ต้องการสนับสนุนสมาคมกีฬาลอนเทนนิสฯ ทุกด้าน เพื่อพัฒนานักเทนนิสไปสู่เป้าหมายต่างๆ โดยเฉพาะเป้าหมายในการแข่งขันกีฬาซีเกมส์ ครั้งที่ 31 ที่ประเทศเวียดนาม ที่เจ้าภาพกำหนดจัดระหว่างวันที่ 21 พ.ย.-2 ธ.ค.2564 รวมทั้งการพัฒนานักเทนนิสไทยไปสู่กีฬาอาชีพ และสร้างชื่อเสียงระดับโลกให้กับประเทศไทย</p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสฯ ยังได้รับนโยบายจากผู้ว่าการ กกท. ในเรื่องความร่วมมือระหว่าง กกท., สมาคมกีฬาลอนเทนนิสฯ และภาคเอกชน ในการพัฒนากีฬาเทนนิสของประเทศไทย อาทิ ความร่วมมือกับภาคเอกชนหรือผู้จัดการแข่งขันกีฬาเทนนิส ที่ อ.หัวหิน จ.ประจวบคีรีขันธ์ โดยผู้ว่าการ กกท. มองว่าเป็นภาคเอกชนที่มีส่วนผลักดันในการพัฒนากีฬาเทนนิสของประเทศไทยเพราะมีการจัดการแข่งขันมาอย่างต่อเนื่อง ทางสมาคมก็เห็นด้วยกับผู้ว่าการ กกท. ในความร่วมมือดังกล่าว และจะมีการหารือกับผู้จัดการแข่งขันที่ อ.หัวหิน ต่อไป </p>
<!-- /wp:paragraph -->

<!-- wp:paragraph -->
<p>"ในนามของนายกสมาคมกีฬาลอนเทนนิสฯ ขอขอบคุณผู้ว่าการ กกท. ที่ให้โอกาสในการพบปะพูดคุยแลกเปลี่ยนทัศนะซึ่งกันและกัน ผมเชื่อว่าประเด็นในการหารือครั้งนี้จะทำให้แนวทางการพัฒนากีฬาเทนนิสมีความชัดเจนมากขึ้น และได้มีส่วนร่วมในการช่วยกันพัฒนากีฬาเทนนิสของประเทศไทยไปสู่ความสำเร็จในอนาคต” นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":26766,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/154010299_3939914599364812_5500809489145688667_o-1024x683.jpg" alt="" class="wp-image-26766"/></figure>
<!-- /wp:image -->

<!-- wp:paragraph -->
<p></p>
<!-- /wp:paragraph -->