<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"กฤติน-จิรัฏฐ์" หวดฉลุยเข้ารอบสองศึกอาชีพที่อินโดนีเซีย</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพชาย ไอทีเอฟ เวิลด์ เทนนิสทัวร์ รายการ "M25 จาการ์ต้า" สัปดาห์ที่สอง ชิงเงินรางวัลรวม 25,000 ดอลลาร์สหรัฐ หรือราว 950,000 บาท ที่กรุงจาการ์ต้า ประเทศอินโดนีเซีย วันที่ 2 พฤศจิกายน เมนดรอว์ รอบแรกวันที่สอง ซึ่งมีนักหวดไทยลงสนามแข่งขันหลายคนด้วยกัน โดยผลปรากฎว่า กฤติน โกยกุล วัย 27 ปี มืออันดับ 1631 ของโลกที่มาจากรอบคัดเลือก สามารถผ่านเข้าสู่รอบสองได้สำเร็จหลังใช้การหวดที่หนักหน่วงเฉือนชนะรุ่นน้องร่วมชาติ คงทรัพย์ คงคา วัย 26 ปี มืออันดับ 1422 ของโลกได้อย่างสนุก 2-1 เซต ด้วยสกอร์ 3-6, 6-2 และ 6-3 พร้อมกับทำผลงานแมทช์นี้เสิร์ฟไป 11 เอซ แต่ก็เสียไป 3 ดับเบิ้ลฟลอท์<br>อย่างไรก็ตาม จากผลงานการคว้าชัยชนะนัดนี้ทำให้ กฤติน ผ่านเข้าสู่รอบสองไปพบกับ คอนสแตนติน คราฟชุค นักหวดมือเก๋าวัย 37 ปี อดีตมือ 78 ของโลกชาวรัสเซีย ปัจจุบันอยู่อันดับ 547 ของโลก และเป็นมือวาง 1 ของรายการ<br>ขณะที่ จิรัฏฐ์ นวสิริสมบูรณ์ นักหวดไทยวัย 26 ปี มืออันดับ 1296 ของโลก ทำผลงานไม่น้อยหน้าผ่านเข้ารอบสองได้เช่นกันหลังหวดเอาชนะ โธมัส สมิธ พาฟเลโควิช หนุ่มนักหวดออสเตรเลียที่มาจากคัดเลือกชาวออสเตรเลีย มืออันดับ 1443 ของโลก 2 เซตรวด ด้วยสกอร์ 6-4 และ 7-5<br>ด้าน กษิดิศ สำเร็จ นักหวดไทยวัย 21 ปี มืออันดับ 592 ของโลก มือวาง 3 ของรายการ ดวลแร็คเกตพ่ายมือเก๋าวัย 30 ปีชาวฝรั่งเศส อาร์เธอร์ เวเบอร์ มืออันดับ 916 ของโลก 0-2 เซตด้วยสกอร์ 3-6 และ 1-6 ตกรอบแรกไปอย่างน่าเสียดาย<br>ส่วนผลแข่งขันประเภทคู่ รอบแรก ของนักเทนนิสไทย มีดังนี้ กฤติน โกยกุล กับ จิรัฏฐ์ นงสิริสมบูรณ์ แพ้ พัค อุย ซุง กับ ซน จี ฮุนจากเกาหลีใต้ 0-6, 3-6, ธนเพชร ฉันทะ กับ มิตซูกิ เว่ย คัง ลอง จากมาเลเซีย แพ้ เอ็ม ไรฟิค ฟิเทรียดี้ กับ เดวิด อากุง ซูซานโต้ คู่ไวล์การ์ดขาวอินโดนีเซีย 4-6, 6-4 และ ซูเปอร์ไทเบรก 11-13</p>
<!-- /wp:paragraph -->

<!-- wp:image {"id":34628,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/907C4DF5-B348-4426-8AF4-B903FA306E97-768x1024.jpeg" alt="" class="wp-image-34628"/></figure>
<!-- /wp:image -->