<!-- wp:paragraph {"align":"center","style":{"typography":{"fontSize":20},"color":{"background":"#bae3ee"}}} -->
<p class="has-text-align-center has-background" style="background-color:#bae3ee;font-size:20px"><strong>"ศุภวัฒน์" หวดเฉียบสอยญี่ปุ่น 2 เซต<br>ชนงานหนักตัดเชือกเต็ง1ศึกไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เก็บคะแนนสะสมอันดับเยาวชนโลก เกรด 4 รายการ "แอลทีเอที-ไอทีเอฟ จูเนียร์ แชมเปี้ยนชิพส์" (เจโฟร์ นนทบุรี) ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 30 มิ.ย. 2565 ในประเภทเดี่ยว เป็นการแข่งขันรอบก่อนรองชนะเลิศหรือ 8 คนสุดท้าย
       ประเภทชายเดี่ยว "น็อต" ศุภวัฒน์ แซ่อุ้ย นักเทนนิสดาวรุ่งไทยวัย 16 ปี มือวาง 3 ของรายการ และมือ 346 เยาวชนโลก ใช้ชั้นเชิงหวดเอาชนะ ทากาฮาชิ ฮิคารุ นักหวดญี่ปุ่น วัย 15 ปี มือ 1831 เยาวชนโลก ได้ 2 เซตรวด 6-2 และ 6-0 ศุภวัฒน์ ผ่านเข้ารอบรองชนะเลิศ พบกับ วาตานาเบะ ทาคูมิ เต็งหนึ่งของรายการ วัย 17 ปี จากญี่ปุ่น มือ 312 เยาวชนโลก ที่ชนะ โรฮัน ฮารัตวาล่า จากออสเตรเลีย 2-0 เซต 6-2 และ 6-2
       นอกจากนี้ยังมี "ปังปอนด์" รชตะ ธรรมเจริญสถิต นักเทนนิสไทย วัย 17 ปี มือวาง 9 และมือ 526 เยาวชนโลก ที่ผ่านเข้ารอบรองชนะเลิศ ในประเภทชายเดี่ยว ได้เช่นกัน หลังจากเอาชนะ ฟูจิโอกะ โรชุ จากญี่ปุ่น วัย 16 ปี มือ 1349 เยาวชนโลก 2-0 เซต 6-4 และ 6-1 โดยรอบตัดเชือก รชตะ จะพบกับ ฮุง เค่อ เหา จากไต้หวัน
       ขณะที่ "หมิว" สลักทิพย์ อุ่นเมือง นักหวดดาวรุ่งไทยวัย 16 ปี มือ 242 เยาวชนโลก มือวาง 1 ของรายการ เดินหน้าเข้ารอบประเภทหญิงเดี่ยว หลังจากใช้ประสบการณ์เอาชนะ อิชิโอกะ อาซูนะ รุ่นน้องจากญี่ปุ่น ได้ 2 เซตรวด 6-2 และ 6-2 สลักทิพย์ ตีตั๋วเข้ารอบรองชนะเลิศไปพบกับ คิตะฮาระ ยูโนะ มือวาง 10 จากญี่ปุ่น ที่เข้ารอบด้วยการชนะรุ่นน้องร่วมชาติ โกซากะ ริระ 2-0 เซต 6-0 และ 7-5
       ในส่วนผลการแข่งขันคู่อื่น หญิงเดี่ยว รอบก่อนรองชนะเลิศ ไทร่า ลิธิบี (มือวาง 9) แพ้ นากาซาวะ อาโอกะ (มือวาง 15-ญี่ปุ่น) 4-6, 6-7(6-8) ลีเดียร์ พอดโกริชานี่ แพ้ โกโตะ เรอินะ (ญี่ปุ่น) 3-6, 1-6
       หญิงคู่ รอบรองชนะเลิศ ตปณีย์ บุญวัฒน์-ดาเรีย นาซาเรนโก้ (รัสเซีย) ชนะ กมรวรรณ ก้อนศิลา-ชิโฮมิ หลี่ ซวนเหลียง (มาเลเซีย) 5-7, 6-4 และซูเปอร์ไทเบรก 10-7 ลีเดียร์ พอดโกริชานี่-กมลวรรณ ยอดเพ็ชร ชนะ อิชิโอกะ อาซูนะ-โกซากะ ริระ (ญี่ปุ่น) 6-2, 6-7(5-7) และซูเปอร์ไทเบรก 10-7
       ชายคู่ รอบรองชนะเลิศ ปูนทอง โกมลพิสุทธิ์-เบรนแดน นิโคลัส เฮนดราต้า (อินโดนีเซีย) ชนะ ฟูจิโอกะ โรชุ-แม็กซิมัส ซาเวียร์ หว่อง (สิงคโปร์) 6-2, 6-4 ศิวณัฎฐ์ อุ้ยตยะกุล-ศุภวัฒน์ แซ่อุ้ย ชนะ รชตะ ธรรมเจริญสถิต-วาตานาเบะ ทาคูมิ (ญี่ปุ่น) 3-2Ret. (วาตานาเบะ ทาคูมิ เจ็บข้อมือ)</code></pre>
<!-- /wp:code -->

<!-- wp:image {"id":32660,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/4444225F-A994-4065-921B-9AE7D9F23109-1024x683.jpeg" alt="" class="wp-image-32660"/></figure>
<!-- /wp:image -->