<!-- wp:paragraph {"align":"center","style":{"typography":{"fontSize":22},"color":{"background":"#b8cbd3"}}} -->
<p class="has-text-align-center has-background" style="background-color:#b8cbd3;font-size:22px"><strong>"โนเล่" ปลื้มคว้าแชมป์ "วิมเบิลดัน" สมัย 7หวังสหรัฐเปลี่ยนนโยบายเพื่อลุ้นแข่ง "ยูเอส"</strong></p>
<!-- /wp:paragraph -->

<!-- wp:paragraph -->
<p>โนวัก โยโควิช มือวางอันดับ 1 และแชมป์เก่าประเภทชายเดี่ยวชาวเซอร์เบีย ผงาดคว้าแชมป์แกรนด์สแลม "วิมเบิลดัน" ที่ประเทศอังกฤษ เมื่อวันที่ 10 กรกฎาคม หลังคว้าชัยเหนือ นิค คีร์กิออส มือ 40 โลกชาวออสเตรเลีย 4-6, 6-3, 6-4, 7-6(3) นับเป็นแชมป์วิมเบิลดันสมัยที่ 7 ของโนเล่ เท่ากับพีต แซมพราส ตำนานสักหลาดชาวอเมริกัน เป็นสถิติสูงสุดอันดับ 2 ตลอดกาล รองจากโรเจอร์ เฟเดอเรอร์ อดีตมือ 1 โลกชาวสวิส 1 ครั้งนอกจากนี้ โนเล่ยังคว้าแชมป์ชายเดี่ยวแกรนด์สแลมรวม 21 สมัย เป็นอันดับ 2 ตลอดกาล รองจากราฟาเอล นาดาล อดีตมือ 1 โลกชาวสเปน 1 ครั้ง และเหนือกว่าเฟเดอเรอร์ 1 ครั้งโนเล่กล่าวหลังการแข่งขันว่า บรรยายความรู้สึกไม่ถูก เพราะศึกวิมเบิลดันและแชมป์นี้มีความหมายกับตนและเป็นแชมป์ที่พิเศษสุดในใจเสมอยอดนักหวดชาวเซอร์เบียกล่าวด้วยว่า หวังว่าสหรัฐอเมริกาจะเปลี่ยนแปลงนโยบายเรื่องห้ามชาวต่างชาติที่ไม่ฉีดวัคซีนโควิดเข้าประเทศ เพราะตนไม่ได้ฉีดและไม่มีแผนจะฉีด และคงยากที่จะได้รับการยกเว้น ดังนั้น หากทางการสหรัฐไม่เปลี่ยนนโยบายเรื่องนี้ ก็คงไม่ได้ร่วมแข่งขันแกรนด์สแลม "ยูเอส โอเพ่น" ที่จะเปิดฉากในวันที่ 29 สิงหาคม ยอมรับว่าเหตุการณ์ที่เกิดขึ้นในศึกออสเตรเลียน โอเพ่น เมื่อต้นปี มีผลกับสภาพจิตใจอย่างมาก และต้องใช้เวลานานพอสมควรกว่าจะตั้งหลักกลับมาได้อีกครั้ง</p>
<!-- /wp:paragraph -->

<!-- wp:paragraph -->
<p>ภาพจาก <a rel="noreferrer noopener" href="https://wimbledon.com/?fbclid=IwAR38z8gY-tzDFgSyBHflzJGvmM3OAECQn17Mp5sbeKFcSAgrIz0Z6hzraE4" target="_blank">wimbledon.com</a></p>
<!-- /wp:paragraph -->

<!-- wp:image {"id":32891,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/292194669_5485227164833540_2757156893486442363_n-1024x682.jpg" alt="" class="wp-image-32891"/></figure>
<!-- /wp:image -->