<!-- wp:paragraph {"align":"center","style":{"typography":{"fontSize":20},"color":{"background":"#bbd8ac"}}} -->
<p class="has-text-align-center has-background" style="background-color:#bbd8ac;font-size:20px"><strong>นักหวดไทยสุดต้านคู่แข่งขัน-เต็ง 2 ได้ไปต่อศึกเอทีพี ชาลเลนเจอร์ "บางกอก โอเพ่น 3" ภวิชญ์ จับคู่ ฐานทัพ ชนะเซตแรกก่อนแพ้หวิว</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ สัปดาห์ที่ 3 รายการ Bangkok Open 3 หรือ บางกอก โอเพ่น 3 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ซึ่งจัดโดย สมาพันธ์นักเทนนิสชาย (เอทีพี) และ สมาคมกีฬาลอนเทนนิสแห่งประเทศไทย ในพระบรมราชูปถัมภ์ เมื่อวันที่ 14 ม.ค. 2568 มีนักเทนนิสไทยลงแข่งขันในรอบเมนดรอว์ ประเภทชายเดี่ยว รอบแรก (32 คน) "จูเนียร์" วิชยา ตรงเจริญชัยกุล นักเทนนิสไทย วัย 29 ปี มือ 711 ของโลก ได้ไวลด์การ์ดลงสนามแข่งขัน พยายามหวดสู้กับ แบรนดอน โฮลท์ นักเทนนิสจากสหรัฐฯ วัย 26 ปี มือ 210 ของโลก แต่ก็ไม่สามารถผ่านฟอร์มการเล่นที่ดีของคู่แข่งขันไปได้ ก่อนพ่าย 0-2 เซต 3-6, 3-6 ในเวลา 64 นาที</p>
<!-- /wp:paragraph -->

<!-- wp:paragraph -->
<p>วิชยา ตกรอบแรก ได้รับเงินรางวัลปลอบใจ จำนวน 1,045 ดอลลาร์สหรัฐ หรือประมาณ 35,989 บาท ด้านนักหวดหนุ่มอเมริกัน ผ่านเข้ารอบสอง ไปพบกับ โคลแมน หว่อง มือวางอันดับ 6 ของรายการ จากฮ่องกง ที่ชนะ เบนจามิน ฮัสซัน จากเลบานอน 2-0 เซต 7-6 ไทเบรก 7-2 และ 7-6 ไทเบรก 7-4 ด้าน "โอเว่น" ธนเพชร ฉันทะ มือ 670 ของโลก วัย 25 ปี นักเทนนิสไทยอีกคนที่ได้รับโอกาสให้ลงแข่งขันในฐานะไวลด์การ์ด เจองานหนักตั้งแต่รอบแรกอย่าง ฮิวโก้ เกรเนียร์ นักเทนนิสจากฝรั่งเศส วัย 28 ปี มือ 153 ของโลก และมือวางอันดับ 2 ของรายการ ผลปรากฏว่า ธนเพชร ยังไม่สามารถผ่านความแข็งแกร่งของคู่แข่งขันไปได้ พ่ายไป 0-2 เซต 2-6 และ 0-6 ในเวลา 61 นาที ธนเพชร ตกรอบแรก ได้รับเงินรางวัล จำนวน 1,045 ดอลลาร์สหรัฐ หรือประมาณ 35,989 บาท ส่วน ฮิวโก้ เกรเนียร์ ผ่านเข้ารอบสองไปพบกับ อีเลียต สปิซเซียร์รี จากสหรัฐฯ ที่ชนะ ลูคัส นอยเมเยอร์ จากออสเตรีย 2-1 เซต 3-6, 6-4 และ 6-2</p>
<!-- /wp:paragraph -->

<!-- wp:paragraph -->
<p>นอกจากนี้ยังมีนักเทนนิสไทยลงแข่งขันในประเภทชายคู่ รอบแรก "แมงปอ" ภวิชญ์ สอนหลักทรัพย์ จับคู่กับ "แซค" ฐานทัพ สุขสำราญ ได้ไวลด์การ์ดลงสนามพบกับ เรย์ โฮ จากไต้หวัน และ นีล โอเบอร์ไลต์เนอร์ จากออสเตรีย ผลปรากฏว่า คู่นักหวดไทยคว้าชัยได้เพียงเซตแรก ก่อนจะพ่ายใน 2 เซตถัดมา สรุป ภวิชญ์ และ ฐานทัพ แพ้ 1-2 เซต ด้วยสกอร์ 6-4, 3-6 และซูเปอร์ไทเบรก 5-10 ในส่วนผลการแข่งขันคู่อื่น ๆ มีดังนี้ ชายเดี่ยว เมนดรอว์ รอบแรก ยูตะ ชิมิสึ (ญี่ปุ่น) ชนะ คูโมยุน สุลตานอฟ (อุซเบกิสถาน) 6-4, 3-6 และ 6-3 ริโอ โนกูจิ (ญี่ปุ่น) ชนะ ทิโมฟีย์ สกาตอฟ (คาซัคสถาน) 6-1, 6-3 </p>
<!-- /wp:paragraph -->

<!-- wp:paragraph -->
<p>ผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.atptour.com/en/scores/current-challenger/nonthaburi/2801/live-scores?fbclid=IwZXh0bgNhZW0CMTAAAR2Uozr952nTFGe2jzT97O_dOi__UZy9zvgZYXVQoMYsYt2dVHyc1jY5HmI_aem_i5a1KQ7dgmLxOxXmnDmAYA" target="_blank">https://www.atptour.com/.../nonthaburi/2801/live-scores</a></p>
<!-- /wp:paragraph -->

<!-- wp:image {"id":47394,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/473681232_1030450755784573_1427652672458870576_n-1024x683.jpg" alt="" class="wp-image-47394"/></figure>
<!-- /wp:image -->