<!-- wp:paragraph {"align":"center","style":{"typography":{"fontSize":20},"color":{"background":"#feccd0"}}} -->
<p class="has-text-align-center has-background" style="background-color:#feccd0;font-size:20px"><strong>ยืนยันแล้ว! เทนนิสซีเกมส์ชิง 7 ทองครบ<br>ดึง"ทีม"กลับมาหวด-"สุชัย"มองไทยมีลุ้น</strong></p>
<!-- /wp:paragraph -->

<!-- wp:paragraph -->
<p> "บิ๊กสุชัย" สุชัย พรชัยศักดิ์อุดม นายกสมาคมกีฬาลอนเทนนิสฯ แจ้งข่าว โอลิมปิคเวียดนาม และคณะกรรมการจัดศึกซีเกมส์ ครั้งที่ 31 แจ้งผ่านคณะกรรมการโอลิมปิคไทยอย่างเป็นทางการ ยืนยันเทนนิสจะมีชิง 7 เหรียญทองครบ รวมประเภททีมชายและทีมหญิงที่บรรจุกลับเข้ามาอีกครั้ง หลังจากซีเกมส์ 2 ครั้งหลังสุดไม่มีการแข่งขันและมองว่าหากทีมไทยมีความพร้อม ก็น่าจะมีโอกาสได้สัมผัสเหรียญทองจากประเภททีม</p>
<!-- /wp:paragraph -->

<!-- wp:paragraph -->
<p> "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า คณะกรรมการโอลิมปิคแห่งประเทศไทย ในพระบรมราชูปถัมภ์ ได้มีหนังสือแจ้งมายังสมาคมล่าสุด ช่วงปลายเดือน เม.ย.ที่ผ่านมา โดยมีรายละเอียดว่า คณะกรรมการโอลิมปิคแห่งประเทศเวียดนาม และคณะกรรมการจัดการแข่งขันกีฬาซีเกมส์ ครั้งที่ 31 ซึ่งกำหนดจัดการชิงชัยระหว่างวันที่ 21 พ.ย.-2 ธ.ค.2564 ณ สาธารณรัฐสังคมนิยมเวียดนาม ได้แจ้งอย่างเป็นทางการมายังคณะกรรมการโอลิมปิคแห่งประเทศไทยฯ เพื่อยืนยันชนิดกีฬาและอีเวนท์การแข่งขัน ซึ่งในส่วนกีฬาเทนนิส จะมีการแข่งขันครบ 7 ประเภท</p>
<!-- /wp:paragraph -->

<!-- wp:paragraph -->
<p> "ทางผู้จัดซีเกมส์ ครั้งที่ 31 ได้แนบรายละเอียดมาด้วยว่า ในจำนวน 7 ประเภทของเทนนิสที่จะแข่งขันกันในซีเกมส์ครั้งนี้ ประกอบด้วย ประเภทชายเดี่ยว, ชายคู่, ทีมชาย, หญิงเดี่ยว, หญิงคู่, ทีมหญิง และคู่ผสม รวมมีชิงกันทั้งสิ้น 7 เหรียญทอง" บิ๊กสุชัย กล่าว</p>
<!-- /wp:paragraph -->

<!-- wp:paragraph -->
<p> นายกเทนนิสไทย กล่าวต่อว่า ตนได้รับรายงานว่า ในการแข่งขันกีฬาซีเกมส์ ครั้งที่ 29 ที่ประเทศมาเลเซีย และครั้งที่ 30 ที่ประเทศฟิลิปปินส์ ไม่มีการแข่งขันประเภททีมชายและทีมหญิง แต่ในครั้งที่ 31 ได้ยืนยันว่าจะนำกลับมาแข่งขันกันอีกครั้ง ซึ่งถือเป็นเรื่องที่ดีมากที่จะมีการชิงเหรียญทองกันมากขึ้น สำหรับไทยนั้นทราบว่าที่ผ่านมาเคยได้เหรียญทองจากประเภททีม ส่วนครั้งนี้ หากทุกคนมีความพร้อม ทีมไทยก็น่าจะมีโอกาสอีกครั้ง </p>
<!-- /wp:paragraph -->

<!-- wp:paragraph -->
<p>ในส่วนความเคลื่อนไหวนักเทนนิสทีมชาติไทยชุดสู้ศึกซีเกมส์ ครั้งที่ 31 "บิ๊กสุชัย" กล่าวว่า ยังคงฝึกซ้อมกันอย่างเต็มที่ โดยแยกย้ายกันฝึกซ้อมตามสนามต่างๆ ทั่วประเทศ ตามที่ได้ออกข่าวไปก่อนหน้านี้ และเป็นการฝึกซ้อมภายใต้มาตรการป้องกันการแพร่ระบาดของโรคติดเชื้อไวรัสโคโรนา 2019 หรือโควิด-19 อย่างเคร่งครัด และหากสถานการณ์คลี่คลายลง ทางสมาคมจะเรียกตัวนักกีฬามาเก็บตัวฝึกซ้อมเพื่อเตรียมความพร้อมร่วมกันต่อไป.</p>
<!-- /wp:paragraph -->

<!-- wp:image {"id":27286,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/05/186488202_4173144399375163_5439358256087498670_n-1024x683.jpg" alt="" class="wp-image-27286"/></figure>
<!-- /wp:image -->