<!-- wp:paragraph {"align":"center","style":{"typography":{"fontSize":20},"color":{"background":"#cbf4ec"}}} -->
<p class="has-text-align-center has-background" style="background-color:#cbf4ec;font-size:20px"><strong>มือวาง 1-3 ตบเท้าเข้ารอบก่อนรองฯเทนนิสเอทีพี "บางกอก ชาลเลนเจอร์"</strong></p>
<!-- /wp:paragraph -->

<!-- wp:paragraph -->
<p>สมาพันธ์นักเทนนิสชาย (เอทีพี) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสชาย เอทีพี ชาลเลนเจอร์ ทัวร์ รายการ Bangkok Challenger (บางกอก ชาลเลนเจอร์) ระดับ ชาลเลนเจอร์ 100 ชิงเงินรางวัลรวม 133,250 ดอลลาร์สหรัฐ หรือประมาณ 4,930,250 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 26 ก.ย. 2567 เป็นการแข่งขันรอบเมนดรอว์ นักเทนนิสมือวางอันดับ 1-3 ของรายการ ยังอยู่ในเส้นทางการแข่งขันประเภทชายเดี่ยว โดยไฮไลท์ของรอบสอง หรือ 16 คนสุดท้าย อยู่ที่ อาร์เธอร์ คาโซซ์ หนุ่มฝรั่งเศส วัย 22 ปี มือ 92 ของโลก และเป็นมือวางอันดับ 1 ของรายการ ซึ่งเล่นได้อย่างครบเครื่อง หวดเอาชนะ อิเลีย ซิมาคิน นักเทนนิสวัย 20 ปี มือ 428 ของโลก ได้ 2-0 เซต 6-2 และ 6-4 ในเวลา 1 ชั่วโมง 18 นาที อาร์เธอร์ ผ่านเข้ารอบก่อนรองชนะเลิศ ไปพบกับ เจมส์ แมคเคบ จากออสเตรเลีย มือ 297 ของโลก ที่ชนะ อัสลาน คารัตเซฟ มือ 139 ของโลก และเต็ง 5 ของรายการ 6-1 และ 6-4</p>
<!-- /wp:paragraph -->

<!-- wp:paragraph -->
<p>ด้าน อดัม วอลตัน นักหวดออสเตรเลีย วัย 25 ปี มือ 95 ของโลก และมือวาง 2 ของรายการ พบกับ อเล็กซ์ โบลต์ นักหวดร่วมชาติ วัย 31 ปี มือ 188 ของโลก และปรากฏว่า เซตแรก เกมเป็นไปอย่างสูสี ต้องดวลไทเบรกตัดสิน และเป็น อดัม ที่ยิงวินเนอร์ได้เฉียบคม เอาชนะได้สำเร็จ สร้างความมั่นใจให้ อดัม เล่นดีต่อเนื่องและเอาชนะในเซตสองได้อีก สรุป อดัม วอลตัน ชนะ 2-0 เซต 7-6 ไทเบรก 7-4 และ 6-3 ในเวลา 2 ชั่วโมง ผ่านเข้ารอบก่อนรองชนะเลิศ ไปพบกับ โคลแมน หว่อง มือ 134 ของโลก จากฮ่องกง ที่ชนะ แดเนียล อีแวนส์ มือ 176 ของโลก จากอังกฤษ 6-4 และ 7-5 ขณะที่ กาเบรียล ดิอัลโล มือ 105 ของโลก และมือวาง 3 ของรายการ จากแคนาดา ก็คว้าชัยด้วยการเอาชนะ กอนซาโล่ โอลิเวร่า จากเวเนซุเอลา ด้วยสกอร์ 6-3 และ 2-0 Ret. (รีไทร์) หลังจาก กอนซาโล่ ขอยอมแพ้ เนื่องจากเจ็บเท้า ส่งให้มือวาง 3 ของรายการผ่านเข้ารอบก่อนรองชนะเลิศทันที</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบสอง ดาลิบอร์ สวารินา (เช็กเกีย) ชนะ ริโอ โนกุจิ (ญี่ปุ่น) 6-4, 7-5 วู ตง-หลิน (ไต้หวัน) ชนะ เดนิส เยฟเซเยฟ (คาซัคสถาน) 6-4, 4-1 Ret. (เวียนศีรษะ) แมคเคนซี่ แมคโดนัลด์ (สหรัฐฯ) ชนะ มิทเชล ครูเกอร์ (7-สหรัฐฯ) 6-3, 6-2 ชายคู่ รอบก่อนรองชนะเลิศ เบลค เบย์ดัน-โธมัส แฟนคัทท์ (ออสเตรเลีย) ชนะ เรย์ โฮ-โจชัว ปารีส (ไต้หวัน-อังกฤษ) 6-4, 2-6 และซูเปอร์ไทเบรก 10-7 ริธวิก เชาดารี บอลลิปาลลี-อาร์จุน กาเด (1 อินเดีย) ชนะ กาเบรียล ดิอัลโล-เซอิตะ วาตานาเบะ (แคนาดา-ญี่ปุ่น) 7-6(3), 7-6(5)</p>
<!-- /wp:paragraph -->

<!-- wp:paragraph -->
<p>โทชิฮิเดะ มัตสึอิ-รามกุมาร รามานาธาน (4 ญี่ปุ่น-อินเดีย) ชนะ อเลฮานโดร โมโร คานาส-มาร์โก ทรังเกลลิตี (สเปน-อาร์เจนตินา) 6-3, 6-4 เบลค เอลลิส-อดัม วอลตัน (ออสเตรเลีย) ชนะ คริสเตียน โรดริเกซ-แมทธิว คริสโตเฟอร์ โรมิออส (2 โคลอมเบีย-ออสเตรเลีย) 6-3, 6-4</p>
<!-- /wp:paragraph -->

<!-- wp:image {"id":45833,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/461419552_949164333913216_976140287774676498_n-1024x683.jpg" alt="" class="wp-image-45833"/></figure>
<!-- /wp:image -->