<!-- wp:paragraph {"align":"center","style":{"typography":{"fontSize":20},"color":{"background":"#b3d2df"}}} -->
<p class="has-text-align-center has-background" style="background-color:#b3d2df;font-size:20px"><strong>มติเอกฉันท์! สุชัย พรชัยศักดิ์อุดมดำรงตำแหน่งนายกเทนนิสไทยสมัย 2</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการประชุมใหญ่วิสามัญ ครั้งที่ 1/2567 ณ ศูนย์พัฒนากีฬาเทนนิสแห่งชาติ สมาคมกีฬาลอนเทนนิสฯ เมืองทองธานี จ.นนทบุรี เมื่อวันที่ 22 พฤศจิกายน 2567 โดยมีวาระสำคัญคือ การเลือกตั้งนายกสมาคมและคณะกรรมการอำนวยการสมาคม เนื่องจาก นายสุชัย พรชัยศักดิ์อุดม นายกสมาคมและคณะกรรมการอำนวยการสมาคมชุดปัจจุบัน ได้บริหารงานครบวาระ 4 ปี (พ.ศ. 2563 - 2567) การประชุมครั้งสำคัญ ได้มี น.ส.กมลวรรณ สุทธิบุตร หัวหน้างานทะเบียนสมาคมกีฬาประจำกรุงเทพมหานคร และ น.ส.ศศิธร สุคนธ์ นิติกร เป็นผู้แทนการกีฬาแห่งประเทศไทย (กกท.) เข้าร่วมสังเกตการณ์การประชุม โดยมีผู้แทนสโมสรเครือสมาชิกเข้าร่วม จำนวน 57 จากทั้งหมด 59 สโมสร และเมื่อเข้าสู่วาระการเลือกตั้ง นายภุชงค์ เลาหศิริวงศ์ ผู้แทนชมรมเทนนิสพนมรุ้งสัมพันธ์ ได้เสนอให้ นายไทยทนุ วรรณสุข จากสโมสรเทนนิสธารารินทร์ เป็นประธานดำเนินการเลือกตั้ง ซึ่งได้รับการรับรองอย่างเป็นเอกฉันท์</p>
<!-- /wp:paragraph -->

<!-- wp:paragraph -->
<p>จากนั้น ประธานดำเนินการเลือกตั้ง ได้เปิดให้มีการเสนอชื่อผู้ชิงตำแหน่งนายกสมาคม โดย พันเอก วัฒนา จันทร์ไพจิตต์ จากสถาบันเทนนิสศรีชาพันธุ์ (ปั้นดิน) ได้เสนอให้ นายสุชัย พรชัยศักดิ์อุดม จากชมรมเทนนิสชัยปราการ เป็นนายกสมาคม โดยไม่มีการเสนอชื่อท่านอื่น และผลการเลือกตั้ง ปรากฏว่า ผู้ร่วมประชุมได้สนับสนุน นายสุชัย ด้วยคะแนนเป็นเอกฉันท์ ส่งผลให้ นายสุชัย ได้รับเลือกตั้งให้ดำรงตำแหน่งนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ อีกสมัย (วาระ 2567-2571) ซึ่งนับเป็นสมัยที่ 2 ติดต่อกัน ผู้สื่อข่าวรายงานว่า เนื่องจาก นายสุชัย ได้ติดภารกิจ จึงไม่ได้เข้าร่วมการประชุม แต่ได้ทำหนังสือและลงลายมือชื่อมอบให้ผู้แทนนำมาเสนอต่อประธานดำเนินการเลือกตั้ง เพื่อยืนยันว่า หากสโมสรสมาชิกยังให้ความไว้วางใจการบริหารงาน ทางนายสุชัยก็ยินดีรับเลือกตั้งเป็นนายกสมาคม และพร้อมที่จะทำงาน เพื่อสานต่อนโยบายในการส่งเสริมสนับสนุน พัฒนากีฬาเทนนิส และผลักดันให้นักกีฬาไทยก้าวสู่ความเป็นเลิศและทำผลงานระดับโลก เพื่อสร้างชื่อเสียงให้ประเทศไทยอีกต่อไป</p>
<!-- /wp:paragraph -->

<!-- wp:paragraph -->
<p>หลังทราบผลการเลือกตั้ง นายสุชัย เปิดเผยว่า ขอขอบคุณผู้แทนสโมสรเครือสมาชิกทุกคนที่เสียสละเดินทางมาร่วมการประชุม และขอบคุณที่ให้โอกาสตนได้กลับมาบริหารสมาคมอีกครั้ง ตนจะใช้ความสามารถทุกอย่างที่ทำได้เพื่อเทนนิสของเรา จะพัฒนาเยาวชน จะพยายามหาช้างเผือกขึ้นมาให้เหมือนที่เคยมี บอล ภราดร ศรีชาพันธุ์ และ แทมมี่ แทมมารีน ธนสุกาญจน์ จะพยายามในอีก 4 ปีข้างหน้า เช่น ตอนนี้ ก็มีนักเทนนิสของเราที่ติดท็อป 100 เยาวชนของโลกแล้ว จะพยายามทุกอย่าง รวมถึงการดึงงบประมาณจากภาครัฐและเอกชนเข้ามา และหวังว่าในเอเชี่ยนเกมส์จะได้ลุ้นเหรียญหลัก ๆ ทั้งนี้ ตนขอขอบคุณคณะกรรมการอำนวยการสมาคมฯ ทุกคนที่ช่วยบริหารงานกันมา "ผมเคยพูดไว้ว่า เทนนิสเหมือนกับบ้านเรา มีน้อง ๆ เจ้าหน้าที่ที่น่ารัก มีคณะกรรมการที่ดี ผมก็ยินดีที่จะทำหน้าที่ ผมอยากจะทำให้ดีที่สุดเพื่อวงการเทนนิสของเรา ผมเคยให้สัมภาษณ์ไว้ว่า คนที่จะทำกีฬา ต้องเข้ามาเพื่อเสียสละ ไม่ใช่เข้ามาเพื่อเอาผลประโยชน์จากสมาคม ผมยืนยันนะครับว่าทุกอย่างที่เราทำต้องเสียสละเพื่อสมาคม" นายสุชัย กล่าว</p>
<!-- /wp:paragraph -->

<!-- wp:paragraph -->
<p>ทางด้านการเลือกตั้งคณะกรรมการอำนวยการสมาคมจากผู้แทนสโมสรเครือสมาชิก จำนวน 9 สโมสร (สโมสรละ 1 คน) มีผู้แทนสโมสรเครือสมาชิกที่ถูกเสนอชื่อเพียง 9 คน ครบตามจำนวน และได้รับการสนับสนุนด้วยคะแนนเป็นเอกฉันท์ ดังนี้ ดร.ทวีศักดิ์ ศิลกุล ชมรมเทนนิส ส.ภานุรังษี, นายวิเชษฐ์ ทีปกากร สโมสรเทนนิสกรุงเทพมหานคร, นายสร้างบุญ กิตติกรณ์ ชมรมเทนนิสเพื่อนรวมใจ, นายภุชงค์ เลาหศิริวงศ์ ชมรมเทนนิสพนมรุ้งสัมพันธ์, นายธานี แสนยาอุโฆษ ชมรมผู้ปกครองนักเทนนิสจังหวัดราชบุรี, พันเอก วัฒนา จันทร์ไพจิตต์ สถาบันเทนนิสศรีชาพันธุ์ (ปั้นดิน), นายภูมิสรรค์ เสนีวงศ์ ณ อยุธยา ชมรมเทนนิสสุรวิทย์, นางสาวทิรา บุญาณี กิตติกรณ์ ชมรมเทนนิสราชพฤกษ์ และ นายไทยทนุ วรรณสุข สโมสรเทนนิสธารารินทร์ ในส่วนคณะกรรมการอำนวยการสมาคมอีก 9 คน ซึ่งมาจากการแต่งตั้ง ทางนายสุชัย ในฐานะนายกสมาคมจะพิจารณาแต่งตั้งในลำดับต่อไป ก่อนยื่นจดทะเบียนต่อนายทะเบียนสมาคมกีฬา และร่วมกันบริหารงาน ในวาระปี 2567 - 2571 ต่อไป</p>
<!-- /wp:paragraph -->

<!-- wp:image {"id":46740,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/468014865_991722359657413_4773047290930571918_n-1024x683.jpg" alt="" class="wp-image-46740"/></figure>
<!-- /wp:image -->