<!-- wp:paragraph {"align":"center","style":{"typography":{"fontSize":20},"color":{"background":"#c8d8df"}}} -->
<p class="has-text-align-center has-background" style="background-color:#c8d8df;font-size:20px"><strong>พลอยเพชร หวดดุทะลุก่อนรองฯลีโอชนมือวาง 1 ศึกเทนนิส GSB การแข่งขันเทนนิสเยาวชนเอเชีย รุ่นอายุไม่เกิน 14 ปี รายการ GSB </strong></p>
<!-- /wp:paragraph -->

<!-- wp:paragraph -->
<p>Asian 14&amp;Under 2025 (2) เก็บคะแนนสะสมอันดับเยาวชนเอเชีย ซึ่งจัดโดย สมาคมกีฬาลอนเทนนิสแห่งประเทศไทย ในพระบรมราชูปถัมภ์ และ ธนาคารออมสิน (GSB) ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 29 ก.ค. 2568 เป็นการแข่งขันรอบเมนดรอว์และรอบจัดอันดับ พลอยเพชร ด้วงเขียว นักเทนนิสไทย โชว์ฟอร์มมือวางอันดับ 1 ของรายการได้อย่างยอดเยี่ยม ในประเภทหญิงเดี่ยว เมนดรอว์ รอบสอง (16 คน) เอาชนะ ซาไมรา เฟอร์นันโด นักเทนนิสศรีลังกา โดยไม่เสียแม้แต่เกมเดียว 6-0 และ 6-0 พลอยเพชร ผ่านเข้ารอบก่อนรองชนะเลิศ หรือ 8 คนสุดท้าย พบกับ เอชิธา ศรียาลา จากอินเดีย ที่ล้มมือวาง นาซลี ฮูดายคูลิเอวา มือวางอันดับ 7 จากเติร์กเมนิสถาน 2-1 เซต 6-2, 4-6 และ 7-5 ทางด้าน ลีโอ โกวิทวัฒนชัย นักเทนนิสเยาวชนทีมชาติไทย รุ่นอายุไม่เกิน 12 ปี ซึ่งถูกจัดให้เป็นมือวางอันดับ 7 เดินหน้าทำผลงานได้ดีอีกครั้ง เอาชนะ นาซาร์ อาแมนเจลดิเยฟ จากเติร์กเมนิสถาน ในการแข่งขันประเภทชายเดี่ยว เมนดรอว์ รอบสอง (16 คน) 2-0 เซต 6-2 และ 6-3</p>
<!-- /wp:paragraph -->

<!-- wp:paragraph -->
<p>ลีโอ ฉลุยสู่รอบก่อนรองชนะเลิศ พบกับ ชิฟ โมฮัน นักหวดดาวรุ่งของฮ่องกง ซึ่งเป็นมือวางอันดับ 1 ของรายการ ที่เข้ารอบหลังเอาชนะ อเล็กซานเดอร์ ซาดอฟ ของไทย ซึ่งเป็นลูกครึ่งไทย-รัสเซีย 2-0 เซต 6-1 และ 6-3 ในส่วนผลการแข่งขันรอบเมนดรอว์ของคู่อื่น ๆ มีดังนี้ หญิงเดี่ยว รอบสอง อาร์ภรนันท์ โซเฟีย แสงสุชาติ (วาง 6) ชนะ วิมุตติญา พงษ์หนู 6-2, 6-1 อัญวีณ์ ไพศาลภาณุวงศ์ (วาง 2) แพ้ โซฟี ชึก กี แลม (ฮ่องกง) 3-0 Ret. (อัญวีณ์เจ็บหลัง) ไอลารา คาคาบาเยวา (เติร์กเมนิสถาน) ชนะผ่าน อิสริยา เตชาเศรษฐ์ ชายเดี่ยว รอบสอง ฌาน เลาอมรพาณิชย์ (วาง 4) ชนะ เอเดรียน เซเตียวัน (อินโดนีเซีย) 7-6(1), 6-1 ภาสุร อุดมโชค แพ้ เรวาน อมราสิงห์ (วาง 6-ศรีลังกา) 6-3, 2-6 และ 3-6 เดนิส เขียวรักษา แพ้ อาลี เกลเดียฟ (เติร์กเมนิสถาน) 0-6, 4-6 ธีรพัทธิ์ สัมฤทธิวณิชชา แพ้ อาหมัด บาฮา ซารูจี (วาง 2-ซาอุดีอาระเบีย) 3-6, 4-6 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.atf.hitcourt.com%2Ftournament-draws-NDc%3D%3Ffbclid%3DIwZXh0bgNhZW0CMTAAYnJpZBExMUdPMmwyaXBHMXoxcTNTWAEeFpxjSrwU0SLRh01_iLb4PnZkaHuEIg40PbdGz2LJXD6-3pMe7kpR4Ec7HV8_aem_oGUv_k3a4ASU9zVx0e4iJQ&amp;h=AT2MusVMhjK0ZtGRg_PQb0U-_ZwgDIDjoAdPEiKTtgNh3zhFmqvi30JTxG1AcxVPPepLnT2dbSsFlMxmzEoUdOqb12Pj2iL0_G7oXZaO6yM_ASKbicDXWElBmjif84jAvmiP7SP_0L9r13wiVQmJ1g&amp;__tn__=-UK-R&amp;c[0]=AT2NFTyGQgnsB6jHQJ8aNJZ1f02NN_LQgoJh74oQdWNitqmxm2oj0-XTMJWJh5YrAbvMo4fdN40T1SwKcl_Iz9gG9pwlt4JdECj5i2lYGtyBqS4BKGkc1v0kbAG5gTac7tZjIOClGiZkcb8Aum4sN42g2K4iN4G_DW3frx7cSM2TD33oi1vdaZCml2Vt8AetDLBlWR2BamFyeyih-hgKxeXc6A" target="_blank">https://www.atf.hitcourt.com/tournament-draws-NDc=</a></p>
<!-- /wp:paragraph -->

<!-- wp:image {"id":51026,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/525137721_1182097587286555_5618586105577891881_n-1024x683.jpg" alt="" class="wp-image-51026"/></figure>
<!-- /wp:image -->