<!-- wp:paragraph {"align":"center","style":{"typography":{"fontSize":20},"color":{"background":"#cfdbe0"}}} -->
<p class="has-text-align-center has-background" style="background-color:#cfdbe0;font-size:20px"><strong>"กมลวรรณ"เฉือนชัยเกาหลีเข้ารอบสองหญิงเดี่ยว"เพียงธาร"ควงจีนลิ่วก่อนรองฯ"W15หม่าอันชาน"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ “W15 หม่าอันชาน” ชิงเงินรางวัลรวม 15,000 ดอลลาร์สหรัฐ หรือประมาณ 500,000 บาท ที่ประเทศจีน เมื่อวันที่ 20 พ.ค.68 ในประเภทหญิงเดี่ยวรอบแรก "บัว" กมลวรรณ ยอดเพ็ชร ดาวรุ่งไทยวัย 17 ปี มือ 1,192 ของโลก ที่ได้สิทธิ์ลงแข่งรอบเมนดรอว์ในฐานะนักเทนนิสเยาวชนที่มีอันดับท็อป 100 ของโลก ซึ่งปัจจุบัน กมลวรรณ รั้งอันดับ 70 เยาวชนโลก โดยประเดิมสนามเจอกับ ชเว อนยู มือ 863 ของโลก จากเกาหลีใต้ ปรากฏว่า กมลวรรณ เอาตัวรอดจากที่เสียเซตแรก โดยไม่ได้แม้แต่เกมเดียว ก่อนพลิกสถานการณ์กลับมาแซงเอาชนะไปได้ 2-1 เซต 0-6, 7-5 และ 7-5 กมลวรรณ ผ่านเข้ารอบสองไปรอพบผู้ชนะระหว่าง พริสก้า เมเดลีน นูโกรโฮ มือ 311 ของโลก และเป็นมือวางอันดับ 1 ของรายการ จากอินโดนีเซีย กับ จ้าว ซีเฉิน นักเทนนิสเจ้าถิ่น มือ 1,125 ของโลก</p>
<!-- /wp:paragraph -->

<!-- wp:paragraph -->
<p>ส่วนในประเภทหญิงคู่ รอบแรก "เอิร์ธ" เพียงธาร ผลิพืช นักเทนนิสไทย มือคู่ 199 ของโลก จับคู่กับ กัว เหม่ยฉี จากจีน มือคู่ 300 ของโลก ในฐานะคู่มือวาง 1 รายการ ช่วยกันหวดเอาชนะคู่นักเทนนิสเจ้าถิ่น ดัง ยี่หมิง มือคู่ 901 กับ จู เฉินติง มือคู่ 1,332 ของโลก 2-0 เซต 6-4, 6-4 เพียงธาร กับ คู่ชาวจีน ผ่านเข้ารอบก่อนรองชนะเลิศไปพบคู่นักเทนนิสจีน หวัง เจียอี้ มือคู่ 1,106 ของโลก กับ โซ รุ่ยรุ่ย มือคู่ 1,422 ของโลก</p>
<!-- /wp:paragraph -->

<!-- wp:image {"id":49540,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/499969742_1127503262745988_6745312846878538242_n-768x1024.jpg" alt="" class="wp-image-49540"/></figure>
<!-- /wp:image -->