<p style="text-align: center;"><strong><span style="font-size: 14pt;">ไทยลิ่วตัดเชือกเดี่ยว-ชิงคู่ศึกพีทีที-ไอทีเอฟจูเนียร์เกรด2</span></strong></p>
การแข่งขันเทนนิสเยาวชนนานาชาติ สะสมคะแนนอันดับเยาวชนโลก ไอทีเอฟ จูเนียร์ เซอร์กิต 2018 รายการ "พีทีที-ไอทีเอฟ จูเนียร์ เกรด 2" สนับสนุนโดย บริษัท ปตท.จำกัด (มหาชน) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 18 ต.ค. มี 4 นักหวดไทยทำผลงานได้ยอดเยี่ยม ผ่านเข้ารอบรองชนะเลิศในประเภทเดี่ยวได้สำเร็จ โดยรอบก่อนรองชนะเลิศ หญิงเดี่ยว อัญชิสา ฉันทะ นักหวดไทย วัย 16 ปี มือ 235 เยาวชนโลก และมือวาง 7 ออกแรงเล่นถึง 3<span class="text_exposed_show"> เซต ก่อนเฉือนชนะ เพีย ลอฟริช จากสโลวีเนีย มือ 196 เยาวชนโลก และมือวาง 4 ได้ 2-1 เซต 6-4, 3-6, 6-2 เข้ารอบรองชนะเลิศ พบ ศุภาพิชญ์ เกือรัมย์ จากไทยเช่นกัน วัย 16 ปี มือ 255 เยาวชนโลก และมือวาง 9 ที่ชนะ เกรซ ชูมัคเกอร์ มือวาง 13 จากออสเตรเลีย 2-0 เซต 7-5, 6-0</span>
<div class="text_exposed_show">

ด้านชายเดี่ยว ฐานทัพ สุขสำราญ นักเทนนิสไทย วัย 17 ปี มือ 133 เยาวชนโลก และมือวาง 3 พบกับ เทพ จาเวีย มือ 298 เยาวชนโลก และมือวาง 8 จากอินเดีย ปรากฏว่า ฐานทัพ หวดคว้าชัยได้ 2 เซตรวด 7-6 (7-2), 7-5 เข้ารอบรองชนะเลิศ พบกับ สิทธันต์ บันเธีย มือวาง 1 จากอินเดีย ที่ชนะ หลิน ฮาน ชิ มือวาง 7 จากไต้หวัน 2-0 เซต 6-0, 6-2 ขณะที่เยาวชนไทยอีกราย ปรัชญา ใบบ้ง มือ 2,817 เยาวชนโลก โชว์ฟอร์มยอดเยี่ยม พลิกกลับมาเอาชนะ ปิโอเตอร์ พาฟลัก มือวาง 6 และมือ 234 เยาวชนโลก จากโปแลนด์ 2-1 เซต 4-6, 6-3, 6-3 เข้าไปตัดเชือกกับ ดิกวิเจย์ ปราทาป ซิงห์ (มือวาง5-อินเดีย) ที่ชนะ หว่อง แชค แลม โคลแมน (ฮ่องกง) 6-7(2-7), 6-3, 6-3

ส่วนผลคู่อื่น รอบก่อนรองชนะเลิศ หญิงเดี่ยว พิมพ์รดา จัตวาพรวนิช แพ้ หวัง เจียฉี (มือวาง1-จีน) 2-6, 1-6, เจนนี่ หว่อง ฮอย กี (ฮ่องกง) ชนะ ฟาติมา อินกริด อมาร์ธ่า เกอิต้า (มือวาง15-โรมาเนีย) 6-3, 6-2

นอกจากนี้ อัญชิสา ฉันทะ และ ศุภาพิชญ์ เกือรัมย์ ซึ่งถูกจัดให้เป็นคู่มือวางอันดับ 4 ของรายการ ยังได้ควงคู่กันผ่านเข้าไปเล่นรอบชิงชนะเลิศในประเภทหญิงคู่ได้ด้วย หลังจากในรอบรองชนะเลิศ อัญชิสา และ ศุภาพิชญ์ ตัดเชือกชนะ โนอา เคอร์ซนาริช จากโครเอเชีย และ อันเดล่า สโครบอเนีย จากเซอร์เบีย คู่มือวาง 2 ของรายการ ได้ 2 เซตรวด 6-4 และ 6-1

รอบชิงชนะเลิศ หญิงคู่ อัญชิสา และ ศุภาพิชญ์ จะแย่งแชมป์กับ ลัลดา กำหอม นักหวดเยาวชนหญิงไทย ที่จับคู่กับ หวัง เจียฉี จากจีน คู่มือวาง 1 ของรายการ ที่ตัดเชือกชนะ เอริก้า แอนดรีว่า จากรัสเซีย และ นาตาเลีย มิชทา จากโปแลนด์ ได้ 2 เซต 6-0 และ 7-5

<img class="alignnone size-full wp-image-17886" src="https://www.bucket.cloudaccess9.com/ltatorg/2018/10/44144629_2041886762500948_2158414073480347648_n.jpg" alt="" width="960" height="640" />

<img class="alignnone size-full wp-image-17919" src="https://www.bucket.cloudaccess9.com/ltatorg/2018/10/44362677_2041886429167648_6439390496333758464_n.jpg" alt="" width="960" height="640" />

<img class="alignnone size-full wp-image-17920" src="https://www.bucket.cloudaccess9.com/ltatorg/2018/10/44382255_2041871805835777_4024553432034574336_n.jpg" alt="" width="960" height="640" />

</div>