<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a375"}}} -->
<p class="has-text-align-center has-vce-bg-color has-text-color has-background" style="background-color:#00a375;font-size:20px"><strong>"พล-คงทรัพย์-กฤติน-ธนเพชร" ฟอร์มแกร่ง<br>เก็บชัยคัดเลือก รอบสองศึกอาชีพที่จาการ์ต้า</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสอาชีพชาย ไอทีเอฟ เมนส์ เวิลด์ ทนนิส ทัวร์ 2022 รายการ "M15 จาการ์ต้า" ชิงเงินรางวัลรวม 15,000 ดอลลาร์สหรัฐ หรือราว 540,000 บาท ที่กรุงจาการ์ต้า ประเทศอินโดนีเซีย เมื่อวันที่ 8 สิงหาคม รอบคัดเลือก ชายเดี่ยว รอบสอง พล วัฒนกูล หนุ่มไทยวัย 27 ปี มืออันดับ 1339 ของโลก มือวาง 5 ของรอบคัดเลือก ยังคงโชว์ฟอร์มได้อย่างเฉียบขาดเอาชนะ สการ์ เรวิลล่า เรวิลล่า นักหวดวัย 19 ปีจากอินโดนีเซีย 2 เซตรวด 6-3 และ 6-4 ผ่านเข้าสู่รอบคัดเลือก รอบสุดท้ายเพื่อไปลุ้นเข้าหวดเมนดรอว์กับนักเทนนิสออสเตรเลีย แชนนอนไทรเซอรี่ ต่อไป
   ด้าน คงทรัพย์ คงคา นักหวดไทยวัย 25 ปี มืออันดับ 1512 ของโลก มือวาง 6 ของรอบคัดเลือก ลงหวดรอบคัดเลือก 2 นัด โดยรอบแรก ชนะ คลาวดิโอ เรนาร์ดี้ ลูมานัว ดาวรุ่งวัย 18 ปีชาวอินโดนีเซีย ก่อนจะมาปราบ เจสซี่ เดลานี่ นักเทนนิสออสเตรเลีย 2 เซตรวด 6-2, 6-3 ส่วนรอบคัดเลือกรอบสุดท้าย ต้องเจอกับ มิตซูกิ เว่ย คัง ลอง นักหวดมาเลเซีย มือวาง 10 ของรอบคัดเลือก มืออันดับ 1694 ของโลก
   ขณะที่ ธนเพชร ฉันทะ นักเทนนิสวัย 23 ปีของไทย มืออันดับ 1565 ของโลก มือวาง 7 ของรอบคัดเลือก รอบสอง เอาชนะ เทียร์ธ่า ชาชัค มาเชร์ล่า จากอินเดีย 6-1, 7-6(1) ผ่านเข้าไปหวดรอบคัดเลือก นัดสุดท้าย พบกับ ฮิว คัลลาฮาน จากออสเตรเลีย
   ส่วน กฤติน โกยกุล นักหวดไทยวัย 27 ปี มืออันดับ 1591 ของโลก มือวาง 10 ของรอบคัดเลือก ชนะ ธีรา โกดันชา สรีนิวาสาน จากอินเดีย 4-6, 6-2, 10-4(ซูเปอร์ไทเบรก) ผ่านเข้าไปดวลแร็กเกตกับ โลหิทักชา พาทรินันห์ จากอินเดีย ในรอบคัดเลือกรอบสุดท้ายต่อไป
   ขณะที่ เครดิต ไชยรินทร์ นักหวดวัย 18 ปีของไทย ลงแข่งรอบคัดเลือก รอบแรก ชนะ ไมเคิล ดีแลนไจมิเนซ 6-3, 6-1 แต่ในรอบสองพลาดท่าพ่าย เรียวกิ มัตสึดะ นักหวดญี่ปุ่น มือวาง 2 ของรอบคัดเลือก มืออันดับ 1182 ของโลก 1-6, 1-6 ตกรอบไปอย่างน่าเสียดาย</code></pre>
<!-- /wp:code -->

<!-- wp:image {"id":33293,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/C5C8B81F-CF32-42FE-A97B-2498C8814060-768x1024.jpeg" alt="" class="wp-image-33293"/></figure>
<!-- /wp:image -->