<!-- wp:paragraph {"align":"center","style":{"typography":{"fontSize":20},"color":{"background":"#d0d8db"}}} -->
<p class="has-text-align-center has-background" style="background-color:#d0d8db;font-size:20px"><strong>จับตานักหวดเด็ก "โชติรินทร์" สุดแกร่ง!ลอยลำตัดเชือกศึกใหญ่ ออมสิน ไทยแลนด์ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ "ออมสิน ไทยแลนด์ แชมป์เปี้ยนชิพ" สนาม 7 ชิงเงินรางวัลรวม 600,000 บาท ที่เปิดกว้างสำหรับนักเทนนิสในทุกรุ่นอายุ และจัดโดย สมาคมกีฬาลอนเทนนิสแห่งประเทศไทยฯ ร่วมกับ ธนาคารออมสิน และ องค์การบริหารส่วนจังหวัดเชียงราย (อบจ.เชียงราย) เมื่อวันที่ 12 ก.ย. 2568 ที่สนาม อบจ.เชียงราย ขยับเข้าสู่รอบสำคัญ คู่ที่น่าสนใจ ประเภทหญิงเดี่ยว รอบก่อนรองชนะเลิศ นักหวดดาวรุ่งไทยโคจรมาพบกัน "เบียร์" โชติรินทร์ แก้วก่า เยาวชนทีมชาติไทย วัย 15 ปี จากชลบุรี ซึ่งเป็นมือวาง 2 ของรายการ พบกับ "เฟิร์น" พรนภัส หงส์จำรัสศิลป์ มือวาง 8 ชาวนครปฐม วัย 17 ปี โดยคู่นี้แข่งขันกันได้สนุก ชนิดที่ต้องตัดสินด้วยเซตสาม และเป็น โชติรินทร์ ที่แข็งแกร่งกว่า ซึ่งเซตสามเอาชนะได้แบบขาดลอย เป็นฝ่ายเฉือนชนะ 2-1 เซต 6-2, 6-7(4-7) และ 6-0 โชติรินทร์ เข้ารอบรองชนะเลิศ พบกับ ลัลดา กำหอม มือวาง 6 จาก กทม. ที่ชนะ ณพัฐธิกา ราศรี จากอุบลราชธานี 2-0 เซต 6-0, 6-1 ด้านชายเดี่ยว รอบก่อนรองชนะเลิศ ธนกร ศรีรัตน์ นักหวดหนุ่มเมืองหลวง มือวาง 4 จาก กทม. คว้าชัยด้วยการเอาปราบ เตชธรรม ศรีเสน ดาวรุ่งจากประจวบคีรีขันธ์ ด้วยสกอร์ 6-2 ทั้งสองเซต ธนกร เข้ารอบรองชนะเลิศ พบกับ ชาร์ลส์ กล่ำสมบัติ จากเชียงใหม่ ที่ชนะ ปัญณ์ณวัชญ์ สุทธิสมบูรณ์ มือวาง 5 จากลำปาง 2-0 เซต 6-4, 7-5</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ พิมพ์มาดา ทองคำ (วาง 3-สุราษฎร์ธานี) ชนะ ณัชชารีย์ ธีรโชติจิรานนท์ (วาง 7-ประจวบคีรีขันธ์) 6-0, 6-0 พัชรินทร์ ชีพชาญเดช (วาง 1-ขอนแก่น) ชนะ อมิตตาลัย ประสูตรนาวิน (วาง 5-ราชบุรี) 6-1, 6-1 ชายเดี่ยว รอบก่อนรองชนะเลิศ จิรัฏฐ์ นวสิริสมบูรณ์ (วาง 2-กทม.) ชนะ เซเมน โวโรนิน (วาง 7) 7-6(2), 3-0 Ret. (หายใจไม่ทัน) กฤติน โกยกุล (วาง 3-พังงา) ชนะ แทนตะวัน แมคจิโอลิ (วาง 6-กทม.) 6-1, 6-7(6-8) และ 6-1 ชายคู่ รอบรองชนะเลิศ กฤติน โกยกุล (พังงา)-จิรัฏฐ์ นวสิริสมบูรณ์ (กทม.) ชนะ ธนกร ศรีรัตน์ (กทม.)-พิชญะพงษ์ โสภณพิสุทธิ์ (กทม.) 6-1, 6-7(3-7) และซูเปอร์ไทเบรก 10-3 ชาร์ลส์ กล่ำสมบัติ (เชียงใหม่)-ภูชิสส์ สุขใจ (ชลบุรี) แพ้ แม็กซิม โคโลโมเอตส์-เซเมน โวโรนิน 2-6, 2-6</p>
<!-- /wp:paragraph -->

<!-- wp:image {"id":51944,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/546530381_1218767960286184_3168480114885150489_n-1024x683.jpg" alt="" class="wp-image-51944"/></figure>
<!-- /wp:image -->