<!-- wp:paragraph {"align":"center","style":{"typography":{"fontSize":20},"color":{"background":"#bad8e5"}}} -->
<p class="has-text-align-center has-background" style="background-color:#bad8e5;font-size:20px"><strong>ทีมชาติรุ่น 12 ปี ชิงที่ 3 เทนนิสเอเชียชายชน"เกาหลีใต้"-หญิงดวล"ไต้หวัน" </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชิงชนะเลิศแห่งเอเชีย 2025 ประเภททีมชายและทีมหญิง รุ่นอายุไม่เกิน 12 ปี รอบไฟนัลส์ (ATF 12U TEAM COMPETITION - SUPPORTED BY KTF, FINALS) ที่ประเทศสิงคโปร์ เมื่อวันที่ 29 ส.ค. 2568 เป็นรอบรองชนะเลิศ ผลประเภททีมชาย ไทย แพ้ ไต้หวัน 0-2 คู่ (เดี่ยวมือสอง นวธรณ์ ผลากรกุล แพ้ แม็กซ์ โจฮันส์สัน 4-6, 3-6 เดี่ยวมือหนึ่ง ลีโอ โกวิทวัฒนชัย แพ้ ไซ เฉิงเอิน 1-6, 1-6) ส่งผลให้ ทีมชายไทย ไปชิงอันดับ 3 กับ เกาหลีใต้ ที่แพ้ จีน 1-2 คู่ ประเภททีมหญิง ไทย แพ้ เกาหลีใต้ 0-2 คู่ (เดี่ยวมือสอง ณิชวรัชญ์ พลอยเกษมสุข แพ้ ชเว ยุนซอล 2-6, 1-6 เดี่ยวมือหนึ่ง อาร์ภรนันท์ โซเฟีย แสงสุชาติ แพ้ ลิม ยอนคยอง 2-6, 1-6) ทำให้ ทีมหญิงไทย ไปชิงอันดับ 3 กับ ไต้หวัน ที่แพ้ จีน 0-2 คู่</p>
<!-- /wp:paragraph -->

<!-- wp:paragraph -->
<p>ทั้งนี้ หากทีมไทยทั้งชายและหญิงคว้าอันดับ 3 มาได้ ก็จะได้สิทธิ์เช่นเดียวกับทีมที่ได้อันดับ 1 และ 2 ของศึกชิงชนะเลิศแห่งเอเชีย 2025 ไปร่วมการแข่งขันเทนนิสเยาวชน รายการ ATF 12U Intercontinental Team Competition ที่ประเทศคาซัคสถาน ระหว่างวันที่ 29 ก.ย. – 4 ต.ค. 2568 คณะเทนนิสไทยชุดนี้ ประกอบด้วย "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาย, "โค้ชโอ" นายสุขุม กิจวิจารณ์ ผู้ฝึกสอนทีมหญิง, นายบุญมี โพธิ์ไพจิตร เจ้าหน้าที่นวด สำหรับนักกีฬาทีมชาย ได้แก่ นวธรณ์ ผลากรกุล, ลีโอ โกวิทวัฒนชัย, ก้องภพ แซ่ลิ้ม ส่วนทีมหญิง ได้แก่ ณิชวรัชญ์ พลอยเกษมสุข, ศิริกร พูลผล และ อาร์ภรนันท์ โซเฟีย แสงสุชาติ</p>
<!-- /wp:paragraph -->

<!-- wp:image {"id":51653,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/541302016_1207671004729213_7225081799054803584_n-1024x657.jpg" alt="" class="wp-image-51653"/></figure>
<!-- /wp:image -->