<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#a30092"}}} -->
<p class="has-text-align-center has-vce-bg-color has-text-color has-background" style="background-color:#a30092;font-size:20px"><strong>เดวิสคัพไทยลั่นพร้อมดวลโบลิเวีย<br>"กษิดิศ"ประเดิมสนามลุ้นแต้มแรก</strong></p>
<!-- /wp:paragraph -->

<!-- wp:code -->
<pre class="wp-block-code"><code>            พลเอก ณรงค์ฤทธิ์ อิศรัตน์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธีจับสลากประกบคู่การแข่งขันเทนนิสชิงแชมป์โลก ประเภททีมชาย รายการ "เดวิสคัพ บาย ราคูเท็น" เวิลด์กรุ๊ป 2 ระหว่าง ทีมชาติไทย พบกับ ทีมชาติโบลิเวีย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 15 กันยายน 2565 โดยมี มร.มาร์ติน อูสธิวเซ่น ผู้ตัดสินชี้ขาดสหพันธ์เทนนิสนานาชาติ (ไอทีเอฟ) ชาวออสเตรเลีย เป็นผู้ดำเนินการในพิธี
            ผลการจับสลากประกบคู่แข่งขัน ปรากฏว่า วันแรกในวันที่ 16 กันยายน ประเภทเดี่ยวสลับมือ คู่ที่ 1 "บูม" กษิดิศ สำเร็จ (มือเดี่ยว 616, คู่ 986 ของโลก) พบกับ เฟเดริโก้ เซบายอส (มือเดี่ยว 740, คู่ 160 ของโลก) ตามด้วยการแข่งขันคู่ที่ 2 "สอง" ยุทธนา เจริญผล (มือเดี่ยว 952, คู่ 983 ของโลก) พบกับ เมอร์เคล เดลเลียน (มือเดี่ยว 379, คู่ 206 ของโลก)
            จากนั้นวันที่ 17 กันยายน ประเภทคู่ "แซค" ฐานทัพ สุขสำราญ (มือเดี่ยว 1,071, คู่ 634 ของโลก) จับคู่กับ "ณัฐ" ปรัชญา อิสโร (มือเดี่ยว 1,522, คู่ 631 ของโลก) พบกับ บอริส อาริอาส (มือเดี่ยว 1,265, คู่ 201 ของโลก) และเฟเดริโก้ เซบายอส ตามด้วยประเภทเดี่ยวชนมือ คู่ที่ 1 กษิดิศ สำเร็จ พบ เมอร์เคล เดลเลียน และคู่ที่ 2 ยุทธนา เจริญผล พบกับ เฟเดริโก้ เซบายอส โดยจะเริ่มแข่งขันเวลา 11.00 น. ทั้งสองวัน
            พลเอก ณรงค์ฤทธิ์ อิศรัตน์ กล่าวว่า นายสุชัย พรชัยศักดิ์อุดม นายกสมาคมกีฬาลอนเทนนิสฯ ได้มอบหมายให้ตนเป็นตัวแทนให้กำลังใจแก่ทีมเดวิสคัพไทยในการแข่งขันครั้งนี้ การแข่งขันกีฬามีแพ้ชนะ อยากให้ทุกคนเล่นให้ชนะใจตนเอง ชนะใจคนดู และขอให้ทุกคนโชคดีมีชัยในการแข่งขันเพื่อประเทศชาติของเรา
             "ซูเปอร์บอล" นายภราดร ศรีชาพันธุ์ กัปตันทีมเดวิสคัพไทย กล่าวว่า นักกีฬาชุดนี้ถือว่าพร้อมสมบูรณ์เต็มที่ ได้แข่งขันทัวร์นาเมนต์อาชีพมาหลายรายการ ส่วนทีมโบลิเวีย แม้มือ 1 จะไม่มา แต่นักกีฬาที่มาแข่งขันทั้งมือ 1 และมือ 2 ก็มีอันดับโลกใกล้เคียงกับไทย จากการได้เห็นการฝึกซ้อมของโบลิเวีย คิดว่านักหวดไทยน่าจะทำผลงานได้ดี โดยเฉพาะอย่างยิ่งการได้เล่นในบ้านจะทำให้ไทยได้เปรียบ
            "จากที่ได้ดูการซ้อมของโบลิเวีย 2-3 วันที่ผ่านมา เขามีการเล่นค่อนข้างหนักหน่วง และแน่นอนพอสมควร เราต้องใช้เทคนิคระหว่างแข่งเพิ่มเติม โดยหาจุดอ่อนของคู่ต่อสู้ให้มากขึ้น และพยายามไม่ให้เขาเล่นในจุดที่ถนัด ความได้เปรียบของทีมไทยจะเป็นเรื่องความคุ้นชินกับสภาพสนามที่เราซ้อมประจำ เชื่อว่าน้อง ๆ ทุกคนในทีมได้ซ้อมในสภาพอากาศบ้านเรามาตลอด และแข่งขันต่อเนื่องช่วง 2-3 เดือนที่ผ่านมา จึงคิดว่าร่างกาย และจิตใจทุกคนค่อนข้างพร้อมเต็มที่"
            กัปตันทีมเดวิสคัพไทย กล่าวอีกว่า สำหรับการแข่งขันในวันแรกประเภทเดี่ยวสลับมือ เชื่อว่านักกีฬาจะทำให้ดีที่สุด แม้ว่าอันดับโลกของโบลิเวียจะสูงกว่าไทย แต่คิดว่าเกมน่าจะสนุก นักกีฬาทุกคนมีความพร้อมร้อยเปอร์เซ็นต์ และมีความมุ่งมั่นตั้งใจที่จะเก็บแต้มให้ได้ ซึ่งไทยคาดหวังจะคว้าทั้ง 2 แต้มในวันแรกให้ได้ แต่ต้องบอกว่าโอกาสอยู่ที่ 50-50 และขึ้นอยู่กับจังหวะการเล่นในวันแข่งขันว่าใครจะทำได้ดีกว่า
            ด้าน "บูม" กษิดิศ สำเร็จ มือ 1 ของไทย กล่าวว่า สภาพร่างกายตอนนี้ฟิตพร้อมเต็มที่ มีความมั่นใจ และไม่รู้สึกกดดัน เพราะเคยมีประสบการณ์ในเดวิสคัพมาแล้ว ส่วนคู่แข่งโบลิเวียไม่เคยเห็นสไตล์การเล่นจริง ๆ มาก่อน แต่เคยเห็นในคลิปวิดีโอมาบ้าง เพราะยังไม่เคยเจอกัน แต่เท่าที่เห็น เล่นคอร์ตดินมาตลอด ไม่มีฮาร์ดคอร์ตเลย จึงคิดว่าเขาน่าจะมีสไตล์ตีลูกสปินได้ค่อนข้างหนัก ส่วนตัวก็จะเล่นตามฟอร์มเก่ง และหวังที่จะเก็บชัยชนะเพิ่มสถิติที่ดีในเดวิสคัพให้ได้
            สำหรับคณะเทนนิสทีมชาติไทยชุดสู้ศึกเดวิสคัพครั้งนี้มี นายวิเชษฐ์ ทีปกากร อุปนายกสมาคมฯ เป็นผู้จัดการทีม, นายธานี แสนยาอุโฆษ กรรมการอำนวยการสมาคมฯ เป็นผู้ช่วยผู้จัดการทีม, นายภราดร ศรีชาพันธุ์ เป็นกัปตันทีม และนายวิทยา สำเร็จ เป็นผู้ฝึกสอน ขณะที่คณะนักกีฬาเทนนิสทีมชาติโบลิเวียมี เมาริซิโอ โซลิส เป็นกัปตันทีม
            การแข่งขันเทนนิสชิงแชมป์โลก ประเภททีมชาย รายการ “เดวิสคัพ บาย ราคูเท็น” เวิลด์กรุ๊ป 2 ระหว่างทีมชาติไทย พบกับ ทีมชาติโบลิเวีย จะแข่งขันวันที่ 16-17 กันยายน เริ่มคู่แรก เวลา 11.00 น. ทั้งสองวัน นอกจากนี้ยังมีการถ่ายทอดสดทางช่อง T Sports 7 (วันที่ 16 กันยายน เวลา 11.00 น., วันที่ 17 กันยายน เวลา 14.00 น.) ขณะเดียวกัน จะมีการถ่ายทอดสดการแข่งขันตลอดรายการผ่านทางยูทูปช่อง LTAT และเฟสบุ๊คของสมาคมฯ (สมาคมกีฬาลอนเทนนิสแห่งประเทศไทย ในพระบรมราชูปถัมภ์ - LTAT) รวมทั้ง เฟสบุ๊ค T Sports 7 เริ่มเวลา 11.00 น. เป็นต้นไป (ทั้ง 2 วัน) โดยจะแข่งขันระบบ 2 ใน 3 เซต ทีมที่ชนะได้ 3 ใน 5 คู่ จะผ่านเข้าสู่รอบเวิลด์กรุ๊ป 1 เพลย์ออฟ ส่วนทีมแพ้จะหล่นไปแข่งในรอบเวิลด์กรุ๊ป 2 เพลย์ออฟ
            วันเดียวกัน พลเอก ณรงค์ฤทธิ์ อิศรัตน์ กรรมการอำนวยการสมาคมกีฬาลอนเทนนิสฯ ได้เป็นผู้แทนนายสุชัย พรชัยศักดิ์อุดม นายกสมาคมกีฬาลอนเทนนิสฯ มอบเงินสนับสนุนให้แก่คณะนักกีฬาและเจ้าหน้าที่ทีมชาติไทยชุดเดวิสคัพ โดยมอบให้คนละ 20,000 บาท รวมเป็นเงินทั้งสิ้น 260,000 บาท โดยเงินดังกล่าวเป็นเงินส่วนตัวของนายสุชัย เพื่อสร้างขวัญและกำลังใจในการทำหน้าที่เพื่อประเทศไทยในศึกเดวิสคัพครั้งนี้.</code></pre>
<!-- /wp:code -->

<!-- wp:image {"id":33749,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/0F29FD63-605E-4009-8827-F8E04C29EAFD-1024x683.jpeg" alt="" class="wp-image-33749"/></figure>
<!-- /wp:image -->